
PRAEFATIO. 


Quasus fere practica . disciplina tum 
generalia praecepta complectitur , tum et 
specialia. Priora cuivis casui , posteriora 
singulari tantum. adcommodanda. 

Ita quoque Medicina , et ipsa Clinica 
Praxis. Multae hic occorrunt regulae, ad 
omnem lectum observandae. Liceat eas Ge- 
neralia nuncupare, et prima practicae Me- 
dicinae initia ; sciagraphiam clinicam ; Bre- 
viarium officii medici. 

Haecce quotannis tironibus | medicis 


exponere constitui. antequam. eos ad aegro- 

rum lectos conduxerim. In usum academicum 
hic communico. 

Specialis praxeos clinicae doctrina co- 
ram, ipsis aegrotis individuis nonnisi ad le- 


ctos explicanda venit. 

CAPUT PRIMUM. 


DE DIGNITATE EXPERIENTIAE MEDICAE. 

ie literis imbuti, atque theo« 

reticis principiis rite instructi. Medicinae Can- 
didati admittuntur ad lectos aegrorum. | 
2. Practicam ultimamque medicam doctri- 

nam hauriunt, utilissimám omnium; nam is 


medicorum laborum finis est, ut apta aegris me- 


dela fiat. Sed et difficillimam longe, nec absque 
assidua adplicatione perdiscendam. 

3. Cujus quidem dignitatem quivis sanae 
mentis agnoscere facile debet. Artis enim pe- 
nitus experimentalis studium nonnisi practico 
exercitio coronari potest. 

4. Primum jam artis medicae inventae fun- 
damentum sola experientia posuit. Post inven- 


, tam medicinam ratio quaesita, non post ratio- 
| nem medicina. Casus fortuiti, naturales instin-. 
. etus, variae medelae ex dura necessitate ten- 

tamina, observationes denique eorum, quae pro 
diaeta prodessent aegris aut nocerent, prima 
ejus rudimenta dederunt. 

5. Hanc in incunabulis medicam artem; 
necessitate quaesitam , fortuito casu inventam, 
sola iterum experientia sub Analogiae usu exco- 
luit, et ad incrementum perduxit. Ne scilicet 
perirent pro genere humano ea, quae quisque di- 
dicisset experiendo, ita conservabantur, ut prius | 
tentata ab aliis in simili casu analogice adhiberi 
possent. 

6. Noluit autem diu adquiescere i in expe- 
rimentis hisce animadversis intellectus huma- 
nus, phoenomenorum observatorum. disquisi- 
tione continuo occupatus et delectatus. Etenim 
infantili jamjam artis tempore in Aegypto et in 
Graecia mystica quaedam, aliaque dogmata ad 
explicandas morborum sanationes fuerunt ex- 
cogitata. 

7. Quibus vero paulo post desertis mox 
iterum empirica et mere experimentalis medi- 
cina successit , quae per totam antiquitatem 
graecam conspicua est, et quam etiam Hippo- 


crates exercuit. 
8. Serius quidem Philosophi graeci et prae- 


cipue Platonica 'Schola suas quoque specula- 
tiones ad fundandam medicinae theoriam adpli- 

carunt, quae a Diocle Carystio bn exculta 
fuit, ut anteponeretur experimentali methodo. 

- 9. Dein vero denuo caput suum extulit em- 
piria, quae omnibus theoreticis subtilitatibus 
incontenta , solam experientiam, sequi conaba- 
tur; tempore praecipue Herophili, qui majorem 
in mediedmina quam in artem medicam fidu- 
- ciam 'posuit; atque discipuli ejus Philini. Coi, 
| qui insufficientibus pro praxi felici anatomicis 
| Magistri detectionibus, empiricae Sectae auctor 
| factus est, omnia ejus aevi ratiocinia spernentis. 
^ x0. Corpuscularis postea Epicuri et Di- 
caearchi "Philosophia novam quidem rursus 
theoriam in. medicinam introduxit , ex qua 
methodica Schola doctrinae suae fundamenta 
petiit. 

11. Sed ipsi Methodici ob doctrinae suae 
insufficientiam refugerunt iterum ad experien- 
tiam. Atque Agathaeus Spartanus Methodico- 
rum dogmata laudabili intentione cum expe- 
| rientia Bit fundavitque Sectam eclec- 
| ticam. 3 : 

12. Huic uki adhaesit, dum j juvenis es- 
set, ipse Claudius Galenus. Serius autem eo 
| modo recessit ab ea, ut Academicae Philoso- 
| phiae subtilitates cum Peripatheticis conjun- 
gendo, theoriam propriam medicam exstruxerit, 


oe 
quae per Arabes promota, a Chemicis detur- 
pata, ab aliis reformata, ad ultima nostra se- 
cula perstitit. 

13. Gratias vero habemus observatoribus 
eximiis, Nic. Pisoni, Petr. Foresto, Jo. Schen- 
kio, Fel. Platero, Lud. Septalio, Guil. Ballo- 
nios Thom. Sydenhamo, aliisque a servitute 
Galeni alienis viris, qui medicinam denuo ex- 
perientiae, non commentis ; xis non theoriis 
superstruxerunt. 

14. Elapso nuper seculo dogmaticam de- 
nuo medicinam diverso eventu excolere cepe- 
runt diversi medici, quorum saepe ingenia ad- 
miramur , praxin non imitamur. 

15. Alu tamen iterum eodem aevo viri ex- 
perientiae in arte medica superioritatem liben- 
ter agnoverunt, promoveruntque conatibus ope- 
ribusque suis experimentalem medicinam. Inter 
quos Georg. Baglivium, Joh. Huschamum, Joh. 
Georg. Zimermanum, Guil. Granthium, Ant. 
de Haen, Ant. L. B. de Stoerk, Max. Stollium 
et Phil. Pinelium prae aliis nominamus. 

16. Consideratis hisce artis medicae fatis 
celebrioribus, ubique fere et quovis in aevo 
experientiae potestatem in medicina dirigenda - 
cognoscimus. Prouti ars medica ex experientia 
unice exorta est, ita et omne suum incremen- 

tum, et eam, quam habet, perfectionem ex- . 
perientiae debet. Et quoties eam derelinquebant 
medici, theoreticis deliramentis adhaerentes, to- 
ties medica ars detrimentum faciebat, et ad 
eam denuo redire cogebatur. | 

17. Ideo primorum Empiricorum laudabi- 
lis jam intentio fuit, hypotheses lubricas e foro 
medico expellere, atque medicinam sub expe- 
rientiae et analogiae usu excolere. Quo quidem 
modo plus ad artis augmentum collatum fuit, 
quam omnibus omnium aevorum theoriis. 

18. Ipsam hancce ex analogia et experien- 
tia medicinam, juvantium ex consilio unice de- 
sumtam, a medicis quoque philosophis, mo- 
. derno adhuc tempore minime neglectam cerni- 
mus. Mercurio Veneris mala sanant, quin alium, . 
quam analogiam ducem sequantur; quin aliud, 
quam casu detectum et sola experientia confir- , 
matum obponere huic morbo remedium sciant. 
"Vaccina variolas feliciter arcent, quin rationem 
adsignare valeant. 

19. Non tamen hic caecam Empiriam in 
medicina exercenda laudibus extollere animus 
est. Tale traditionum analogo in casu adhiben- 
darum adgregatum securam praxin minime con- 
stituit, nisi cauto sub rationis regimine. Turpis 
econtra et detestabilis illa empiria est, quae 

nullo ducta ratiocinio experimenta per mortes 
facit. 

20. Sed illam medicam praxin unice cele- 
bramus, quam, duce experientia, ratio dirigit. 
Nam fallit persaepe absque ratiocinio instituta 
experientia. 

21. Abhorremus quidem ab omnibus theo- 
riis hypotheticis, quae summe lubricam et saepe 
damnosam praxin constituunt. Nunquam enim 
naturam intellectui, sed intellectum naturae 
subjiciendum esse scimus; quum crebro inex- 
pertis ratio mentiatur. — 

23. Vera autem nobis et ad praxin unice 
adplicanda erit illa Theoria, quae in veris prin- 
cipiis fundatur experientiae superstructis, ac 
felici eventu in praxi coronatur. Maximum igi- 
tur pretium illis dogmatibus theoreticis statui- 
mus, quae exactissimis purae Philosophiae in- 
ductionibus ex observatis phenomenis methodo 
vere analytica , ex ideis objectorum eruuntur, 
atque reciproce modo summe proficuo ad pra- 
xin adplicantur. 

23. Non tamen haec multa sunt. Plura alia 
ad artem exercendam adplicanda dogmata in- 
fidelia sunt, et insufficientia critico practico. 
Relinquunt dubia plurima, et ad scepticismum 
invitant. Atque illis in casibus, ubi nulla om- 

pium theoriarum sufficit, denuo ad aliquam 
empiriam trahunt, quae si ratione dirigitur, se- 
curius ducit, quam omnis dogmatismus claudi- 
-cans. $ 

24. Utut ergo summum ponamus momen- 
tum maximamque utilitatem in medicina expe- 
rimentali, sufficientes tamen in intelligendis ac 
dirigs3dis experientiis theoreticas Candidato- 
rum medicorum cognitiones subponimus, quae 
critico literaturae medicae studio collectae, uti- 
lium omnis aevi theoriarum valorem aeque per- 
noscere, ac reliquarum futilium vilitatem de- 
terminare valebunt ; quae ad praxin adplica- 
tae, caute ubique illos dirigent, sub magna du- 
bitandi arte non temere audaces, nec tamen et 
timide haesitabundos facient. 

25. Sed transitus a contemplante medi- 
cina ad ejus exercitium non minimae difficul- 
tatis res est. Est enim aliud quid ratiocinio per- 
spicere, aliud quid opere praestare. 

26. Hanc ob rationem illa instituta est 
Medicinae pars, quae non solum morborum de- 
scriptiones , sed ‘et morbos ipsos proponit in 
practico nosocomio. Ibi simul in mentem revo- 
cantur, quae in theoretica disciplina absentibus 
physicis objectis minori cum animi adtentione 
audita fuerunt. Nam semperet ubique (quantum 


od | 
fieri licet) rationalem medicinam practicae jun- 
gere cura erit, et medicinam intelligenter fa- 
ciendam docere. 

RATIO INSTITUTORUM CLINICORUM. 

bt kj. Medicinae Candidati eam in 

morbis cognoscendis et curandis dexteritatem , 
illudque moderamen inarte dirigenda adipiscan-: 
tur, quod utilem in praxi medicum constituit, 
protracto quodam et diuturno exercitio sub se-. 
dula aegrorum ad ipsos lectos observitatione 
opus est. ! : 

28. Is est scopus Scholarum. medico prac- 
ticarum, sive clinicorum institutorum , in qui- 
bus morbi ipsi, eorum cognitio, tractatio, sa- 
natio practice demonstrantur , medicorumque 
officia practice perdiscuntur. | 

29. Ad quem adtingendum in antiquissi- 
mis jam temporibus, cognita experientiae me- 
dicae dignitate, medici magistri discipulos suos 
ad privatos aegros ducebant, atque prae lectis 
erudiebant. ; | 

3o. Propriae autem Scholae clinicae in pu- 
blicum emolumentum exstructae, seculo pri- 


e DO ue 
mum XVI Patavii erectae obscura vestigia ha- 
bentur. Seriori tempore Franc. Dellbonus Lug- 
duni Batavorum institutum clinicum locavit , 
ab Herm. Boerhaavio reformatum , ex quo no- 
stra transplantata sunt omnia. 

31. Grata memoria semper tenebimus co- 
natus Ger. L. B. yvan Swieten, quibus T’here- 
sia Augusta Imperans ad eam sententiam per- 
ducebatur, ut clinicum tale institutum Vin- 
dobonae exstrueretur, ab Ant. de Haen ad men- 
tem praeceptoris Doerhaavü custoditum. Quae 
quidem Augustorum Successorum munificentia 
ad reliquas quoque universitates austriacas 
nunc explanata est. 

32. Eo loci, ut morbus omnium primo 
cognoscatur , et cognosci doceatur, Studiosis 
omnibus lecto adstantibus, aegri publice circa 
praeteritum et presentem statum exactissime 
‚examinantur, ut vestigentur morbi causae et. 
Signa; quae omnia adcurate scripto: notantur 
(ut et in hoc exercitationis genere facilitas com- 
paretur), atque adtentissime inter se conferun- 
tur, ut morbi natura et indoles patescat. 

33. Deinde ut morbus sanetur, sanarique 
doceatur, debitae indicationes formantur, me- 
dicamina, ceteraque necessaria praesidia, ut et 
conveniens victus praescribuntur. 

34. Ubi vero medelae impossibilitas elu- 

cet, candide et hoc declaratur; atque ut etiam 
insanabilis aeger debito modo tractetur, tracta- 
rique doceatur, faciendae quoque et in hoc casu 
medicinae ratio adsignatur. 

35. Idcirco. de futura insimul aegri sorte; 
sive de prognosi rite formanda , quantum prae- 
scire licuerit, semper disseritur. : 
| 36. Postridie relegitur tota morbi histo- 
ria, nàrraturque singillatim, quidquid ab eo 
tempore , qua Discipuli secesserunt , acciderit 
aegro, sive ab arte, ‘sive a natura, sive ab alus 
circumstantiis; adjectis semper cujuscunque rei 
rationibus. Tum exponitur, quid morbi mutatio 
in indicationibus et therapia immutandis et 
corrigendis postulet, vel non postulet; atque 
debita denuo curatio adtemperatur, futuraque 
sors caute denuo praesagitur. Sic dein quotidie, 
ad ipsam usque aégri convalescentiam. 

37. Quodsi morbi vis aegrum superaverit, 
tunc convocatis Auditoribus cunctis, qui ejus 
tractationi interfuerant, secatur cadaver, in eo- 
que curiosissime exploratur , quidquid potuerit 
tum morbum hunc facere, tum morti causam 
praebere; tum etiam disquiritur, solidaene fue- 
rint natüraeque morbi vere consentaneae, quae 
inter medendum proferebantur, dijudicationes. 

38. Quinimo,ne gloriosos medicos agere vi- 
deamur, consulto casus aliqui exhibentur, qui 
quavis medicamentorum virtute, omni medico- 
rum industria et sapientia, quacunque demum 
opehumana superiores essent; ut et incurabilium 
quorumdam morborum phoenomena exponan- 
tur, et causae mortalium : quemque latentes , 
arctioresque artis limites demonstrentur. 

39. Ac ne studiosis sedulisque Discipulis 
quid desit, quominus audeant ipsimet aegro- 
rum curam suscipere, conceditur iis, qui diu- 
tius assidueque. praesto fuerint hujuscemodi 
clinicis exercitationibus, adire quotidie pluries 
aegros in Schola practica monstratos, eos con- 
templari et examinare, ut animo concipiant ge- 
nuina morborum in quocunque statu effigiem. _ 
Quin, sub auspiciis directioneque Professoris 
quidam aegri penitus eorum curationi concre- 
dantur. | 
40. Dubita, si quae restiterint Candida- 
Us, candide aperientibus a Professore semper, 
quoad fieri potest, resolvuntur; ac si gravior 
quidam casus obvenerit, plurium semper sen- 
tentiae colliguntur. i | 

41. Si vero denique ex defectu vel proprio, 
vel circumstantiarum inevitabilium varie agen- 
tium tamen error se aliquis in grave hoc ne- 

qun insinuet; minime illum occultare, sed 
tius in futuri similis casus utilitatem vertere 

semper studetur. | 

42. Haec fere est ratio ac dispositio clinici 
nostri, et cujusvis alterius instituti. 

43. Sed quaedam adhuc momenta ‘liceat 
adducere, et disquisitioni diligentiori commen- 
dare, ex quibus tum mens practicae doctrinae 
in institutis hisce clarius elucebit, tum impe- 
dimenta nonnulla intelligentur, meliori Tiro- 
num in practico hoc exercitio promotus non 
raro obstantia. 

44. In Scholam medico  prácticam reci- 
piuntur pauciores aegri. Morbi enim adcurate, 
ipensiculate et patienter a Candidatis observandi 
sunt; atque hoc fieri non potest, , nisi in pau- 
cioribus aegris. 

45. In primo initio praelectionum clini- 
- carum hoc praecipue necessarium est, Paulatim 
deinde sub exercitio longiori adquiritur habitus 
et dexteritas aegros promptius examinandi, cau- 
sas morbi citius detegendi, phoenomena certius 
distinguendi , indicationes et medicamina per- 


fectius: determinandi. 
46. Plures econtra aegri superficialiter tan- 


tum observantur. Nam plura simul objecta po- 
iius confundunt, quam instruunt intellectum. 

Ipsı sensus inadsuetis ex varietate objectorum 
turbantur. Et expertissimi medici, dum nume- 
rosos aegros tractant, discriminis plenam me- 
dicinam plerumque faciunt. , 

47. Propterea haec dicta sunto, quoniam - 
animus nonnullis juveniliter prurit, mox ubi 
theoreticas praeceptiones absolverunt , maxi- 
mum numerum aegrorum videndi. Multa, non 
multum videre volunt ( Max. Stoll. ): 

48. In Schola medico practica morbi po- 
pulares et eulgares prae alüs pertractantur. 
Quotidianos enim, semper et ubique obvios 
morbos quamoptime cognovisse oportet. Hi fre- 
quentissimi morbi frequentissime etiam perni- 
ciosi sunt, et generi humano infensissimi; proin-- 
de medentis dexteritatem, eamque promptam 
praeprimis exigunt. Neque in vulgatissimis mor- 
bis omnia semper vulgaria sunt (Max. Stoll.). 
© . 49. Inter populares morbos eminent sic 
dicti epidemici, a temporum qualitate varie 
prodeuntes, vaste saepius grassantes, plerosque 
alios in suam potestatem trahentes. Horum ma- 
xima est certis temporibus frequentia; horum 
observatis et studium maxime commendatur. 

50. Interim et aliorum morborum expo- 
sitio, quos occasio praebet, nequaquam negli- 
gitur. Praecipue illi, qui in Pathologia et The- 


-yapia speciali c deseribuntur, ee fieri licet, 
ad lectos aegrorum practice simul men 
strantur. 

51. Omnes autem. morbos in natura ab- 
servatos, atque in Nosologiis descriptos , du- 
rante cursu clinico vidisse volere, ridicüla es- 
set praetensio. Dantur Veterani in arte,-qui 
morbos et plures quandoque, per integrum pra- 
xeos suae cursum non viderunt. 

52. Illi jam morbi, quorum vivam in ae- 
gris imaginem exhibere facultas non erit, in 
praelectionibus specialis Pathologiae et Thera- 
piae, eo fusius explicabuntur. 

53. Si denique et tali modo illum adhuc 
scientiae gradum adsequi tamen non licebit, 
qui humanitatis in emolumentum adtingendus 
foret; illi ad minimum lapides per industriam 
nostram e via semovebuntur, ad quos junio- 
res medici in damnum aegrotantium saepe al- 
lidere possunt. 

54. Plurimum ‚adhuc propriae industriae 
et castae adplicationi visorum auditorumque ad 
indeterminatos casus reliquendum erit. Nam in. 
medica arte, uti in militari, optima ex Scholis 
et praxi hausta principia, individuis casibus 
propria prudentia adtemperanda sunt. T. 

CAPUT TERTIUM. 


` 


DE VIRTUTIBUS ET OFFICIIS CANDIDATORUM. 


—— I EC 


55. j^ aoa adhuc restat, quidnam ex 
parte Candidatorum desideretur, ut omni modo 
officium eorum expleatur, atque ut experimenta 
clinica "utiliter capiantur. j 

56. Juxta Herm. Boerhaavium duo tan- 
tum firma fundamenta agnoscenda sunt, qui- 
bus cértissima medicina nititur. Nempe 1. ad- 
curatissima observatio earum adparitionum ; 
quae in homine sano ; aegroto, moriente et 
mortui cadavere Sensibus externis adparent ; 
2. severa indagatio. illorum , quae in homine 
latent, sensibus abscondita, et quae sola ra- 
tiocinatione exacta obtineri possunt, dum data 
-experimenta singulatim perfecte expensa in om- 
nibus suis proprietatibus examinantur, ae inter 
se sedulo comparantur, ut convenientia vel di- 
versitas patescat; tumque ea omnia notantur, 
quae clare inde deduci possunt. Neque vero po- 


‚steriora haec prioribus minus firma vel fida 
erunt. 

57. In omnis ergo morbi indagatione, ex 
parte medici semper sensuum et ratiocinii usus 
absolute requiritur. Basis omnis experientiae. 
SENSUS. 

58. Sensus externi colligunt prima data, 
pro omni observatione et experientia futura. In: 
omni ergo arte experimentali sensuum usus per- 
necessarius est. 

59. Sic et medicus clinicus plurima phoe- 
nomena colligit , quae in aegro et. circa:aegrum. 
oculis, auribus, naribus, lingua et digitis tan- 
gentibus percipi possunt. 

60. Oculi. v. g. vident et explorant aegri 
physiognomiam, decumbendi rationem, linguae, 
respirationis, excretionum conditiones, cutis co- 
lorem, exanthemata, vulnera, ulcera, etc. Icterus 
morbus solo visu detegitur. : 

-61. Auribus percipiuntur aegri ejulatus, 
tussis, vox, respirationis sibilus aut stertor, 
deglutitio sonora, etc. Ventrismeteorismus; tym- 
panites, ut plurimum auditu ab alius generis 
expansione dignoscitur. Ita quoque asthma. 

> 62. lVares sentiunt odores, foetores oris, 
lotii, alvi, sudoris, etc. Fuere medici, qui non 
viso aegro, ex solo odore genus exanthematum 
determinarunt, variolas, miliaria. 

"A. E, Büchner. €. Langer , Dissert. de olfactus ad 
|. eapiendà signa usu. Hal. 1752. : 


——...63. Etiam gustu plura dignoscerentur ad 
lectos aegrorum,, si- ejus adplicatio minus fa- 
stidiosa esset. Sed et tales fuerunt medici, qui 
urinas et alvum, ichores et alias res nauseoso 
* poc degustarunt. 

64. Tactus. denique distinguit arteriarum 
et. e aia pulsum, linguae ac cutis varias con- 
ditiones, corporis. calorem et frigus; explorat 
abdomen, uterum, tumores varios, abscessuum 
fluctuationem, et alia plura. 

:65. Sed iidem sensus inquirunt etiam in 
id, quod extra et circa aegrum est, atque ad 
datum morbum aliquam rationem habet. Vi- 
dent, oculi. aegro externe adplicata et adjacen- - 
tia, nocua. vario modo. Nares sentiunt : exhala- 
tiohes rerum circumdantium aegrum. Et sic et 
reliqui sensus conditiones eorum, quae extra 
aegrum sunt, cibi, potus, > medicaminum, etc. 
explorant. | 

66.. Ideo inter prima practici medici re- 
quisita ‚felix sensuum organorum. integritas ac 
frequentatio censetur. Prior quidem naturae be- 
neficae dos et talentum est; posterior-vero, 
.- adepta per longum multumque exercitium in 
sentiendo dexteritate, adquiri potest. 

67.et inde, Pat minus validas esse e expe- 
rientias eorum. medicorum, qui vel sensu uno 
alterove carent, vel sentiendi organa hebetiora 


universim habent, aut sensus suos frequen- 
tando non exercent. ; 


"RATIOCINIUM. 


68. Ast experientiae requisita in sensibus 
externis unice non sunt quaerenda. Talia ope 
sensuum mere collecta phoenomena nunquam 
experientias securas, potius simpliciter animad- 
versiones,aut empiricas perceptiones constituunt; 
materiem tantum  objectivam pro experientiis 
subministrant. 

69. Omnia sensuum externorum experi- i; 
menta inutilia ` sunt, nisi animus ad ea adten- 
tus sit; nisi ratiocinium ea perlustret. Sensus 
enim nonnisi separatas et singulares imagines 
colligunt, quas ratio combinare, et ad ipsius 
observationis dignitatem elevare debet. ‘Obser- 
vatio igitur consistit in perlustratione opera- 
tionis animadversionum per sensus collectarum. 

70. Absque rationis auxilio sensus etiam 
persaepe fallunt. Quod qui non considerat, ipse- 
met fallitur, falsamque observationem et fal- 
sam. experientiam contrahit. Id tantum verum 
est, quod sensibus intellectus adsecurat. 

7i. Observationum verarum numerus, 
dum intellectu humano ad certum quemdam 
finem et usum ^c dau. experientiam primo 
constituit: 

22. Experientia vera est ergo cognitio ve~ 
ritatum ope sensuum observatarum, cum pru- 
denti earum in utilem finem applicandi mo- 
do. Subponit praeter bonos exercitatosque sen- 
sus in experiente, collectionem sinceram histo- 
ricarum .cognitionum ; memoriam felicem eas 
cito capiendi et tenaciter retinendi; remini- . 
scentiam eas denuo non tantum reproducendi; 
sed et recognoscendi; ratiocinium, capacitatem 
scilicet phoenomena inter se. combinandi, ac ex 
singularibus perceptionibus generales cognitio- 
nes eruendi; intellectum denique, eas in usum 
et finem debitum : adplicandi. 

. 73. Inde elucet dignitas leor 
scientiarum . in omni experimentali , praecipue ' 
autem .in medica arte. Hae doctrinae ideas or- 
dinare, simplices combinare, intricatas separa- - 
re, objectorum proprietates, similitudines, di- 
versitates pernoscere, e phoenomenis causas, in- 
cognita ex nolis eruere; uno verbo rite cogi- 
tare, argumenta rite instituere docent ; obser- 
vationes dirigunt, falsa detegunt, veritatem ubi- 


que evincunt... 

' 74. Atque hiscé e fontibus unice fluunt 
securitates experientiarum nostrarum. 

79. Neque tamen hic- unicus ratiocinii in 
-experientia medica usus est. Multa dantur i n 
aegris 'et.circa eos , quae sensus nostros exter- 
nos penitus fugiunt , et tamen adsunt; quae 
ergo mero raliocinio detegi debent, et certo - 
detegi possunt; nec minus fido; quam per ipsos ; 
sensus modo, dummodo argumentatio de visibili 
ad. invisibile- per sinceras philosophieas induc- 
tiones instituatur, separata omni hypothesi, 
simplicissimo modo et: non: interrupta warana 
jungendo veritati veritatem. = -= 
> » 76. Quoniam autem integra haec ratios 
cinandi et. intelligendi facultas non cuivis ho- ! 
mini aequali modo a natura tributa est; ne- 
que etiam absque assidua philosophica exer- 
citatione sufficienter acuitur et roboratur; hinc 
patet, praeter talentum observandi et expe- 
riendi, magno exercitio et consuetudine fere ha- 
bitum aliquem in experiendo contrahendum 
‘esse. Nam eo solum veriores et securiores_ex- 
perientiae fiunt, quo magis sensus et. intellec- 
tus eis adsueti sunt. Atque unica haecce dex- 
teritas in dijudicandis morbis, verum prom- 

ptumque judicium practicum constituit. 
77. Ad illam jam dexteritatem securius 


(— 93 — : 
faciliusque adquirendam,: quaedam adhuc re- 
gulae de modo debite observandi et experiendi 
praemittendae necessariae erunt, antequam ad 
lectos aegrorum et ad ipsam experientiam Can- 
didati admittantur. 

78. Nam medici veri nomen is solus me- 
retur, dignitatemque hancce is unice adipiscitur, 
qui in observando et experiendo versatus, na- 
turae aegritudinum studendae methodum pro- . 
be intelligit. Recte Georg. Baglivius dicit, quod. 
prima medicina consistat in nones observandis, 
altera in morbis sanandis. 


MODUS OBSERVANDI ET EXPERIENDI. | 


79. Omnium prima virtus, medico obser- 
vanti et experienti necessaria, est adtentio. Ad- 
tenta enim sola animadversio observationem 
constituit. Et universim sola est adtentio, quae 
facit differentiam inter vagam observationem 
hominis tantum curiosi, et inter solidam ob- 
servationem strenui observatoris. ZÉsculapius 
propterea cum serpente depingitur , quoniam 
serpens apud. antiquos adtentionis Symbolum 
fuit. 

9o. Adtentus observator omnes, quin et 
minimas circumstantias adnotare debet, quae 


minus adtenti oculum facile effugiunt. Nullius 
momenti illa observatio est, quae tantum ad 
unam alteramve morbi partem extenditur. To- 
tum morbum amplecti, omnesque simul cir- 
cumstantias colligere debet. Minus adtentus, et 
fragmentariis observationibus contentus, ex im- 
perfecta observatione imperfecta argumenta 
trahit. Exinde imperfectissimae an 
oriuntur.. 

81. Propterea adtentio non tantum circum- 
plectens omnia phoenomena, sed etiam assidua 
sit oportet in serie phoenomenorum adnotanda, 
extensiva et intensiva. Cujus adtentionis et exac- 
titudinis in observando Hippocrates primum 
est medicis exemplar. ` 

82. Differt tamen multum ab adtentione 
Subtilitas (argutiae). Qui enim nimis sunt sub- 
tiles in observationibus, ii plerumque vident 
phoenomena , quae non sunt, atque profundius 
rem, quam fieri potest, penetrare volunt, In mi- 
nutissimis quasi partibus rem fere totam quae- 
runt. Optime jam Seneca dicit, esse utilia ma- 
gis, quam subtilia quaerenda. ! 

83. Observatorem medicum nulla praecon- 
cepta opinio nullus conjecturae aut hypotheseos 
amor obcoecare debet; nulla auctoritatis, syste- 
matis, magistri aut Scholae praedilectio trahere. 


T^ M 

Sola veritas est quaerenda et invenienda. Omnis 
illa observatio claudicat, quae opinionem po- 
lius, quam naturam observatam pro basi habet: 

84. Observationes medicae debent ergo 
sincere institui. Nunquam vanae hypotheseos. 
gratia natura invertenda est. Minori omnino 
observationum fallacia, minorique experientia- 
rum lubricitate ars laboraret, si hanc regulam 
medici semper observassent. 

85. Observator medicus debet patienter 
observare. Patientia certissime : detegit inve- 
nienda. Festinantes econtra debita pro obser- 
vationibus adtentione nunquam uti possunt. 

86. Observationes medicae prudenter sunt 
instituendae. Prudentia nunquam nimia in ob- 
servando. et experiundo adhiberi potest. Verus 
ergo observator, qui omnem fallaciam evitare in- 
tendit, debito sub experimentis ratiocinio semper 
uti debet. Phaenomena morborum stabilia a va- 
riabilibus, essentialia ab accidentalibus distin- 
guere, eorum successivas mutationes recipro- 
cumque inter se invicem nexum perspicere , 
ad causas eorum‘ harumque agendi rationem 
adscendere, effectus morbi ab effectibus me- 
dicaminum aut aliarum circumstantiarum dis- 
cernere probe intelligat. Haec perspicacitas 
sola utilem 'observatorem constituit. 

A 

57. In adplicatione observationum harum 
ad experientiam. caveat a falsis analogiis. Com- 
munissimum illud argumentum, post hoc, ergo 
propter hoc, falsissimum: saepe esse potest. 
Propterea summa ‘cum exactitudine semper in- 
quiratur, utrum effectus obseryati positae cau- 
sae correspondeant , et utrum corollaria ex ob- 
servatione, lanquam axiomate fluentia , logica j 
sinceritate non destituantur. j ? 

88. Observationes medicae semper repe- 
titione confirmandae sunt. Ex una alterave 
observatione multum certi erui, et. firma ex- 
perientia colligi non potest. Eam autem pluries 
repetendo , dubium a probabili, probabile a 
vero et certo distingui potest. Plurima aliena 
se in experimenta inmiscent; discedunt ea in 
repetendo ideo, quia aliena sunt, et pura su- 
persunt, quae ideo perpetuo similiter eveniunt, 
quod ex ipsa rei natura fluant. Hinc confir- 
mata observatio tantum semper valet, quantum 
nova detectio, 

89. Observationes medicae non colligant 
absolute rariora et insolita phaenomena , quia 
non raritas, sed pretium veritatis aestimatur. 
Dum res grandiores nos occupant totos in ten- 
taminibus nostris, minus adtendere solemus in 
minutias saepe, a quibus adtente. perspectis 


universum quandoque panditur. mysterium. 
Non quidem haecce grandiora penitus negli- 
-gere convenit; sed praecipua tamen opera danda 
est, ut vulgaria morborum. phaenomena. bene 
observentur. 

.. 99. Hae, quidem non omnes, sed potio- 
res regulae sunt, Tironibus praxin medicam 
adeuntibus ceu Canones commendandae, in qui- 
bus primaria praecepta continentur pro fructu 
ex observationibus et experientiis elinicis tra- 
hendo. 

91. Sed est in his omnibus, uti Halle- 
rus dicit, ars adhuc. quaedam videndi et in- 
veniendi, quae verbis dici non potest, et quam 
natura paucis concessit. Propterea etiam veri 
practici medici sunt rariores, quia morborum 
.Observationes sunt difficiles. Medicus, sicuti 
poéta aut miles, natus sit oportet. 


G. Emerich, Dissert. de ratione et experientia me- 
dica. Reg. 1693. 

- G. Baglivi, de praxi medica ad priscam obser- 
vandi rationem revocanda. 

G. E. Stahl, experimenti fallacia. Hal. 1706. 

J. Bohn, Dissert. de experimentia fallaci. Lips. 1710. 

J. Salzmann v. F. E. Nicius, Dissert. de ratione 
observandi medica, Arg. 1720. 

J. L. Wucherer v. H. C. Gernhard , Dissert. de 

experientia medica. Jen. 1721. 

N. Burchard, Dissert. de experientia rationali. Rost. = 


1726. 

H. Schulze , Dissert. de experimentis medicis ma- 
jori auspicio captis. Hal. 174r. 

G. v. Doeveren, Orat. de imprudenti ratiocinio ex 


observationibus et experimentis medicis. Gron. 


1754. 
`G. Stegmann, Pr. de iis, quae in in experiendo ma- 
xime sunt cavenda. Cass. 1755. 
J. G. Zimmermann , , von: der Erfahrung in der 
Arzneykunst. 2. Thle Zürch. 1764. 1777. 
Joh. Sennebier, Kunst zu beobacten. Leipz. 1776. 
E. Horn, über Erfahrung, besonders in Rücksicht 


auf Medicin. (In Archiv für Erfahrung. ) | 


‘Leipz. 1802. 
Joh. Stoll, Versuch einer  medicinischen Beobach- 
tinigolitbst. Zürch 1:802. 
Desselben früherer Auffatz im Musaeum der Heil- 
kunde IV. B. Zürch 1797: Wie soll der Arzt 
am Krankenbette beobachten ? 


ALIAE VIRTUTES ET OFFICIA. 


92. Sed et aliae virtutes requiruntur in 
Candidatis clinicis, aliaque adhuc officia ob- 
servanda sunt, si lectos aegrorum adeunt. Po- 
tiorum saltem mentio fiat. 

93. Omnium primo requiritur in Candi- 
datis singularis alacritas aut vocatio ad hoc 
studium et officium molestum ac laboriosum. 


^ ext 9. e 
Discere invita Minerva injuria est in omni ar- 
te, maxime in médica sub taediis nosocomia- 
libus, omni patientia saepe majoribus.  . 
94. Maxima, quae adtingi potest, perfectio 
in arte medico-practica quaerenda est. Nam 
et mediocritas non sufficit in studio clinico, 
et medicus tantum mediocris est omni intuitu 
perniciosus. Praestat nullum habere. Quodsi et 
ridicule superbiat peculiari praefidentia , se 
omnia. jam scire, omnem et sibi viam ad ul- 
teriores progressus. praecludit. Bes 

95. Negligentia maximum impedimentum, 
. diligentia autem indefessa maximum adjumen- 
tum est in medicina practica rite addiscenda 
et exercenda. Exercitia clinica maxima tum se- 
dulitate, omni animo sensuque aegris condo- 
nato, atque catena non interrupta sunt in- 
-Stituenda, Abrupta morborum fragmenta, prae- 
tervisis phaenomenorum morbi mutationibus et 
successionibus, nunquam medicum sufficienter 
erudire possunt. 

96. Non solúm illius aegri, quem tractant, 
sed et illorum, quos in Schola practica obser- 
vare licet, diarium Candidati scribant. Mor- 
bum quemvis qui practice ad lectum demon- 
stratur,in auctoribus qui commendantur, per-. 
tractatum legant et relegant. Ars longa est, 

T 

et vita brevis. Nemo tanta in arte propriis ex- 
perientiis sapere potest. Aliorum igitur expe- 
rientiae sedulo colligendae sunt, ut et alieno 
periculo experti reddamur. 2x 
- . 97. Medicus ab omni initio, dum ad pra- 
` xin seaccingit, sit gravis, cogitabundus , cun- 
ctabundus, non velox, non audax, non levi- 
culus. Talis quondam in publica praxi erit, 
qualis esse in Scholis incipit. ( Max. Stoll). 

98. Nullam faciat conditionis aegri distin- . 
ctionem. Hominem aeg grotum unice pro Mta 
habeat. 

99. Sit misericors: Discat compati, et com- 
passione et auxilio morbos lenire. Non sit du- 
rus et verbis asper in aegros, praecipue irri- 
tabilióres, magis impatientes. Aegrum, utut 
deplóratum, nunquam derelinquat. Nullo modo 
aegrum pusillanimem reddat. 

100. Non tamen decet medicum nimis 
mobilis animi esse. Confunditur talis aegro- 
rum lamentis, et in ratiocinio turbatur; imo 
facile seducitur, ut faciat medicinam morbo 
graviorem. Virili animo et in arduis consulere 
oportet. 

= IOI. Sit taciturnus. Morbos quosdam in 
nosocomio occurrentes ne evulget; epilepsiam, 
maniam, herniam, luem, graviditates et puer- 


——————— 


Eum. PROS 
peria. Numquam de aliorum morbis apud alios 
narret. Medicus blatero infaniis., 
102. Sed hae necdum sunt omnes virtu- 
tes medico ineunti necessariae, necdum. officia 


.omnia ab illo observanda. In publica praxi ad 


longe plura alia animus convertendus erit, quam 
in Scholis practicis. Quorum regulae non adeo - 
in nosocomiis perdisci, quam ex legibus hu- 
manitatis, ex artis exercitio, tum etiam ex 


auctorum lectione desumendae erunt. 


Hippocratis, libri ( spurii ) de arte, de decenti ha- 
bitu, de lege. 

Zacuti Lusitani, introitus ad praxin. Lugd. 1643. 

J. Bohnius , de officio medici duplici, clinici ac 
forensis. Lips. 1704. 

F. C. Weinhart, de medici prudentia morali po- 
litica, Diss. XXVI. Oenip. 1716.. 

Fr. Hoffmann, medicus politicus. Hal. 1718. 

Philiatri , medicinischer Machiavellus. 1722. 

J. A. Sicci, de optimo medico liber aureus. Erf. 
1749. | 

J. G. Lambertin, Diss. de necessariis ad hoc, ut 
medicus pràxim cum laude exerceat. Vindob. 

` 1765. 

J. Gregory, lectures on the duties aud alida 
tion , tem on the caracter and conduit of a 
physician. Lond. 1772. 

Desselben , Vorlesungen über die Pflichten und 
Eigenschaften eines Arztes. Leipz. 1778. 

Mainz. 1789. 

P. Frank „ sermo academ. de civis miedigi: in re- 
publica conditione et officiis, (In delectu 
opuscul. ) 

Ejusdem, ‘discursus inauguralis de instituendo ad 
. praxin medico ( Zbidem ). 

G. S. Vogel, über das sçavoir Faire in der me- 
dicinischen Praxis. (In Hufeland Journ, I. B. 
3.St. VIII B. 3 St. ). 

Chr. L. Schweikhard, auch Etwas über das scavoir 

4 St. ). 

dung etc. des Arztes. Tübing. 1797: 

E. J. Dada a Thuessink, oratio de eo, quod 

A. Metternich , über einige Pflichten der- Aerzte. 
Frkft, 1803. 

| CAPUT QUARTUM. 


MEDICINAE abd IDEA, OBJECTUM , DIVISIO. 


* 


103. M. EDICIN A in latissimo sensu di- 
citur doctrina de:morbis eorumque medelis ; 
| tum et de sanitate tuenda. Nam is est duplex 
|: medicinae scopus, ut vita sana conservetur, f 
aegra- vero in pristinam. salubritatem resti- 
tuatur. : 

104. Ütrumque hunc scopum qui dde 
quitur, Medicus vocatur.. 
| 105. Quum autem Hyg giene et Macrobio- 
|" tica, quarum prior sanitatem conservandam, al- 
tera prolongandam vitam tractat, speciales do- 
ctrinas sistant; hinc medicina stricte tantum 
circa morbos eorumque medelas versatur. 

106. Neque hoc satis, ad veram medicinae 
ideam. Nam. omnes morbos sanare possibilitas 
non datur, atque ferea mortalitatis lex artis 
medentis scopo ipsa repugnat. : 

107. Et quidem aliqui morborum ex na- 
tura sua omni artis molimini adeo. pertinaciter 


s oM 
resistunt, ut absolute in mortem vergant.: Ibi 
impossibilitas sanationis est absoluta. Tales 
aegros, uti Zppocrates dicit, inevitabilis mo- 
riendi necessitas occidit , curantis culpa non 
intereunt. : 

108. Alii iterum, quos quidem sanare 
possibilitas fors daretur, arctiores tamen artis 
medendi limites transcendunt, ac sanari ne- 
sciuntur. Haec impossibilitas sanationis est re- 
lativa, ad ipsius artis imbecillitatem: 

109. Utroque autem in casu (nam vinci- 
-bilis medici ignorantia nunquam illum excusa- 
bit), in utroque casu prius dicto, qui morbum 
talem incurabilem tantum cognoscit, aeque 
magnus medicus esse potest, quam qui cura- 
bilem sanat. 

110. Ergo medicina in vero sensu est do- 
ctrina de morbis cognoscendis, curabilibus sa- 
nandis , incurabilibus determinandis. 


111. Tractat autem medicina de homi- 
num morbis, et excluditur hic medicina bru- 


torum, Hippiatris et Veterinariis relinquenda. 

= 112. Quousque hoc ( 110) scienter tan- 
tumexplanabatur; theoretica medicina audiebat. 
Dum vero jam ad ipsos aegrorum lectos in na- 
tura, sub ipso exequendi modo demonstratur, 
practica medicina dicitur. 

113. Hanc practicam medicinam, ceu me- 
thodum executivam ad lectos aegrorum , *cli- 
nicam quoque . medicinam vocant, quia kline 
graecis lectum significat. 

114. Medicus ergo practicus sive clinicus , 
ille est, qui ad lectos aegrorum in actum de- 
ducit et ipso opere praestat, quod theoreticus 
tantum scienter noscit. Et.medicina practica 
sive clinica illa est, quae hominum morbos co- 
gnoscere; incurabiles determinare; curabiles sa- 
nare ipso experimento docet. 

115. Doctrina de futuris morbis antever 
tendis eo magis a clinica medicina separatur, 
quoniam in nosocomiis et ad lectos non per- 
discitur. 

116. Parum interest, sive artem, sive 
scientiam dixeris doctrinam istam.- Dexteritas 
in adplicatione. medelae artem uas om- 
nino constituit. 

117. Liceat ergo nostram - medicinam 
practicam "hie exponendam artificialem dicere, 
quantum fieri potest, scientificis principiis su- 
perstructam; ut áb illà separetur, quae em- 
pirica penitus, nec artis nomine digna, per 
traditionem solum inter amicos propagatur, 
domestica aut naturalis dicenda, simplici ana- 
logia aut naturali instinctu ducitur. 


= am 

118. Objectum. practicae medicinae est 
homo; corpus humanum sub omni intuitu; 
vivum. et: mortuum, sanum et. aegrotum. i 
119. Jita hominis est omnium primum. 
medicinae nostrae objectum. Ubi enim sani- 
tas, id est vita perfectissima obtineri non po- 
test, ibi saltem et minus perfecta vita deside- 
ratur conservanda; ibi saltem acerba insana- 
bilium sors prudenti consilio sub maxima 
vitae protractione lenienda. : 

120. Mors vero hominis, sive vitae ob- 
positus Status, practicae medicinae objectum 
non ideo est, ut scopus aliquis per ipsam 
adtingatur; sed ideo potius, quia mortem amo- 
vere cum praecipuo medici scopo collineat. 

121. Propterea saltem medico adeo scitu 
necessariae sunt illae adparitiones, quae sub 
morte, post mortem et in mortuorum cada- ` 
veribus obveniunt. 

i22. Phaenomenorum sub morte occur- 
rentium cognitio confert ad periculum instans 
mortemque futuram praevidendam. 

123. Post mortem phaenomena comparen- 
tia. ad determinandam mortem veram et ad 
distinguendas asphyxias necessaria sunt. Ambo 
ipsam agendorum rationem dirigunt. 

124. Phaenomena autem in ipsis mortuo- 


rum cadaveribus colligenda, multa docent de 
praeterito morbo, et ad alios casus magnam 
saepe analogicam adplicationem merentur. Ne- 
que etiam aliud quid plus confert ad diagnosin 
prognosinque tempore vitae factas rite confir- 

mandas, ad sedes morborum indagandas, et 


„ad cognoscendas praecipue organorum sub 


morbis mutationes, quam cadaverum incisio. 

125. Haec est ratio, cur in praelectioni- 
bus clinicis cadavera defunctorum incurabilium 
sedulo aperiuntur, eo scopo, ut ex organorum 
conditione confirmari, vel non confirmari con- 
spiciatur, quid quid aegro vivente adhuc de 
morbo, ejus sede, causis, de morte futura, 
vel non futura dictum fuit; et ut exploretur, 
an non inopinatum aliquid deprehendatur. Pa- 
thologicas has sectiones vocant. 

126. Ratio autem sectionum harum ex 
sequentibus melius patebit. : | 

127. Nullum cadaver primo mortis die 
exenteratur; imo legibus vetitum est, ante 
48 horas cadavera dissecare; nixi ex destru- 
ctione nobilissimi alicujus organi evidentissime 
pateat, reviviscendi possibilitatem nullam om- 
nino dari. 

128. Nonnullorum cadaverum sectiones. 
ob metum contagii aut mephitis in adstantes 

redundantis negligi debent. Frigida tamen ca- 
davera minus contagiosa sunt, quam calida, 
viventia corpora, 

129. In pluribus cadaveribus dissectis ni- 
hil omnino deprehenditur, quod lumen ad prae- 
gressi morbi naturam diffundere valeat. Nec 
scalpellum anatomici, nec acies oculorum eo 
penetrant, ubi causae morbi sedent, vel mor- 
tis. Ita saepe in febribus et malis nervosis, nec 
non in omnibus morbis dynamicis ubi orga- 
nicae adfectiones desunt. 

130. Plurimum solummodo in illis cada- 
veribus detegitur, in quibus organorum stru- 
ctura et conditio adeo immutatae sunt, ut. 
sensibus hoc pateat. Ita in morbis organicis, 
-et in illis, ubi heterogenea in corporis diver- 
sis partibus latent. Hae autem sectiones et ex- 
plorationes non obiter, sed maxima cum. adten- 
tione sunt instituendae. 

131. Effectus mortis a causa mortis sunt 
in cadaveribus caute distinguendi; praecipue 
si longiori post mortem tempore sectio susci- 
piatur. Sic collectiones humorum praeterna- 
turales in cavis variis, polypi, degenerationes 
partium ex dissolutione variae, sugillationes, 
sphaceli etc. saepe ipsius mortis effectus non 
causae sunt, 


ues e 
da Aeque damnosum est, effectus mor- 
bi, qua causas ejusdem considerare. 

133. Cadaverum ergo exenteratio et in- 
spectio, nisi sub ratiocinio pathologico insti- 
tuatur, summopere medicum fallere potest. 
Et difficillimum est judicium circa morbos, 
quod ex cadaveribus capitur. | 


Th. Bartholini, consilium de anatomia practica. 
Hafn. 1664. 

Th. Bonnet , sepulchretum s. anatome pract. ex ca- 
daveribus etc. Genev. 1679. .2. Vol. 

Th. Kerkring , specilegia anatom. 1689. 

J. J. Manget. Bibliotheca practica. Genev. 1700. 

A. Vater, de anatomes utilitate in eruendis causis 
occultis morborum. Viteb. 1723. 

P. Barzere, diverses observations anatomiques. Pa- 
ris 1751. E 

N. Gianella, oratio, non tuto semper ex cadave- 
rum sectione colligi posse morbor. causas. 

J. B. Morgagni, de sedibus et causis morbor, per 
anatomen indagandis. Ven. 176r. 

Joh. Lieutaud, historia anatomico-medica. Par. 
1767, II T. 4. It. Goth, 1796. III T. 8. 

J. F. Isenflamm , de difficili epicrisi in obser va- | 
tiones anatomicas. Erl. 1771. 

N. Sandifort, de circumspecto cadaverum examine, 

: Optimo medic. pract. adminiculo. Leid. 1772. 


N. Müller, de utilitate anatomiae- practicae. Giess. 
1783. : 

Chr. Fr. Ludwig, primae lineae anatomíae patho- 
logicae. Lips. 1785. 

Chr. Sal. Schinz, de cauto sectionum cadaverum 
usu ad dijudicandas morborum causas. Got. 
1786. 

J. F. Meckel , de promovendis anatomiae patholo- 
gicae administrationibus. Hal. 1790. 

M. Baillie , the morbid human Ahatpmy, Lond. 
1793. 

Desselben , Anatomie des krankhaften Baues etc. 
Uibers. v. Soemmerring. Berl. 1794. 

G. Chr. Conradi, Handbuch der patholog. Ana- 
tomie. Hannov. 1796. 

A. Fr. Hecker, Magazin für die patholog. Anato- 
mie und Physiologie. Alt. 1796. 

A. R. Vetter, Aphorismen aus der pathologischen 
Anatomie. Wien. 1803. 

F.-G. Voigtels, Handbuch der patholog: Anatomie. 

Halle 1804. 2. B. 


134. Sanitas hominis et corpus huma- 
num sanum ex multiplici ratione practicae me- 
dicinae objectum est, praecipue vero ideo, quia 
deperditam sanitatem restituere, ubi fieri po- 
test, artis scopus est; quia medicus de sani- 
tate perdita judicare, et restitutam cognoscere, 
et probe etiam scire debet, quousque mor- 
bum prosequi ac redeuntem sanitatem robo- 
rare oporteat. 

135. Status sanitatis sistit quasi normam, 


in quam omnis deflexus corporis morbosus 
reclinari debet; a qua declinatio quaevis mor- 
bosam adfectionem praebet. 

.136. Notare tantum. oportet, relativam 
ad subjectum etiam sanitatis ideam dari, at- 
que cuivis fere hominum propriam sanitatis 
formam esse, propriamque valetudinem secun- 
dam. Ad quod practicus summopere adtendere 
debet. 

137. Praecipuum tamen objectum pra- 
'elicae medicinae morbi sunt; quoniam medicus 
raro vocatur, nisi homines morbum sentiant, 
et clinicus medicus unice aegrotis occupatur. 
Uti communis omnibus hominibus mors est, 
ita communis ad mortem via est morbus. - 

138. Organismi, virium, facultatum, actio- 
numque in corpore humano vivo inde penden- 
tium a statu normali declinatio morbos con- 
stituit; valetudinis adversae multifariis formis 
incedentes. degrum vero dieimus, qui morbo 
laborat. 

139. Doformitates tamen organorum ; 
quousque functiones non laedunt , nec morbis 
adnumeramus, nec practicae medicinae obje- 
ctum agnoscimus. i 

140. Quantum autem in statu morboso 
et ipsa mens languere poterit, unicuique notum 

e ét; qui seit contrario, quantum in statu bo- 
'nae sanitatis bene vigeat. Imo mens humana 
vi commercii, quod cum corpore suo habet, 
multa operatur, quae vitam aut sanitatem va- 
rie obprimere aut erigere valent. Proinde mens 
ipsa practicae medicinae objectum dici potest. 

141. Multa quidem in cognoscendis et 
tractandis mentis aegritudinibus Psychologis 
concedimus, sed non omnia. Nam insanienti 
saepe, quem nulla Philosophia emendare, cui 
nulla demonstratio persuadere valet, medicum 
auxilium tamen optime mentem cum corpore 
sanat. Interim tamen medicis psychologicum 
studium, mentisque therapiam moralem sum- 
mopere commendamus. - 

142. Tanta ergo, tamque varia sunt ob- 
jecta practicae medicinae, hominem unice am- 
plectentia. Mortuum et-moribundum, aegrotum 
et sanum hominem practicus medicus consi- 
derat, et ad mentem aegrorum ipsam animum 
Süum dirigit. 

143. Proinde neque labor exiguus est, 
amplum hoc officium eum in ordinem redi- 
gere, qui Tironibus praxeos methodum. addi- 
scendam faciliorem redderet. 

-. 144. Quod ut eo aptius fieri possit, a no- 
stra. arte illae separandae sunt, quarum exer- 
citia speciali labore distinguuntur. - 


a5. Hic omnium primo in duas ‚partes 
ipsam practicam medicinam dividëre` oportet, | 
quarum una praxis clinica proprie, .sive et 
medica aut interna dicitur, atque morbos so- 
lummodo internos (non chirurgicos scilicet ) 
proponit; altera vero praxis chirurgica. sive 
clinica externa adpellatur, et morbos externos 
demonstrat (chirurgicos scilicet, manuaria dex- 
teritate indigentes). Harum posterior ex pro- 
pria cathedra docetur. Utraque tamen arctis- 
simo vinculo sibi juncta, nec limitibus defini- 
tis separata. | 
146. Specialius in his versantur nounul- | 
li, ita ut non tantum morbos partiales, : et hos 
quidem pro differentia partium corporis hu- 
mani recenseant; sed et morbos infantum, mu- 
lierum, venereos etc. separatim pertractandos 
putent. Antiquitus saltem medici specialibus 
tantum morbis sanandis se dedicarunt. 

.147. Sed hodie morbi singulares in praxi 
medica non amplius a se invicem separantur; 
et nonnisi in chirurgica arte obstetricatio, morbi 
dentium. et oculorum, et ab aliquo tempore 
herniosi morbi peculiare caput olei aise pra- 
cticae efficiunt. 

148. Sic et illae, quae in foris occurrunt 
causae, de quibus medici judicium saepe exi- 


gitur, etiamsi fundamenta cognoscendi non tan- . 


‚tum ex disciplina theoretica, sed ex omni et 
practicae medicinae- ambitu sumant , nomine 


tamen medicinae ac. chirurgiae forensis in pro- ' 
priae doctrinae formam redactae sunt, atque 


penitus separatam et ex peculiari cathedra tra- 
dendam partem medicinae constituunt. : 

149. Nos ergo ea praxeos clinicae pars 
. solum adtinet, que tractat morbos internos co» 
gnoscendos et curandos , chirurgica et manuali 
dexteritate non indigentes. j 

150. Haec autem duplicia principia com- 
plecitur ; generalia ac specialia. Generalia cuivis 
casui et ad quemvis aegrorum lectum adcom- 
modari possunt ; meritoque praemittuntur spe- 
cialibus illis, quae nonnisi specialibus ab in- 
dividuis casibus adcommodanda , ad separatos 
et singulos aegrorum lectos tradenda veniunt. 

1591. Sequentia praecipue momenta me- 
dicina clinica generalis comprehendit. 1. Ge- 
neralia circa praxin in morbis explorandis. 
2. Generalia circa praxin in morbis cognoscen- 
dis et determinandis. 3. Generalia circa praxin 
in morbis tractandis. 4. Generalia circa praxin 
in eventu futuro praedicendo. Appendicis loco 
aliqua de historiis morborum scribendis adji- 
cientur. 

CAPUT QUINTUM. 
DE PRAXI IN MORBIS EXPLORANDIS. 

152. pom fuit, integram medicinam 
practicam consistere in morborum cognitione 
et tractatione. Facile intelligitur, omnem mor- 
bum prius cognosci debere, antequam curari 
aut insanabilis declarari possit. Agitur ergo 


omnium primo de morbis. cognoscendis. 


N. Strauss. Diss. de necessaria morbi cognitione 
ad curandum. Giess. 1675. 


153. Ut autem cognosci possint, debite 
et sincere colligenda sunt illa omnia phaeno- 
mena, quae huc contribuunt. Quo requiritur 
ars illas circumstantias practice explorandi. 

154. Et quum harum magna pars ex ipso 
aegro petenda et quaerenda sit; hinc etiam ne- 
cessariae erunt regulae circa modum aaaini- 
nandi aegros. 

155. Ut hocce examen exactum sit, et 
ut medicus nullum phaenomenon transeat , 


quod ad morbum cognoscendum et dijudican- 
dum contribuere possit, exactus semper in exa- 
minando ordo observandus erit ; quem quidem 
.quivis pro libitu sibi ipse construere potest, 
cui vero et quivis adeo adsuescere debet, ut 
illam sibi promptitudinem comparet, qua nihil 
unquam essentiale omittet, nihil econtra su- 
perfluum in aegri vexationem repetet. ` | 

.156. Circa hunc modum et ordinem in 
examinandis aegris aliquas ergo regulas adno- 
tare oportebit; subjungendo deinde quasdam 
circa methodum illa phaenomena explorandi , 
quae extra aegrum quaerenda sunt, atque ad 
morbi cognitionem conferre possunt. 


EXAMEN AEGRI ET MORBI EXPLORATIO. 


157. Primum aegri examen, morbo adhuc 
ignoto, maxima cum exactitudine est instituen- 
dum; ut exinde morbi cognitio, quantum fieri 
potest, eruatur. Reliqua quotidie examina et 
. breviora sunt, et in primo maxime fundantur, 
confirmantque illa, quae in primo examine ten- 
tata fuerunt, et saepe non tam morbi cogni- 
tionem, quam ejus decursum docent. 

158. In primo quoque examine multum 
fundatur ipsa fiducia erga medicum; et non 

| pauci aegri, nec adeo inepte, ex modo exa- 
| minantis medici ad reliquam ejus prudentiam 
| concludunt. Probe ergo medicus sciat, quomodo- 
| hoc examen instituat. 


159. Fronte non severa, nec tamen in- 
decora etiam hilaritate aegro medicus se ad- 
proximet; vultu sincero et benevolo omnes 
aegri sui et occultas calamitates in fiduciam 
suam proliciat; patienti adtentione narrantem 
et respondentem aegrum exaudiat; suavique 
modo de necessariis interroget. 

160. Nihil in examine obliviscatur, quod 
scitu necessarium. Infida adhuc medica semio- 
logia est, et quodvis minimum phaenomenon 
colligi sedulo debet, dummodo ad morbum 
cognoscendum contribuere valeat. Plus saepe 
ex copia signorum , quam ex valore singula- 
rium sperandum est. 

161. Praecipua momenta, quae medico 
examinanti scitu necessaria sunt, et ad mor- 
bum cognoscendum conferunt, sunt: I. Sub- 
jecti aegri conditio ejus dispositio et proclivitas 
in certos morbos. II. Causae morbi occasio- 
nales. III. Praesentis morbi ratio decurrendi 
et symptomata. 


I. 
COGNITIO SUBJECTI AEGRI, EJUS DISPOSITIO: 
ET 


PROCLIVITAS IN CERTOS MORBOS. 


162. Nullius morbi vera natura bene co- 
gnosci potest, nisi et ad individuum aegrum 
debitus respectus habeatur. Idem morbus in 
diversis subjectis diverse modificatur, diversa 
proinde medela indiget. Hinc subjecti aegroti, 
maxima, quae haberi potést cognitio adqui- 
renda est. 

163. Sub exploratione autem conditionis 
subjecti aegroti consideramus ejus dispositiones 
et proclivitates in certos morbos. 

164. Ad omnem morbum progignendum. 
requiritur tum dispositio certa, tum excitans 
aliqua aut occasionalis causa, quae sub data 
dispositione morbum producere valet. Absente 
ila dispositione nulla morbifica causa efficax 
esse potest. | | 

165. Omnium ergo primo rescire inter- 
est, in quosnam morbos aeger dispositus vel 
non dispositus sit; sive, quorumnam morbo- 
rum in dato aegro possibilitas vel probabilitas 


| 


detur, aut non detur. Nam certis sub dispo-: 
sitionibus, certis. solummodo morbis homines. 
obnoxii esse possunt. 

166. Hanc variam in morbos Bang: 
nem male quondam causam disponentem vo- 
carunt. Est enim solummodo momentum in- 
ternum, pro causae occasionalis efficacia. Se- 
minium morbi. Gaubii. 

167. Hujus quoque dispositionis diversi- 
tas, posita eadem excitante : causa, ejusdem. 
morbi diversam. modificationem in diversis sub- 
jectis constituit. 

168. Et quemadmodum relativam exci- 
tantium causarum actionem aut et ineffica- 
ciam earum penitus determinat, ita etiam saepe: 
contrario efficere valet, plures homines ex mi- 
nima occasione eodem mordo saepius in vita 
corripi. | 
- . 169. Hinc exoritur cognitio proclivitatis 
individuorum in certos, et eosdem morbos sae- 
pius invadentes; quae denuo ad suspicionem 
latentis morbi ducere potest. z 

170. Ista jam proclivitas varia, disposi- 
tio aut et indispositio in certos quosdam mor- 
bos, et tota subjecti aegroti conditio desumi- 
tur: 1. ex sexu aegri; ex ejus 2. aetate; 3. tem- 
peramento ; 4. corporis habitu ; 5. vitae ge- 

nere; 6. conditione et opificio ; 7. haereditaria 
constitutione; 8. ex aegri idiosyncrasüs et 
9. particularitatibus variis; et 10. demum ex : 
praegressis morbis. 


: 1. SEXUS. 


171. Sexus aegri ex contuitu vel ex cir- 
cumstantiis facile colligitur. Non viso tamen 
aegro, quaestio de sexu nunquam negligenda 
est. Quare in historiis morborum semper ad- 
notandus. 

172. Sicuti functiones duplices sunt, ge- 
‚nerales et privatae sive sexuales; sic etiam 
morbi, qui laesiones sunt functionum, du- 
plices omnino sunt; communes scilicet, utrum- 
que sexum. adgredientes, et privati, uni vel 
alteri sexui proprii, viriles et feminei. Viri e. 
g. laborant hydrocele, morbis testium , ma- 
lisque a laesione secretionis horum organorum 
pendentibus. Feminae econtra adfectionibus 
uterinis, mammarum , morbis aliis sub gra- 
viditate , partu, puerperio, lactatione. Quibus 
exhaustae denuo ad alia mala disponuntur. 

173. Sed praeter sexualem organisatio- 
nem in tota reliqui corporis constitutione et 
compagne, magna inter virum et feminam 

differentia adhuc obvenit, quae morbos di- 
versos , diversasque morborum modificationes 
gignit. Femina universim est constitutionis 
tenerioris, viro magis sensilis, fluidis abun- 
dantior, solidis laxior; prius maturescit, et 
tamen provectius senium adtingit; per cutim 
molliorem plus transpirat, et tamen plus min- 
git; sanguine abundantiore sed minus coagu- 
labili gaudet, et calore animali minus inten- 
so; vasa habet minora, sed copiosiora; ner- 
vos, praecipue lumbares, copiosiores et cras- 
siores, pulmones minus voluminos etc. In 
viris contraria obtinent. Exinde omnino dispo- 
sitio in morbos alia in utroque sexu exoritur. 

174. Deinde et aliae plurimae circum- 
stantiae, uti vestitus, occupationum genus, 
consuetudines et integra vitae ratio, diversas— 
in diversos morbos utriusque sexus non tan- 
tum proclivitates et dispositiones , sed et ipsas 
occasionales causas producunt. 

175. Peculiares quoque , quarum nec ra- 
tio adsignari potest, in peculiares morbos pro- 
clivitates ex sexu pendere observantur ; ita ut 
illi ipsi morbi, qui utrumque sexum infestare 
possunt, unum tamen prae altero frequen- 
tius infestent. Sic viri e. g. frequentius ten- 
tantur apoplexia, podagra, caleulo, hernus, 

.haemorrhoidibus fluentibus ; feminae econtra 
magis vexantur morbis nervosis, melancholia, 
animi deliquiis, haemorrhagiis, cancro, caecis 
haemorrhoidibus etc. : 

176. Imo ejusdem. speciei morbum di- 
versi sexus ex peculiari dispositione diverso 
modo. ferunt, id est, periculo diverso adqui- 
runt. Sic calcüli vesicae , pulmonum inflam- 
mationes etc. ininus periculi universim habent 
in feminis, quam in viris. i 

177. Quare operae pretium omnino est; 
sexum aegri ad lectos direc semper per- 
pendere. ` | 

2. AETAS. 


‚178. In varia etiam. aetate homo.ad va- 
rios morbos dispositus est et proclivis. Ratio 
latet in diversa corporis sub hisce aetatibus 
constitutione , incremento, evolutione, decre- 
mento etc. 

179. Quo juniora Subjecta, eo teneriora, 
molliora, laxiora, succolenta magis sunt. Con- 
trarium in senibus, rigidis, exsuccis. Quod 
quidem magnam omnino in morbifieis ` dispo- 
sitionibus diversitatem causat. Juniora ob ma- 
jorem vitalitatem a -minimis stimulis magis 
irritantur , contagia avidius arripiunt, medi- 

caminum effectus: citius ac Tepe per- 
sentjunt etc. E 
| 180: Longe ergo alia dispositio ad certos 
|! morbos, quin et ipsissimorum morborum alia 
| modificatio sub diversa aetate observatur. Unde 
et prognosis. in eodem morbo alia saepe in 
juvene quam in adulto subjecto esse potest. Nec 
non .diaetae diversitas magna pro caman ae- 
tatis ratione requiritur.: WM 
| 181. Varii inter tenerrimam juventutem 

et senium rigidissimum gradus aetatis; varias 
quoque hujus dispositionis gradationes ponunt, 
quas periodicae corporis eyolubionss peoe 
mis immutant. Jm 

182. Sed et varias alias in costa er pro- 
| elivitates, aetati fere proportionales experien- 
| tia docet. ; 

183. cordes v. g frequenter eat 
| ictero, ophthalmiis, sopore; -convulsionibus > 
| hydrocephalo, intertrigine, vomitu. : 

184. Infantes laborant acido primarum. 
viarum , dentitione, aphthis, crusta lactea , 
; rhachitide, diarrhaea, atrophia, hernüs. um- 
bilicalibus. ee 

185. Pueri [Pont ES in pitila " 
morbis glandularum, achoribus, tussi convul- 
siva. Puellae laborant chlorosi, prima. men-. 
struatione. 5* 


186.-Post pubertatem. juvenes laborant 
frequenter febribus acutis, intermittentibus, 
haemorrhagiis, angina. 

187. Adulti laborant haemorrhoidibus, 

alvi constipatione , obstructionibus viscerum 
abdominalium, hypochondriasi, melancholia, 
phthisi. i 
188. Senectus — ipsa est morbus. Se- 
nes vexantur chronicis malis, tussi, asthma- 
‘te, hydrope, calculo et morbis ürinariis, ar- 
thritide, erysipelate et ulceribus crurum, ri- 
giditate corporis et articulationem , sensuum 
hebetudine. 
i 189. Decrepiti vero laborant vertigine , 
apoplexia, paralysi, incontinentia urinae, epi- 
phora, caecitate, surditate, mala manduca- 
tone et digestione, marasmo. 

190. Hi sunt fere morbi variae aetatis. 
Potest quidem quivis horum accidentaliter 
hominem in qualibet aetate infestare; gene- 
ratim autem praedictis solummodo aetatibus 
est molestus. 

191. Quare omnino aegri aetatem in ejus 
examine rescire et perpendere interest, ut ex 
hujus in varios morbos dispositione aut pro- 
clivitate saltem suspicio praesentis morbi ha- 
beatur, aut et occasionalis causae agendi ratio 
melius intelligatur. : 


^ 


sua. 

192. Aegri quidem annos aetatis . quan- 
doque nesciunt exacte adsignare.- Sufficit au- 
tem tunc in historiis morborum illa aetatis 
stadia adsignare, quae aliquam vitae perio- 
dum constituunt; uti neonatus , infans, puer , 
juvenis, vir triginta, quadraginta , quinqua- 
ginta, sexaginta annorum, et depontanus. In 
feminis vero rescire oportet, an virgo , men- 
struans vel non; an mulier; an gravida, certo . 
aut conjecturaliter; an puerpera; an nutris y 
quantumne temporis post puerperium; quotne 
prolium mater, felix aut infelix, vel utrum 


menstrua penitus jam cessaverint (vetula ). 


B. Codronchi, de annis climactericis comment. 
Col. 1623. 

N. Schelhammer , Diss. de morbis aetatum. Jen. 

1694. 

Fr. Hoffmann v. Budaeo , Diss. de aetatis mutas 

. tione morborum causa. Hal. 1728. 

J. B. v. Fischer; Abh. von dem hohen Alter, und 

.. .den Stuffenkrankheiten desselben. Leipz. 1777. 

IVY. G. Ploucquet , vom menschlichen Alter. Tüb. 

1779. | 

Ph. D. B. Seifert, de annis climactericis. Jen. 1792 

D. B. C. Faust, die Perioden des menschlichen 
Lebens. Berl. 1794. 


S e. 
3: TEMPERAMENTUM: 


193. Corporis humani, sani diversa in 
"diversis individuis constitutio, ex partium con- 
stituentium : diversa. proportione et mixtione 
exsurgens , certam in certos morbos certasque | 
morborum. modificationes dispositionem pro- 
ducens, ipsumque varie animum moderans, 

temperamentum. veteribus vocabatur. 

194. Desumebatur utplurimum. ex hu- 
morum praevalentium. indole. Inde sangui- 
neum , cholericum, melancholicum, phlegma- 
ticum. | | 

195. Attamen haec temperamenta nun- 
quam simplicia et meraca, sed innumeris fere 
sub varietatibus fuerunt observata; imo va- 
riantia in eodem subjecto sub varia aetate, 
sub vario climate, vitae genere etc. 

‘196. Sufficiet autem practico medico, qui 
hominum temperamenta, qua dispositiones in 
certos morbos, aut qua varias directiones ejus- 
dem ceterum morbi considerat, bina solum- 
modo distinxisse, ex oppositis corporis qua- 
litatibus desumta, quorum unum calidum, al- 
terum frigidum. adpellare liceat. 

197. Attamen innumerae et inter hoc 


| 

utrumque gradationes obveniunt. Sed prouti 
ad unum alterumve magis inclinare cernitur, 
subcalidi aut subfrigidi nomine facile exprimi 
potest. | 

198. Calidum: temperamentum dignosci- 
tur forti firmaque corporis compage; carne 
elastica; solido universim praevalente ; viribus 
animalibus validis , constantibus; functionibus 
vitalibus et naturalibus promte peractis; spi- 
ritu animoso; animi adfectu vehementi; oculo 
vivido; pulsu fortiori ; celeriori; cuti densa, 
colorata; pilo crassiori. 

199: Hoc temperamentum magis procli- 
ye est in morbos acutos, praecipue inflamma- 
torios, contagiosos; evacuationes. fert validio- 
nens stimulos non patitur. ele. i 

.300.. Contrarium. temperamentum. ‚frei 
dem. cognoscitur carne molliori, flaccida; flui- 
do universim praevalente; tarditate in functio- 
nibus; viribus animalibus modicis; animi, ad- 
fectu minus vehementi ; spiritu. tardo; oculo 


~ languido; pulsu debiliori; cute molli, decolo- 


rata; tenui pilo. Gi 

201. Hoc temperamentum. disponit iod 
debilitates, ad morbos cum irregulari decur- 
su, nevroses, cachexias et chronicos languo- 
res; evacuationes ‚validas non fert; sipil 
vero tolerat etc. 


202. Juxta haec bina ergo temperamenta 
dispositio in morbos, praecipue obpositos, mor- 
borumque diversa, sub eadem morbifica causa 
modificatio, aliqua saltem detegitur. Bina quo- 
que haec témperamenta in eodem saepe mor- 
bo et ceteris paribus, diversam medelam de- 
poscunt. 


A, E. Büchner v. Goebel, Diss. de temperamentor, 
- ratione in semiolog. habenda. Hal. 1762. 


Á. HABITUS CORPORIS. 


203. Habitus corporis, in externis quali- 
tatibus, in colore, volumine, structura, orga- 
norum ad se invicem proportione quaerendus, 
ad certos non raro morbos disponit. 

204. Habitus athleticus , in hominibus 
fortiter structis, sanguine plenis, bene nutri- 
tis et torosis, coloratis, sanissimis, disponit 
ad haemorrhagias , inflammationes etc. 

05. Habitus apoplecticus in hominibus 
capite crasso donatis, collo brevi, ventre am- 
plo,statura humili et artubus brevioribus, dis- 
ponit ad. obesitatem, apoplexiam , asthma , 
suffocationem et mortem repentinam. 

206. Habitus phthisicus ; in hominibus, 
quibus collum longum, gracile, scapulae ala- 

tae, thorax planus, caput pronum, labia cras- - 
sa, rubra, pilus tenuis, extremitates macilen- 
lae et longae, dispositi sunt et proclives in 
morbos thoracis, tussim, haemoptoen, phthi- 
sin, mortem praematuram. Idem valet de non- 
nullis gibbosis. 

207. Tales habitus corporis autem plu- 
res adhuc sunt, ad varios morbos disponen- 
tes; longa tamen experientia facilius cogno- 
scendi, quam signis characteristicis descri= 
bendi. 

208. Imo morbosi habitus dantur corpo- 
ris, quorum consideratio ipsum delitescentem 
morbum patefacit. Ita habitus rhachiticus , 
scrophulosus, cachecticus etc. 

209. Sed bene notandum est, ad varios 
hosce habitus dignoscendos, aegros extra le-. 
ctum, in totius corporis proportione exploran- 
- dos esse. ; 

210. Denique, brevi totius corporis ha- 
bitus, ita et ille singularium: partium. probe 
eonsiderandus vehit, atque ad. proclivitatem - 
in morbos explorandam saepe confert. Sic ex 
habitu capitis et cranii, ex habitu et structu- 
ra thoracis, dorsi, abdominis, pelveos etc. 
plurimae in diversos eg dispositiones ca- 
gnoscuntur. 


J. P. Frank, orat. academ. de signis morbor. ex 


corporis situ, partiumque positione petendis. 


(in delect. opuscul.) 
© Orbilii Antroposcopi, Versuche einer Geschichte 
der Physiognomik. Leipz. 1784. 


3. vITAE GENUS. 


211. Genus vitae, non solum dispositio- 


mes varias, sed et occasionales causas mor- 
borum praebet. Propterea expiscandum sem- 


per est. E 
212. Aliter ad morbos disponuntur, imo 


longe aliis morbis plerumque obnoxii sunt, 


qui sedentariam vitam. , quam qui actuosam 
et laboriosam. ducunt. Priores facilius nanci- 
scuntur viscerum obstructiones, pravas dige- 
stiones, multiplices cachexias, nevroses ; po- 


steriores vero inflammatorios morbos, haemor- 


rhagias etc. ; 

213. Miserum vitae genus, ex inedia, 
pravo nutrimento, animi pathemate deprimen- 
te, medicáminum atque auxilii medici defectu 
ad alios omnino morbos ducit, ad aliter cor- 
pus disponit, quam lautum genus vivendi di- 


tiorum hominum, qui cibis exquisitis, carnibus. 


diversis, vinis generosis, multisque commodi- 

tatibus in vestitu ac domicilio fruuntur, atque 
rarius etiam neglectis morbis laborant , quam 


pauperes et miseri. Utrumque vitae genus di- 
- versam. opportunitatem producit. 


>14. Intelligendae etiam subhoc vitae ge- 
nere veniunt consuetudines quaedam homi- 
num , morbis tum dispositiones, tum occasio- 
nes praebentes. Sic mandones, bibones, ama- 
tores saltus, venatus, literarum , musicae , 
tabaci, aliaeque consuetudines in diaeta, so- 
mno, motu, vestitu etc. proprias fere in pro- 
prios morbos dispositiones agnoscunt. Imo or-. 
gana singularia a vitae genere morbose saepe 
dẹ pomiar; et sub minimo dein morbo pe- 
culiariter adficiuntur. 


\ 


N. Baier, Diss. de morbis bibonum. Altd. 1720 


215. Consuetudines quoque medicinales 
et vitae genus medicum , aliquod saepe lu- 
men circa dispositiones ad morbos diffundunt. 
Sic dantur homines, quibus 1 in consuetudinem 
abivit certis temporibus venam secare, alvum 
purgare, balneis uti, medicatas aquas bibere, 
scarificationes instituere , fluxum haemorrhoi- 
dalem , aut purulentum ex fonticulo pati etc. 
Haec in diversos morbos proclivitates gignunt, 

6 

eorumque repentina ómissio in occasionalem 
morborum causam saepe convertitur. 

216. Praecipue soli natalis mores in te- 
nacissimas consuetudines abire solent, tantas- 
que in certos morbos. dispositiones gignunt , 
ut. patria aegrorum cognita multum quando- 
que ad facilitandam morbi diagnosin contri- 
buat. Nam et eaedem consuetudines nationa- 
les, tum tenaciter observatae, tum repentine 
immutatae, ipsas quoque pro morbis occasio- 
nes frequenter praebere possunt. 


N: Plaz, Diss. de ipis ex vitae genere. Mipu 
1764. 


6. CONDITIO AEGRI ET OPIFICIUM. 


217. Varia hominum opi/icia non tantum 
ad varios saepe morbos praedisponunt, quate- 
nus diversa organa corporis sub diverso labore 
exercent aut adficiunt ; sed et causas morbo- 
rum ipsas occasionales multiplices offerunt ; 
latentis morbi igitur naturam saepe aperiunt. 
Sic. v. g. fabri ferrarii, ob vehementiorem 
ignem, cui cxponuntur, ob vehementiora mu- 
sculorum pectoralium exercitia, morbis inflam- 
matoris et quidem thoracis maxime sunt ob- 

noxii. Sartores et sutores econtra, ex continua 
viscerum abdominalium pressione, morbis ab- 
dominalibus, atque malis inde oriundis frequen- 
tissime exponuntur. 'Tubicines in haemoptoen, 
bajuli in hernias proclives sunt. Fumarii pecu- 
lari morbo, cancro scroti vexantur. Atque sic 
plurimi alii morbi, morborumque seminia e va- 
riis hominum negotiis et occupationibus gene- 
rantur. 


E 


B. Ramazzini; de morbis € Genev. 1717. 

—— —— — — deutsch^dàreh Akermann. Stend. 

G. Adelmann, über die Krankheiten der Künstler 
und Handwerker. Würzb. 1803. 


7- HAEREDITARIA CONSTITUTIO. 


218. Negarunt quidem aliqui morbos hae- 
reditarios ; sed innumerae experientiae confir- 
mant, tum varias organicas constitutiones 3 
tum et dispositiones morbificas varias, evo- 
lutiones morbosas, et morbos ipsos a majo- 
ribus, praecipue a patre ad. proles aeque modo 
propagari posse, uti hominum physiognomiam 
propagari videmus. Calculus, podagra , phthi- 
sis, haemorrhois, epilepsia, mania; aliique varii 
morbi a parentibus ad proles certissima ex- 

perientia descendunt. Quinimo aliqui horuni 
morborum certis familiis per pale: genera- 
tiones proprii manent. 

219. Eorum igitur notitia proclivitateni 
certam in certos morbos patefaciet; multipli- 
cia prophylactica auxilia indicare, et ad ipsam 
prognosin multum conferre potest. 


J. JF. Ploucquet, über die Erbfaehigkeit der Ki n- 
der. Tüb. 1779. 


J. B. Kreuzner, über die Erblichkeit der Krank- 
heiten. Wien. 1790. 


J.G.Fr. dong über die Erbin ankheiten. Zerbst. 
1800. 


8. IDIOSYNCRASIAE. 


. . 220. Singulorum hominum idiosyncrasiae 
medicorum adtentionem quammaxime requi- 
` runt. Dantur scilicet peculiares constitutiones; 
quae a nonnullis impressionibus longe aliter 
adficiuntur, quam reliqui plerique homines. 
Sic dantur feminae, quae ex intuitu araneae 
aut muris convelluntur, aut yomunt; aliae ex 
minima data causa vertiginosae fiunt etc. 

221. Ex hacce peculiari idiosyncrasia non- 
nulli in morboso ac in sanu statu inconsuetis 
phaenomenis se distinguunt. Quidam delirant 


in minimo febris gradu ; alii-vorant. sub ma- 
ximo morbo; nonnullis pulsus in sanissimo 
Statu. intermittit; aliqui.cadaveroso fere 'in- 
tuitu, aut semiclausis oculis dormiunt. Ne ergo. 
habeamus saepe pro symptomate morbi, quod 
homini naturale est. 

222. Denique in quibusdam (nam 
eliam medicamina nonnulla vel perverse, vel 
penitus. non agunt nonnunquam. Sunt , qui 
ab ipecacuanha non vomunt, qui kn 
camphoram , acetum non ferunt, ex insolitis 
purgantur, a remediis minime heroicis maxi- 
me adficiuntur. | 

223. Harum ergo | idiosynerasiarum co- 
gnitio praesentis saepe morbi originem et di- 
| judicationem, atque pharmacorum exhibendo- 
rum ralionem docet. Hinc, uti Celsus dicit, 
medicus amicus semper est optimus. 


9. PARTICULARITATES VARIAE AEGRORUM. 


224. Neque superfluum erit, ubi fieri fa- 
cile poterit, particularitates varias aegrorum, 
circumstantias eorum domesticas, variasque 
alias connexiones explorare, quae cum prae- 
senti morbo in aliqua existere ratione possunt. 


Varii enim animi adfectus et calamitates va- 
6* 


riae occultae, non tantum de varia in mor- 
bos proclivitate, sed et de’ ipsis causis mor- 
bifieis, et de latentis morbi genio et indole 
medicum instruere valent. Ast haec interro- 
gando non semper extorquentur ex aegris > p 
que saepe modo detegi debent. | 

225. Hisce animadversis facilior multum 
redditur etiam cognitio morborum fictitiorum, 
quos homines ex multiplici ratione. quando- 
que simulant. Vicéversa iterum nonnulli re- 
vera aegrotantes, speciem sanorum exhibere 
volunt; quod certius saepe ex intentione co- 
gnita, quam ex symptomatibus falso adsigna- 
tis desumitur. | 


IO. MORBI PRAEGRESST. 


226. Nihil autem magis proclivitates ho- 
minum in certos morbos designat, quam hi- 
storia morborum aegri jam praegressorum et 
perpessorum quondam. Nam multi homines 
in vitae-suae curriculis eidem quandoque mor- 
bo frequentius obnoxii sunt. Videmus hoc in 
ilis, qui saepius, et quidem uno in anno, 
angina , pleuritide, haemorrhagiis, ictero , 
arthritide, febri intermittente, erysipelate etc. 
vexantur. ; 

237. Deinde morbi quidam 2 perpessi ; 


etiamsi non ipsimet reiterata vice “absolute 
compareant, saltem quasdam proclivitates in 


alios morbos relinquunt, qui ubi irruunt; «eo 


facilius cognoscuntur, quo 'exactior: praegres- 


sorum notitia fuerit. Sic haemoptoe;, pletri- 
tide vexati facile in phthisim, ictero saepius 


Jaborantes aut febribus intermittentibus , fa- 


cile in hydropem proni sunt ete: 
228. Non negatur hic, quemvis: liomi- 


neni vix non cuivis morbo obnoxium - esse 


posse; non negatur, homines eodem morbo 


pluribus vicibus non absolute prehendi de- 


beri ; neque negatur, aliquos dari, qui pro- 
vectiorem aetatem adtingunt, basi mor- 
bo quodam corripiantur. £e 
229. Interim tamen ‘saepius ex morbis 
jamjam perpessis, praecipue certis perpessis, 
aut ex ipsa prioris samitatis incolumitate ali- 
qua saltem proclivitas eluceseit in hunc. vel 
alium morbum probabiliter eventurum. Imo 
ipsa causa praesentis morbi ex cognitione elapsi 
mali quandoque patescit. Sie v. g. haemor- 


rhoides quondam fluentes, scabies, erysipelas 


praegressum, ad praesentis morbi naturam: et 
fontem non vara saepe conjectura ducunt. 
230. Hocce examen ergo etiam'contribüet 


me: 
ad cognitionem, ; utrum yon praesens sit 
originärius. vel primarius, vel autem ..sécunda- 
rius, ex. praegresso originem trahens, aut. in 
aliqua. cum.illo ratione existens. 

-.,, 331. Denique hoc examen designabit iui 
ue, quaenam pars corporis ab alio praegresso 
quondam morbo vel in organismo mutata, vel 
debilitáta -fuerit,, proinde ad futura mala ma- 
gis disposita. Quae consideratio non solum ad 
diagnosin morbi, sed etiam ad prognosin ipsam 
formandam plurimum confert. Metastases et 
metaschematismi morborum libenter ad illas ' 
partes fiunt, quae ab alio morbo praegresso 
maxime sunt debilitatae. 

.. 335. Etiamsi autem aeger de morbis quon- 
dam praegressis exactam medicamque descrip- 
tionem reddere non semper valeat, morbumque 
unum vel alterum perpessum denominare et 
süfficienter determinare nesciat, tamen ejusmo- 
di morbus ex descripto decursu, ex adnotatis 
causis et symptomatibus , ex auxiliis adhibi- 
tis etc. utcumque cognoscendus erit. 

233. Prae aliis autem medicus examinans 
ab aegro rescire debet, utrum illos jam mor- 
bos perpessus fuerit, qui dispositionem simul 
auferunt ad alterum similem morbum subeun- 
dum. Tales sunt sic dicti. morbi infantiles , 


variolae,morbilli, VES GONE Beine: enim adul- 
‚tiories quandoque homines, qui morbos hosce 
nondum absolverunt. Medicus ergo, qui negli- 
git de istis interrogare, a misera nonnunquam 
es confunditur , quae circumstantias adten- 
tius perpendens, justiorem de morbis hisce 
futuris aut non futuris suspicionem habere 
potest. . 

234. Haec jam sunt omnia momenta , 
ex quibus variae hominum .in varios morbos 
dispositiones et proclivitates eruuntur. Ex hisce 
saltem suspicio, de morbi latentis natura exo- 
ritur. Nam ubi proclivitas illa abest , morbus. 
huic dispositioni non consentaneus adesse, VIX. 
potest. Sic seniculus vix laborabit lumbricis, 
nec infans haemorrhoidibus, nec variolatus va; 
riolis etc. Ex hisce insimul momentis. condi-. 
tio aegroti subjecti optime elucebit, quod non. 
tantum. ad morbi diversam in diversis indiyi- , 
duis modificationem cognoscendam , . sed. . et. 
ad therapiam rite dirigendam absolute AR 
ritur — | i " 
335. Videndum autem erit, quomodo ex 
ulteriori examine aegri, illa suspicio de. natura. 
morbi e proclivitatibus capta . confirmabitur , 
vel non; et quomodo certior ejus et exaetior. : 
cognitio obtinenda erit. - 


BR 


Fr. Hoffmann, Dissert. de, corporum pow 
: ad morbos. Hal. 1715. 
~ H. Schulze , Dissert. de loco, quo corpora sana 
: morborum initia suscipiunt. Hal. 1738. — 
L, Enan, Dissert, de morborum seminiis. Edinb, 


1977. 
Il. 
«GAUSAE MORBI OCCASIONALES. 


= 336. Certissima morbi determinatio, pro- 
gnosis securissima, atque tutissima therapia 
a causae morbi cognitione pendet. Hinc nun- 
quam nimia accuratio in causis morborum in- 
‚dagandis adhiberi potest. Cognitis enim hisce 
facillime adscendimus ad ideam effectuum , 
qui morbus sunt, ad symptomatum morbo- 
sorum intelligentiam, ad ideam ablationis 
^morbi vel incurabilitatis ipsius. 

237. Hae causae occasionales, sive ex- 
citantes (potentias nocentes Gaubius vocat), 
"quae faciunt , ut morbus existat., adeo rela- 
ivo modo in. certis individuis producunt mor- 
bum, ubi dispositio favet, ut in aliis et ali- 
‚ter dispositis subjectis aut nullum morbosum, 
aut et salubrem effectum gignere valeant, 

quahdoque "autem iterum adeo absoluto mo- 
do morbum generant, ut ad qualemcunque. 
dispositionem allidentes , semper damnosuni:- 
aut morbosum éffectum secum ferant. Utra- 
que causarum harum. operatio probe distins 
guenda est. Ad priorem intelligendam cognita 
aegri dispositio multum ; ad posteriorem vero: 
eruendam parum, aut et nihil quandoque 
confert. 3 

238. Triplex autem casus sub quaeren- 
dis hisce causis medico ad lectos: aegrorum 
obvenire potest. Vel-enim 1: aeger ipse cau- 
sas morbi adsignat; vel 2. Por vn SUO exa- 
mine, et strictiori quandoque, illas extorquere 
potest; vel 3. aeger, utut strictissime moni- 
tus, penitus illas ignorat, et a solo medico 
circumstantias morbificas generales probe no- 
scente, eruendae veniunt. 


I. CAUSAE AB AEGRO IPSO ADSIGNATAE: 

339. Quandoque aeger interrogatus, ipse 
causam morbi, et bene et certam adsignat ; 
praecipue si unica, violenta et absoluta mor- 
| bum produxerit. Bene memorabit v. g. se post 
lapsum aut ictum primam morbi invasionem 
percepisse. - Vel adfines aut alii adstantes, cau- 
„Sas quasdam adperiunt. 


en 


7 
24o. Digrediuntur quidem whiri hac 


in narratione et evagantur ; sed haec a me- 


dico patienter-sunt audienda, ne in ordine 
suo proposito et filo narrandi turbati oblivi- 
scantur aliqua, quae scitu sunt digniora: 
241. Non raro tamen et falsas adsignant 
causas. Carnem v. g. quam cum nausea. co- 
mederunt, quoniam opportuni jam in morbum 
fuerunt, pro causa morbi accusant. Medicus 
ergo causas adsignatas probe dijudicet oportet. 


4. CAUSAE MEDICI EXAMINE EXTORQUENDAE. 


242. Nonnullos aegros pudet causam 
morbi revelare. Ita venerei, gravidae saepe. 

243. Aut etiam causam indicare nesciunt, 
quam aut non amplius recordantur, aut ad 
quam. sufficienter non adverterunt. 

244. Frequenter enim non unica, sed 
plures simul causae ad morbum producen- 
dum conferunt, quae si non sit violentae, 


ab aegris negliguntur, nesciis , quantitatenı 


plurium, utut exiguarum potentiarum nocen- 
tium, qualitatem vehementiorum non raro 
superare. Sic ad pauperum debilitates produ- 
cendas, et vestitus pravus, et frigus aut hu- 
miditas, ed inedia aut malus victus, et animi 

palfiema triste, et. plures. aliae tgo udin 
causae simul conspirant. 

. 245. Ista potentiarum varie et contrario 
saepe in córpus agentium multiplicitas ma- 
gnam tamen ponit difficultatem in eruendis 
morborum naturis juxta doctrinam J. Bru- 
nonis, qui ex causis praegressis unice diagno- 
sin elicere contendit, atque ergo: potentiarum 
oppositarum separatim: numeratarum vehe- 
mentiam et summam stricte considerare, prae- 
valentiumque actionem dijudicare jubet; quod 
in praxi difficillimum est. 

246. Ut aeger, causas morbi sui non tail- 
vertens, ad illas ideas reducatur; quae fontem 
morbi revelare possent, optimum erit, praeci- 
pua illi momenta. proponere et ini mentem: re- 
vocare, quae frequentissimas morborum occa- 
. sionàles causas sistunt. Aliqua horum jam re- 
| sciebantur sub: examine: proclivitatum. Reliqua 
reducuntur: ad ingesta, didi vsu perii eX- 
terne. 

a: ee EEE alimenta, po- 
talenta, medicamina , aer inspiratus. -De hisce 
sedulo: interrogandum est, an:ad praesentem 
‘morbum: non:contulerint. Alimentorum et po- 
tulentorum qualitas:aut-quantitas annon pec- 
caverit. Medicamina, prophylactica fors a sano 

adhuc adsumta; “an occasionem morbi non de: 
derint. er inspiratus., au non calore, frigore; 
ütriüsque repentina vicissitudime, tetbiitete, 
Hüputtbite etc. sanitati molestus fuerit. - 
i 7348. Gesta. constituunt motus et quíós, 
corporis ét animi, somnus et’vigiliae. Horumce- 
excessus et defectus, adeo "iod. nocivi, sans 
expiscandi sunt. Ä 
249. Adplicata denia externe Bias 
cia, mechanice laedentia, aut chémice irri- 
tantia, orumque saltem potiora et- frequen- 
liora, in axamine hocce non-negligenda erunt. 
250. Primum tamen hic denuo. et inter 
istas potentias locum defendit aer, "per super“ 
ficiem corpori: frequenter -infestus , plurimo- 
rümquüe morborum fons. Propterea PER 
adtentionem: merebunt: ^ - mss 
251. Domicilium aegri, in quo habitat, 
aut ante morbum habitabat. An subterraneum;, 
nimis calidum, -vel frigidum nimis, aeri -ni- 
mis pervium, aut penitus impervium, zimis 
obscurum, vel luci dum nimis, exhalationi- 
bus nocivis faetum, vaporum vegetabilium, 
narcoticorum, animalium, putridorum metal- 
lorum, parietum recenter extructorum; homi- 
num plurimorum. in eodem T commioran- 
tium etc. 

«s 25a. Situs loci , in. quo-aeger- stabilem 
-sedem habet et ante morbum habebat. An de- 
pressus, humidus, paludosus , maritimus, ven- 
tosus nimis, montanus, sylvestris, arenosus etc. 
253.. Clima ipsum, ob aeris solique con- 
ditionem certis morbis, certisque morborum. 
modificationibus quandoque favens; quod mu- 
tati climatis in. nonnullos morbos et homines 
evidentissimi effectus probant. An torridum, 
calidum, temperatum, frigidiusculum, frigidum. 


ue L. Finke, Versuch einer medicinisch practischen 
eu wd Leipz. xd y 3 B. 


3. CAUSAE- A SOLO MEDICO ERUENDAE. 


254. Quodsi aeger examinatus considera- 
tusque circa omnia momenta superius exposita. 
nihil respondere. valeat, quo causam morbi 
medico exploranti aperire possit ; quodsi et ni- 
hil de:ea proferre sciat, quoniam penitus ipsum 
latet ( v. g. epidemicum invisibile miasma, aut 
contagiosum ); tunc omnino cognitio causae 
morbificae ex aliis fontibus eruenda venit, soli 
medico cognitis et ab illo probe reputahdis. 

355. Morborum scilicet universaliter gras- 
santium ac ex causis minus manifestis saepe 
prodeuntium perpensio , comparatioque cum 

dato morbo, plurimum adhuc ad ejus dia- 
> P J 
gnosin contribuere possunt. 


256. Hinc maxima adtentio habenda ad | 


morbos endemios, ad characterem stationa- 
rium, ad epidemias regnantes, ad anni: tem- 
pus et ad contagia grassantia. d 


^ Å. ENDEMH MORBI. 


257. Sicut peculiares et certi morbi, mor- 
borumque characteres , provincias. quasdam 


perpetuo molestare solent, endemii dicti; uti. 


v. e. scorbutus et fluor albus polonicas terras, 
febris intermittens paludosam Hungarian: etc.; 
ita econtra nonnullae regiones a certis morbis 
adeo immunes iterum sunt, ut eorum. raris- 
sima suspicio: ibi haberi possit. In Polonia. 
v. g: calculi vesicae et rachitidis. rariora exem- 
pla dantur. 

258. Haec ergo endemiorum malorum co- 
gnitio j conjecturam de latentis morbi natura 
saepe largitur- 


: Fr. Hoffmann, Diss. de morbis certis regionibus 
et populis propriis..Hal. 1705. 

C. Wintringham, Treatise of endemic diseases, 1718. 

F. Carteuser , de morbis endemiis. Fr. 1771. —— 

N. Fabricii, Diss. de morbis endemiis. Duisb. 1786. 


ce 
D. CHARACTER STÄTIONÄRIUS. 


259. Ille morborum character ; qui per 
plures, séd incertos nüniero annos ` 'observa- 
tur, omnibus morbis, tum febrilibus, tum non 
febrilibus parasitico quasi modo adhaerens , 
omnes fere morbos in suam potestatem redi- - 
gens ; more aliarum epidemiarum increscens, | 
vigens, decrescens, atque alii iterum characteri 
incerto ordine locum cedens et dignitatem, 
stationarius vocatur. 

260. Talem revera existere .stationariam 
epidemiam, observationibus non tantum Sy- 
denhamianis et pro parte Stollianis evincitur, 
sed et hodierna confirmatur‘ experientia, dum 
characterem debilitatis per plures jam annos 
morbis adhaerere conspicimus, quem ' antea. 
(quod optime —— non talem observa- 
vimus. ` 

261. Hujus ergo "— universalitas 
summe ad illum adtentos reddere debet me- 
dicos' in morbis dijudicandis. 


N. Riderer , Diss, de febri stationaria, Stutg. 1791. 


.C. EPIDEMIAE REGNANTES. ^ —— - 

262. Sunt autem. et alii morbi, qui in 
populum quandoque grassanutur, plurimosque 
eodem. tempore homines infestant; nec tamen 
adeo fixi sunt, uti stationarii, nec contactu 
propagantur, uti contagiosi; sed ex aeris tum 
conspicuis, tum pluribus occultis. morbificis 
"qualitatibus proficiscuntur, aut ex aliis univer- 
salibus morborum causis prosiliunt, ex. victu 
[or omnes pravo, annonae caritate; ex aquis 
insanis etc. 

263. Hi epidemici icu, atque " eos 
medicus summopere adtendere debet, ubi aegri- 
tudinis alicujus naturam determinare vult; 
nam "dominium eorum latissimum est. Ita in- 
flammatorii saepe morbi, aut alii ilerum varii 
adeo late grassantur, ut apud. aegros plerosque 
talem morbum, talisque morbi originem su- 
scipere liceat. fii 

264. Notare etiam oportet, epidemicos 
non tantum characteres morborum ? populo 
infensos, sed et formas peculiares epidemicas 
non raro observari. Sic ipsa inflammatoria'epi- 
demia v. g. mox anginas, mox ophthalmias, 
mox cätarrhos, pleuritides etc, producit; sic 


febres. intermittentes certo- tempore - omnes 
la | 
‘265. Genii epidemici igitur cógnitio er. 


. rimorum morborum determinationem facilitat, 


causarumque latentium originem saepe detegit. 


„A. E. Büchner, de differentiis morborum , quae 
constitutioni epidemicae debentur. Hal. 1768. 
Lepecq de la Cloture , Anleitung epidem. Krankh. 
zu beobacten. A. d. Fr. Leipz. 1785. 
Ph. Fr. Hopfengaertner , Beytraege zur. Theorie 
. der epidem. Krankh, Leipz. r795. 


D. ANNI TEMPUS ET TEMPESTAS. 


266. Totius atmosphaerae conditio ma- 
ximum influxum in morbos progignendos , 
exacerbandos et varie immutandos habet. Ma- 
gnus ergo ad eam sub causis explorandis re- 
spectus habendus. 

267. Mutatur autem quammaxime in suis 


sensibilibus qualitatibus sub diverso anni tem- 


PM hyeme, vere, aestate, autumno. 

.268. Hine etiam multi, et universales 
saepe populorum morbi, hisce temporum qua- 
litatibus adhaerentes, sub certis annuis periodis 
observantur, atque propterea annui dicun- 
tur; ac si-ommi anno quasi recurrant. Febres 

intermittentes vernales inter vulgaria exempla 
.sunt. P 
269. Etsi enim dentur, uti Th. Syden- 
Aamus adfirmat, morbi quidam omnium ho- 
rarum, qui scilicet omni anni tempore com- 
parere possunt et comparent; sunt tamen alii, 
qui annorum tempora penitus sequuntur; non 
aliter; quam aves aut plantae quaedam. 

270. Verum est, medicos nonnullos et 
scriptores observationem hancce magno abusu 
ad praxin medicam adplicasse, ac si natura 
morborum a temporum qualitatibus unice pen- 
deret. Interim tamen temporum horumce con- 
siderationem_ad genium morborum cognoscen- 
dum multum quandoque dece posse, h- 
benter: concedimus. | 

271. Idem intelligendum est de acciden- 
talibus atmosphaerae sub vario anni tempore 
. mutationibus, quae Zempestatum nomine ve- 
niunt, atque causas morborum sat universales 
saepe praebent. Minime tamen credimus, me- 
teorologicas observationes epidemicorum mor- 
borum omnium naturam tuto statuere posse, 
qui saepissime ex longe alio fonte, et magis 
occulto exoriuntur, quam ex pu cen atmo- 
sphaerae qualitatibus. 

272. Illae denique morborum tum ori- 

gines, tum. exacerbationes , quae, circa- tem- 
pora aequinoctionalia communiter observan- 
tur, medici adtentione etiam. haud indignae 
sunt. 


Meibomii, Diss. de morbis vernis. Helmst. 1677. 

Fr. Hoffmann, Diss. de temporibus anni insalu- 
bribus. Hal. 1705. Lad 

N. Chicoi, de anno et auni tempestatibus. 

A. Alberti , Diss. de morbis aestivis. Hal. 1745. 

J.. Juncker , Diss. de morbis autumnalibus. Hal. 


o 1745. 
H. Schulze, Diss. de constitutione atmosphaerica. 
Hal. 1791. ; | 
N. Scharten, Diss. de morbis autumnal. Gies. 1791. 


E. CONTAGIA. 


273. Contagia ab epidemiis in eo qui- 
dem differunt, quod contactu immediato vel 
mediato utplurimum propagentur, plurimisque 
successivo tempore hominibus communicentur. 
Sed negari non potest, eorum nonnulla etiam 
absque contactu, ex sola adproximatione- in 
atmosphaeram. aegrorum. divulgari posse. 

274. Adeo late autem saepe grassantur, 
ut eorum cognitio ad morbi alicujus originem 
et naturam definiendam certo quandoque du- 

cere possit. Ita pestis, variolae, morbilli etc. 

255. Nonnumquam ipsi endemii' morbi: 
"non ex alio, quam contagioso fonte oriuntur; 


Sic pests in Aegypto et Turcia; sic typhi in 
nosocomiis et carceribus, quousque contagium 
non eradicatur. 

276. Consideratis j jam hisce omnibus fon- 
tibus, ex quibus causae morbificae notitia 
hauriri potest , facile patet , ejus tamen: co- 
gnitionem non semper certam, saepius conjec- 
turalem, imo et quandoque nullam esse posse. 

.277. Unde et aliae omnino circumstantiae 
colligendae erunt, ex quibus latens causa vel 
erui adhuc, vel et. cognita aut conjecturata 
confirmari et certificari possi: 


J. Peregrini, de ratione cognoscendi signa et cau- 

. sas morbor. Bon. 1563. 

E. Eysel, de prudentia medici in indagandis mor- 
bor. causis: Erf. 1701. 

Fr. Hoffmann, de morbor. causis rite cognoscen- 
dis. Hal. 1717. 

J. Stenzel, Diss. de rite perquirenda. origine mor- 
bor.:Viteb. 1733, . 

A. E. Büchner, de optima methodo causas mor« 
bor. investigandi. Hal. 1753. 

N. Schrader, Pr. de rite cognoscendis morbor. 
causis, Rintel. j 

IH. 
"MORBI DECURSUS ET: SYMPTOMATA. 


278. Decursus morbi, ejus ‘seilicet mo- 
dus :decurrendi , stadiorum. successio; ipsa 
quoque, symptomata'morbosa, tum praegressa 
tum et praesentia, utut a multis neotericis 
in consideratione morborum male neglecta, 
magnam tamen semper adtentiönem sub aegri 
examine" merentur ; quoniam causam morbifi- 
cam ab aegro adsertäm, aut a medico con- 
jecturatam optime: confirmant ; ignotam veró, 
si ab effectibus ad illam concludere licet , saepe 
aperiunt; proinde latentem morbi -naturam 
non raro manifestant. Quantum v. g. in morbo 
varioloso, decursus stadiorum, pustulae va- 
riolosae, ac reliquorum symptomatum conside- 
ratio ad revelandam ‘mali naturam: contri- 
buant, neminem latet. 

‘279. Ad illa jam decursus m—— 
que morbosorum phaenomena rite colligenda 
requiritur, ut morbi status tum anamnesti- 


cus, tum praesens exacte exploretur; pue 
fere ordine. 1 T agit 


1. STATUS ANAMNESTICUS. 


280.- Praesentis. morbi anamnestica hi- 
storia , sive collectio phaenomenorum, quae in 
presenti morbo usque ad medici adventum. oc- 
eurrebant , plura momenta ad morbum co- 
gnoscendum offert; quorum examen ergo exac- 
tissimum sit oportet. 

281. Ad exactam istam historiam. requi- 
ritur cognitio temporis initii morbi; phaenomes. 
norum. initiantis morbi , sub.quibus exordium: 
sumpsit ; phaenomenorum decurrentis morbis: 
sub quibus. ad hodiernum. diem decursum. 
suum absolvit; denique et therapiae hucusque: 
adhibitae, vel non. adhibitae. i 


A. TEMPUS ANITI MORBI. 


.282. Medicus omnium. primo: indagabit 
in praesentis morbi initium , et quidem , si. 
possibile fuerit, ipsum diem initiantis morbi 
expiscabitur. In acutis praecipue morbis. et fe- 
brilibus ( ubi- hoc etiam facilius: determinari 
potest) plurimum. saepe interest scire;. quotus 41 
morbi dies numeretur. : 

283. In historiis morborum scriptis sem- 


n b 


per ille dies morbi, et dies mensis simul ad- 


notandi veniunt. Sequenti modo: 


1 Dies mensis. 


-— 


6 Dies morbi. 


Quod et in decursu morbi per totam hi- 

storiam continuandum. V. g. s etc. 


284. Aegri interim, aut et adstantes pri- 
mum morbi diem exacte adsignare saepe ne- 


sciunt, aut et falso adsignant; atque tunc in 


historia morbi tale initium etiam qua conjec- 
turale tantum adnotare oportet. Praecipue in 
chronicis malis (ubi alioquin minus interest) 
non raro vix hebdomada aut mensis initii re- 
sciri potest. 

285. Ex prudenti tamen ceterum examine 
multum dependebit, aegrum in enarrando 
morbi initio ita dirigere, ut sponte ad pri- 
mur morbi diem ducatur; SM a hoc re- 
scire absolute necesse sit. — . 

286. Denique patet, ex hocce initio co- 
gnito, morbi durationem ac aetatem statun 
cognosci posse. : 


Ll 
D. PHAENOMENA INITIANTIS MORBI. 


287. Cognito initio morbi, examinandus 
aeger erit, quibusnam symptomatibus in pri- 
mo exordio praesens morbus i ipsum ingressus . 
fuerit; quaenam phaenomena tunc in toto cor- 
pore, saltem potiora et eminentiora, aut aegro 
molestiora adparuerint, vel non adparuerint. 

288. Atque, dum aegri ipsi functiones - 
quasdam ab ipso jam morbi initio laesas, vel 
non bene animadverterunt, vel non amplius 
in morbi decursu recordantur; medici officium 
erit in examine aegrum ita dirigere et ad va- 
rias circumstantias ducere, ut potioribus sal- 
tem phaenomenis cognitis ‚ natura initiantis 
morbi, quantum fieri licet, detegi possit —— 

289. Sic.eo facilius fit, ut morbus prae- 
sens statim ad certam aliquam in. systemate 
morborum classem reducatur. Rescietur scili- 
cet, utrum ex classe febrilium sit, si cum 
horrore inceperit; vel utrum cum phaenome- 
nis inflammatoriis , gastricis, nervosis etc. ori- 
ginem sumserit. _ 

290. Etiamsi morbi facies per decursum. 
utcunque immutari possit, tamen ad prima- 
riam morbi naturam cognoscendam omnino 
etiam confert morbosi initii forma. 


d. Rr 

291. Quamplurimum autem interest resci- 
re, utrum morbus derepente, vel lente aegrum 
invaserit , opportunitate scilicet praegressa ; ; 
deinde utrum cum vel absque locali aut or- 
ganica adfectione exordium fecerit. Ita enim 
facilius distinguentur morbi virinm ac facul- 
tatum a morbis organismi. 


i 


C. PHAENOMENA DECURRENTIS MORBI. 


292. Expiscandum insimul ex aegro erit, 
quemnam decursum morbus ad praesentem - 
usque diem observaverit; et quidem, ubi 
fieri potest, quotidiana decurrentis hucusque 
morbi historia erit exaudienda. 

293. Exinde intelligetur, utrum morbus 
in incremento, statu aut decremento verse- 
tur; utrum in decursu suo varie fuerit im- 
mutatus, complicatus, variam. directionem 
adeptus, sive a therapia adhibita, sive ab 
accidentalibus, circumstantiis, sive ex propria 
sua natura; utrum typum magis minusve acu- 
tum, continuum, vel remittentem, vel inter- 
mittentem tenuerit. 

294. Atque percurrendo : bie morbi 
dies, de phaenomenis symptomatibusque sal- 
tem eminentióribus interrogandum. erit.: In 
quibus ommibus diagnosis multum fundatur. 


se. 
D. THERAPIA HUCUSQUE ADHIBITA. 


295. Neque obliviscendum in hocce exa-. 
mine erit, quaenam medela in praesenti morbo. 
per totum hucusque decursum adhibita, vel 
non adhibita fuerit; ut effectus. morbi alia- 
rumque in corpus agentium potentiarum, ab 
effectibus medicaminum et reliquae therapiae 
` distingui. facilius. possint. ; 

296. Resciendum igitur erit, utrum ve- 
naesectiones institutae, et quot, utrum eme- 
tica, purgantia exhibita, vel alia auxilia, tum 
medica, tum domestica, praecipue heroica 
. tentata fuerint ; atque si formulae fors ab alio 
medico praescriptae existant, perlegendae erunt. 
Si vero formulae hae non amplius habentur, 
ex sapore, odore, effectu sumti medicaminis; 
virtutem ejus conjecturare oportebit. : 

297. Simili modo- et .diaetetica auxilia 
abhibita exploranda erunt; imo non raro et 
superstitiosa. j | 

298. Ex hisce simul elucébit, utrum huc- 
usque in usum vocata juvaverint, vel nocue- 
rint, vel neutrum; quod quidem rescire non 
minimum est. Nam ex juvantibus et nocen- 
tibus saepe certiorum indicationum fontes 


- oriuntur, praecipuae in chronicis malis; neque 
ipsi aegri facile negligunt adsignationem eo- 


rum, ex quibus emolumentum; vel detrimen- | 


tum persenserunt. 


299. Ipsa ergo morbi diagnosis ex cauta 


‚juvantium et nocentium dijudicatione facilior 


certiorque non raro redditur. 
2. STATUS MORBI PRAESENS. 


300. Exploratis cognitisque hisce omni- 
bus praegressis in praesenti:morbo, medicus 


adgreditur ejusdem r morbi diagnosticam histo- 


riam, id est, examinat colligitque omnia prae- 
sentia in corpore aegroto phaenomena, quae a ad 
morbi cognitionem contribuere valent. Symp- 
tomata hic morbosa, utpote causarum morbi- 
ficarum immediati aut mediati effectus, optima 
signa diagnostica exhibebunt. | 

301. Ne autem aliquid obliviscatur in exa- 
mine plurimorum illorum phaenomenorum 
opus est, debito quodam 'et habituali sibi facto 
ordine uti. . 

: 302. Aliqui medici, quoniam de functio- 
nibus laesis interrogare necesse est, ordine phy- 
siologico aegros suos examinant, percurruntque 
functiones vitales, naturales, animales; sexua- 

g* 

les etc. Sed hic difficultates quaedam occurrunt. 
303. Praeplacet ordo anatomicus, quo ju- 
xta partium situm phaenomena colligimus, in- 
cipiendo a capite, et descendendo ad omnes 
reliquas partes. Hocce modo nec facile aliquid 
obliviscimur in examinando, nec facile quae- 
stiones inutiles repetimus (Max. Stoll). 
304. Incipimus ergo cxaminare a capite, 
descendimus ad thoracem et abdomen, trans- 
imus ad extremitates, ad corporis superficiem, 
atque ad exeretiones. Natura ipsa hune ordi- 
nem defendit; pro diversa nobilitate viscera 
in diversa altitudine locavit. | 


Å. CAPUT. 


305. In capite, ubi initium hujus exami- 
nis sumitur, distinguimus cranium et faciem. 


a. oo deg 
aa. EXTERNUM, 


306. Externa cranii superficies « exami- 
nanda exactius. saepe venit, utrum sit vulne- 
rata ) contusa, dolens , tumoribus obsessa; 
morbose voluminosa etc. Nonnunquam tinea , 
achores, ipsi capilli respectum merentur, eo- 
rum siccitas, copia molesta, intricatio , de~ 
‚Auyium etc: ; 

bb. INTERNUM. 
A.: MENTIS CONDITIO. 


307. Functiones mentis sensorio commu- 
ni peragi, omnes arbitramur; atque eas, dum 
laeduntur, ab objecta practici medici pertinere 
(140) dictum est. 

308. Ideo et omnium primo de nobilis- 
sima hominis conditione solliciti sumus, ac 
examinamus, utrum aeger plenaria ments prae- 
sentia gaudeat, vel utrum mentis, ut ajunt, 
alienatio adsit. Posteriori in casu totum etiam 
examen ex aegro haustum, vanum esset. 

309. In febrihbus morbis mentis. haec 
alienatio sub nomine delirü venit. Estque obser- 
vandum, an illud quoad. typum sit continuum, 
remittens , an vero intermiltens aut periodicum, 
cum lucidis intervallis. An sit mite aut ferox 
quoad. vigorem; gestibus indecoris aut furiosis 
comitatum; an sit triste, taciturnum aut: joco- 
sum quoad pathema: | 

310. In chronico statu circa maniam , 
amentiam, melancholiam, ideas fixas etc. idem 
fere examinandum erit. 

311. Saepe etiam considerandae veniunt , 


erii ses 
quatenus cum morbo in relatione sunt, sin- 
gularium mentis facultatum laesiones, variae 
animi imbecillitates, fatuitas, memoria madi- 
da etc: aut exaltatae econtra conditiones, ima- 
ginatio fortior etc. Nam functiones menüs, 
uti omnes reliquae physiologicae, triplici modo 
laedi possunt, exorbitando, languendo, et de- 
clinando a directione debita. 

312. Nonnulli autem in sano statu stu- 
„pidi, fatui etc. sunt, quod sciendum. Tales im- 
becillitates ne deinde adscribantur morbo prae- 


senti. 
4. E. Büchner r. p de deliriis vitam et 
: mortem praesagientibus. Hal. 1756. 
E. H. Doering, Hippocratis doctrina de deliriis, _ 
. optimum semiotices exemplar. Marb. 1790. 
C. Schmid, Classification der Seelenkrankheiten. In 
-~ Hufeland Journ. XI. B. 


B, MOLESTIAE. 


313. Explorantur jam dolores, quos aeger 
interne sentit, vel non sentit in cranio, et ti- 
tulo aliarum molestiarum accusat. 

314. Huc spectat capitis dolor, cephalal- 
gia, quae quoad Lypum vel erit continua, vel 
remittens, vel intermittens et periodica; quoad 
regionem doloris petsensi totalis, vel partialis, 


y cm See 
et quidem orbitalis, frontalis, temporalis , oc- 
cipitalis, hemicrania ex uno latere, vel clavus, 
in uno quasi puncto perpessa. Quoad. inten- 
sionem vero et qualitatem. molestiae pidas 
erit vel atrocissima, cum sensu puncturde 
pulsationis, tensionis; vel levior in vario gris 
du; vel obtusa, temulenta, vertiginosa, absque 
omni dolore molesta. ; 


€. SOMNUS. 


315. In dormientibus mens quasi quie- 
scit. Igitur in ordine hic simul interrogamus 
aegrum de somno ; qui vel nullus erit, agry- 
pnia, pervigilium ; vel parcus; vel insomnüs 
turbatus , vel non reficiens ; vel econtra ni- 
mius, sopor ; cum calore febrili, coma; cum in- 
quietudine et delirio, coma vigil; aut cum fri- 
gore fere. lethali, lethargus. 


J. E. T'hebesit ; Biss. de somno , ut signo. Lips. 
1740. 

J. G. Kruger. r. Scheibner, Diss. de somnio, mor- 
bor. patre et filio. Helmst. 1754. 


b. FACIES. 
316. Capitis pars anterior, facies , di- 


versa praebet phaenomena, qua signa, exami- 
nanti medico. 


ad. VULTUS. 3 


317. Imprimis consideranda venit tota fa- 
cies; quae quandoque carne et rubris humo- 
ribus extensa, plena aut turgida cernitur; quan- 
doque autem extenuata, debilitatem referens, 
macilenta, misera et angulata adparet, iterum 
nonnunquam inflata quasi, serosis humoribus 
referta et oedematosa conspicitur. 

318. Quoad colorem facies móx rubra 
erit, mox rosea, mox flava, flavescens, pallida, 
terrestris, mox mixta ex diversis coloribus; aut 
et exanthematica, aut impetiginosa. 

319. Quoad. pathema autem vultus, quo 
animus saepe aestimatur, distinguitur in lan- 
guidum et tristem, involuntarie ridentem (sar- 
donicus risus) aut flentem; indifferentem, mo- 
rosum , furiosum. etc. 

320. Imo et plures morborum conditio- 
nes ex habitu peculiari faciei, sive physiogno- 
mia, ab expertis cognoscuntur, quin signa 
haecce aliis comunicare sciant. Obpositarum 
conditionum valetudinis consideratio hoc con- 
firmat. Nam tantum vix non differt facies pe- 
riculose aegrotantis aut moribundi ab illa sa- 
nissimi, quantum cadaverosa ab illa viventis 
hominis. 


^ 


321. Tpit Hippocrates ayina il- 
los characteres non solummodo optime cogno- 
visse, sed et maximi habuisse videtur valoris, 
et plures felicissime descripsit, uti ex ipsius 
libri de praenotionibus concludere licet. Juxta 

hane descriptionem ab eo tempore facies mo- 
rientium, Aippocractica facies dicitur. - 


Chr. Lange, facies Hippocratica levi penicillo ad- 

umbrata. Lips. 1651. 
= J. V. Merbitz, de varietate faciei humanae. Dresd. 

1676. 

G. E. Sthal r. Shruve, Diss. de facie morbor. in- 
dice. Hal. 1700. 

J. E. Schaper, an e coloribus in microcosmo etc. 
aliquid judicari possit. Rost. 1706. 

S. Th. Quelmalz r. Akermann, Diss. de prososco- 
pia. Lips. 1748. 

A. E. Büchner r. JV ilmann, Diss. de fronte mor- 
bor. interprete. Hal. 1755. 

E. A. Nicolai r. Hammes , de habitu faciei , ut 
'signo. Jen. 1763. 

R. L, JV.ychel, considerationes netdi de ihr 
siognomia hominis. Duisb, 1779. 

PF. R. Isenflamm r. Wegelin, Diss. de physiogno- 

mia pathologica. Erl. 178». . 

G. Hoffmann, Kunst, Krankheiten aus dem Ge- 
sichte zu erkennen. Frkít. 1800. 


| bb.: Sai: 


,..3232. Partium faciei praeterea nulla cha- 
racteres prodit magis physiognomicos, quam 


oculus, observatione et adtentione medici sum-' 
ıne dignos. 


S. P. Hilscher. Pr. de oculis, sanitat. et morbor. 
indicibus. Jen. 1745. 

H. P. Juch r. Schütz , Diss. de oculo ut signo 
.Erh. 1748. 

A. E. Büchner r. Oswald, Diss. de oculo ut si- - 
gno. Hal. 1752. 

Chr. FW. Haertel, Diss. de oculo ut signo. Got. 
1786. Deutsch. Koenigsb. 1791. 

Ph. Th. Meckel r. Fabricio, Diss. de signis mor- 
bor. quäe ex oculor. habitu petuntur. Hal. 1793. 


A. PALPEBRAE. 


323. In regione ocülorum autem primo 
considerandae "veniunt palpebrae; utrum mo- 
biles, aut immobiles, a paralysi vel debilitate; 
utrum econtra £remulae aut convulsae; vel 
utrum clausae, semiclausae, involuntarie aper- 
iae, non conniventes; utrum tumidae, exulce- 
ratae, lippae, reflexae, etc.; utrum denique ad 
eonfinia eorum, praecipue circa angulum in- 


ternum intumescentiae, aut cavitas, rubor, li- 
vor etc.; quae regio praesertim cum utero, 


magno in consensu est. 
B. BULBUS. 


324. Considerandus deinde erit ipse ocu- 
lorum bulbus , qui praeter morbos innüme- 
ros locales varia characteristiea phaenoriiéna 
medico exhibet. 

325. In bulbi hujus consideratione varia 
ejus mobilitas, convulsio, rotatio, immobili- 
tas, spasmus ; tum et protuberantia , depres- 
sio efc. distinguendae erunt. ; j 

326. Albuginea abparebit mox fen: 
matavet rubra, mox subrubra (quasi a pul- 
vere illapso pulverulenta ). uti in morbis: plu- 
rimis a contagio; mox flava, aut flavescens; 
uti in ictero et polycholia; mox plumbea, uti 
in Pituitosis et verminosis; mox alba et nitida 
uti in sanissimis ; mox sicca, mox lacrumosa | 
involuntarie. ! : 

‚327. Ipsa: pupilla, mox praeter consue- 
tudinem ampla , mox contracta, mox. tarda 
ad; motum , "aut et penitus immobilis. 

10: -ADSPEGTUS: - 

328. Directio praeterea oculorum , seu | 
ipse adspectus ( der Blick) varias morborum . 
conditiones docebit ,; prouti vel voluntarius , 
vividus, erit, vel involuntarius., fixus, aut 
pagus; et..quoad pathema Ailaris, lang bern 
TUX a torvus eic. - 


D. VISUS. 


329. Visus quoque, vario modo.laesus; 
varia. phaenomena morbosa exhibet; nam vel - 
nullus est, vel temporarie obcoecatus , vel he- 
bes, vel.nimis econtra intensus in photopho- 
bia, vel duplicatus , diurnus , nocturnus , ne» ' 
bulosus. etc. 


"CC. NASUS: 


330. Examinatis oculis in aegro descendit 
medicus ad nasi, narium et olfactus explo- 3 
rationem; ubi necesse est 

331. Nasus: ipse quandoque ruber, ca« 
lens, ardens, uti saepe in phthisicis; tumens, 
collapsus, exulceratus, impetiginosus etc. 


332. Nares quandoque prurientes , stil- 
lantes tum mucum , tum sanguinem ; quans 
doque iterum obstructae, siccae, imo siccis- 
simae, atro exsiccati sanguinis. unen quasi 
obturatae, ‚fuliginosae. : | un 

333. Est quoque Viso ap utrum 
pinnae, narium , quemadmodum: sub respira- 
tione summe anhelosa, commoveantur. Deni- 
que utrum aeger vel penitus non, vel nimis 
frequenter sternutet. 

334. Odoratus nonnumquam Mi: abo- 
litus: deprehenditur, vel imminutus, vel cor- 
ruptus et depravatus , uti in ozaena, co- 
ryza etc. 


A. E, Büchner r. Rolle, Diss. de morborum signis, 
quae a naribus desumuntur, Hal. 1754. 


DD. GENAE. 


335. Genae sunt decolores ; vel variae 
coloratae , rubrae ; roseae , rubroflavae , livi- 
dae ,. mox di/fusae , mox circumseriptae ; con- 
stantes nonnunquam, iterum alia vice varia- 
biles; post pastum, somnum adparentes. Saepe 
‚et: una tantum gena rubet aut’ éoloratur. 

336. In ;ore: plurima phaenomena: exami-- 
nanda et consideranda veniunt. Nam. hic. et: 
labia’: et--gihgivae; 'dentes;; ; fauces, lingua, 
deglutitio, halitus oris, sapor, adpetitus, sitis ,: 
et ipsà vox aegri aliquid circa. morbi naturam: 
et formam. cognoscendam manifestant. 


A. E. Büchner r. Zimermann, Diss, de A: ut 
signo. Hal. 1752. 

‚4. J. Hartmann, Diss, de stomatoscopia medica. 
Vit. 1786. 


4. LABIA. 


337. Labia oris sunt quandoque nimis 
humida , mucosa ; aut et salivantia ; quan- 
doque iterum nimis sicca et fissa; interdum 
iremula‘, tumida , exanthematica ; pallida , 
livida ; mox iterum nimis aperta , morbose 
oscitantia ; mox clausa s oblique torsa , vel. 
in proboscidem elongata , aut spumosa. 

338. Musculus orbicularis retrotractus , 
ut dentes aperto ore promineant, malum sae- 
pe in aegris debilibus, utut empiricum signum. 


ci. (E. Büchner r. Finger, Diss. = oscilatione ut 
.signo.. Hal. 1758. ren T 


B. GINGIVAE. 


339. In gingivis examinandum , utrum 
laxae, lividae , scorbuticae, rein tu- 
prre. ; 
"€. DENTES. 


340. In dentibus, utrum sordidi, arrosi ; 
cariosi, vacillantes. stupidi, algidi, dolentes , 
coarctati , stridentes. 


D. FAUCES. 


341. Fauces ipsae specialius sunt in- 
spieiendae in specialibus morbis. Sunt enim 
. quandoque inflammatae , ruberrimae , quan- 
doque iterum pallidae , laxae; tumidae; alia 
vice aridae, exulceratae, aphthosae. 


E. LINGUA. 


342. Prae aliis lingua aegrorum tum 
oculis inspicienda, tum digitis tangenda et 

exploranda erit; nam multa morborum signa 
detegi possunt ex: hujus organi -conditione , 
quod toto cum alimentari et, aereo tractu in - 
maxima ratione est, proprioque multiplici 
munere gaudet. i à 

343. Imprimis hic observandus yenit mo- 
tus musculi linguae. Nonnunquam enim lin- 
gua penitus apad s est, nonnunquam so- 
lummodo cum di iffi icultate movenda et por- 

rigenda ; quandoque tremula est ex varia 
causa; quandoque autem promptissimo modo 
et multum porrectam linguam. ostendit aeger; 
quod quidem optimum. 

344. Etiam loquela pro varia motus lin- 
guae laesione aut penitus impedita est, aut 
praepedita cum variis difficultatibus, balbu- 
tiens , haesitans etc. 

345. Ipse responsionis modus in aegro ad- 
tentionem meretur; utrum tarda. vel prompta 
sit. Propterea huc aliquatenus etiam spectat 
loquacitas et taciturnitas morbosa. .. 

346. Denique etiam . volumen. linguae 
auctum aut imminutum considerare: oportet. 
Saepe totum oris cavum fere replet volumine 
suo et mollitie, saepe iterum minima et in 
conulum refracta est, ac dura. 

347. Iterum quoad siccitatem et humi- 

ditatem magna diversitas in.linguis aegrorum- 
observatur. Sanorum. lingua. est mediocriter. 
mollis et. humida; aegrorum quandoque sub- 
sicca , vel sicca, vel siccissima et, arida , lignea 
quasi, imo. fissa. mon raro ex siccitate; aspera 
aut glabra. Nonnunquam. etiam. vesiculis ; 
aphthis , -uleusculis. obsessa ‚esse. potest. 

348. Quammaxime autem medici linguae 
aegrorum colorem et puritatem observare 
solent. | 
349. Color linguae, vel ums magis, 7d 
pallidus et albicans non multum ostendit, et 
universim caute dijudicendus est, quia ét sanis 
varius, et a variis rebus ore prius adsumptis 
dependens esse potest. Sic post acida et ni- 
cotianae fumum lingua pallescit; post cerasa 
comesta rubescit; post adsumpta extracta et 
roob nonnulla fusceseit, nigrescit; post hom 
flavescit etc. 

350. Potiora signa i:lbéruin ex impu- 

ritate et spurcitie liuguae vulgo hauriuntur. 
Sed nec sani semper puram linguam mon- 
strant. pie ^x 

351. Illa autem lingua proprie spurca 
dicenda erit, cujus dorsum mutore aliquo 
obtectum est, nec: aqua abluendo, nec tritu 
abradendo. Ille mucor -mox tim pur. 


"= 104 — 
rhox nibus magis et  limosus, mox füseus 
aut et nigrescens: Mox totum linguae dorsum - 
occupat , mox radicem , mox unum alterumve 
latus tantum. 

352. Differt tamen a — spurca, et 
probe distinguenda. est illa linguae conditio, 
ubi non adeo mucore, quam potius. promi- 
nentibus innumeris filamentis seu. villis dor- 
sum linguae obsessum est, quae digito trac- 
tari commoverique facile possunt. Talis ergo 
lingua merito villosa dicitur. 


Pr Cassilanus , de lingua, maximo morbor. acu- 
tor. sign. Colon. 1626. 
J. M. Hoffmann r. Horst, Glossographia. Alt. ien 
J. R. Kustner, Diss. de lingua sana et aegra. Alt. 
1716. 
D. FF. Günther, Diss. de signis ex lingua. Duisb. 
| 1772. 
J. Kis Witzay, Diss. de lingua, ut signo in mor- 
bis. Tyrn. 1774. ; 
J. Fr. Isenflamm r. Gewinner , Diss. de lingua. 
squalida. Erl. 1779. 


^F. DEGLUTITIO. 


353. Examinari etiam debet deglutitio 
aegri, utrum sit laesa ( dysphagia Y, dolo- 
Tfica , penitus abolita , aut sonora (misi a 
pravo situ talis ). 

C. A. Kloekhof, Diss. de strepitu in pectore inter 
potandum. : 
c. Harrrus ORIS. 


354. pta quoque. oris. > loquente, : 
eructante , vel exspirante, aegro facile perci- 
piendus, signa latentis morbi saepe praebet. ; 
Est enim ille quandoque acidus , , Quandoque ` 
putridus, foetidissimus, nidorosus et alio modo 
ingratus, ex multiplici causa; ex dentibus sor- 
didis, cariosis, ex faucibus exulceratis, ex ine- 
dia, ex pravorum alimentorum eructatione, ex 
ptyalismo, mala digestione , saburra ventriculi 
verminosa ‚et, alia, ex menstrualione, ex morbo 
scorbutico, varioloso , phthisico etc. 


H. SAPOR. 


355. Saporis sensus in morbis diverso mo- 
do vitiatur et immutatur;' proinde examinan- 
dus est. Potest autem observari vel nullus , 
vel imminutus, vel vario modo depravatus. : 
amarus , putridus , glutinosus , acidus , dulcis , 
varie nauseosus , metallicus. 


D. G. Triller r. Glaser, Diss. de dulcedine aegro- 
tor. amari eventus praenuncio. Viteb. 1777. 
Th. Zenzen, de sapore amaro. Mog. 1789. 

1. ÁDPETITUS. - 


356. Ciborum desiderü, seu adpetitus 
examen , morbosae conditionis aliqua signa 
saepe offerre potest. Est. autem vel nimius 
eaninus, bovinus; vel spurius ; aut econtra in- 
stinctualis ; vel depravatus , erga res , quae 
in nutrimentum non serviunt, in pica, mala- 
cia; vel imminutus in vario gradu; absque fa- 
stidio ciborum, anorexia; cum fastidio et co- 
natu vomendi, nausea ; aut cum regurgita- 
tione contentorum ventriculi, vomituritio ; de- 
nique cum violenta eorum expulsione per os, 
vomitus; qui tamen etiam inanis esse potest, 


A. E. Büchner r, Lerche , Diss. de inappetentia. 
Hal. 174g. 


K. Sırıs. 


357. Desiderium potulentorum, seu sitis , 
simili modo uti adpetitus laedi potest, simil 
quoque modo signa morbosae conditionis quan- 
doque praebere. Estque morbosa vel adaucta, 
vel et insatiabilis , vel depravata cum. deside- 
rio mirabilium; etiam instinctualis, ad. salu- 


bria, frigida, acida; quandoque rulla (adipsia), 

uti saepissime in hysteriasi et mania; quando- . 
que etiam tale potulentorum fastidium , ut 
aeger ab omni potu. convulsive abhoreat, hy- 
grae 


q G. 'Crause r. Falk, Diss. de siti immoderata. : 
Jen. 1713. : 


E — hori 

358. Vox denique i ipsa aegri sub examine 
oris perpendenda venit. Illa erit vel nulla 
(aphonia), vel exilis et submissá, vel etiam 
varie immutata quoad naturalem homini so- - 
num; mox gravis, rauca, mox acuta, clan- 
gosa, nasalis etc.: Multiplicia etiam animi pui 
themata Midisdoe dun 


L. Ph. ‘Schroeter r. Brandau.,' Diss. de vocis sie | 
gno in morbis characteristico. Rint. 1777. = 
C. S. Rückert, de vocis et loquelae vitiis. Hal. ib 3 


ff. dana 


-- 359. Ultimo demum in facie adhuc exa- 
minandae restant aures aegri ; quae aut ni- ` 
mis siccae, heterogeneis variis obturatae, aut 
— —— wei boxes —  pallidae ; i 

frigidae , . .retractae ; tumidae , chin, y 
exculceratae,. ete.: deprehendi póssunt. . sop 
360. Auditus i ipse vel nimis acutus. erit, 
vol imminutus et gravis (baryecoia), vel: penitus 
abolitus (cophosis); denique varie depravatus , 
tinnitans , susurrans: (syrigmus). etc. ^ 


A. E. Büchner r. Dennowitz , Diss. de indiciis au- 
rium in morbis. Hal. 1754. 


gg. CorLuw. 


361; Hisce omnibus in capite aegri explo- 
atis descendit examinans medicus per collum 
ad'thoracem, Externo in collo saepe observan- 
dae erunt inflammatiónes, tumores, scrophu- 
lae, exulcerationes, strumae, carotidum pulsa- 
tiones, locales adfectiones variae in larynge; 
glandulis, musculis etc. Interiores colli condi- 
tiones, sub. deglutitione, voce aegri etc. jam 
exploratae fuerunt. 


B. Tnorax. 


632. Examinando in Bone praesentis 
morbi phaenomena et signa, adtendimus. sem- 
per omnium. primo: ad -respirationem. aegri; 
utpote "vitalem. functionem ; ad. respirationis 
laesiones sub tussi et singultu; deinde etiam 

ad ceteras interni atque externi thoracis con- 
ditiones; demum «ad decumbendi rationem. 


‚a. RESPIRÄTIO. 


363. Respiratio aegrorum summa cum ad- 
tentione examinanda est; nam liquet de no- 
bilitate hujus functionis, quae dum vario modo: 
laeditur, varia. quoque et momentosissima si- 
gna ad morbos cognoscendos largitur. 

364. Quinimo, dum respirationis phaeno- 
mena magis conspicua sunt, quam illa fun- 
clionis cordis et arteriarum; hinc etiam vix 
non securiora signa ex respiratione, quam 
ex pulsu saepe petuntur. Ipsa circulationis 
velocitas, ubi pulsum numerare non licet, ex 
respirationis frequentia desumitur; quonianı 
omni fere sexto arteriae pulsu inspiratio fieri 
debet. Universim autem in infantibus, ob pul- 
sus fallaciam, respirationis exacta consideratio 
maximi momenti est. 


M. Neven, Probl. semiot. utrum certiora sunt, 
quae a pulsu, quam quae a respiratione de- 
sumuntur signa. Prag. 1760. 


365. In exploranda respiratione omnium 
primo consideramus aegrum per plures in- 

spirationes et exspirationes; quin eum ad pro 


fundiorem : respirationem 'persuadeamus. T ali. 
modo optime illa respiratio observatur, quae 
morbo respondet. Deinde vero profundiorem 
spiritum trahi jubemus aliquoties, atque ite- 
rum 'observamus illa phaenomena, quae sub 
inspiratione summe profunda comparent. 

366. Quoad rhytmum imprimis distingue- 
re oportet respirationem aequalem et inae- 
qualem , impari intervallo peractam; morbose 
tardam, aut naturali frequentiorem , citatam , 
citatissimam ; etiam quandoque pulsui non 
respondentem ; denique intermittentem , aut 
penitus deficientem (apnaea). 

367. Quoad extensionem et mobilitatem 
thoracis respiratio vel erit magna; vel econ- 
tra parva profunda et sublimis. : 

368. Quoad. molestias anxia, dyspnoica , 
vel laboriosa et orthopnoica, sub erecto cor- 
poris situ. et scapulis elatis instituta; vel de- 
mum et suffocativa ; nonnunquam duplicata 
et intercisa. Dolorifica varie, mox obpressiva , 
mox punctoria, fixe, vage, continuo,. perio- 
dice, dolore externo vel interno, proinde ad 
pressionem externi thoracis aucto, vel non 
aucto. 

369. Quoad sonum sub inspiratione vel 


" 


expiratione perceptum, respiratio observabi- 


tur anhelosa, sibilosa- seu asthmatica , aut et 


'Ssuspiriosa., luctuosa, aut denique. stertorosa. 


370. Quoad sensum aeris sub: expiratione 


emissi erit calida, aut frigida, aut fetida .ex- 


piratio. 
371. Demum valde essentialis et summe 
observabilis datur: differentia inter illam re- 


'spirationem, quae solo thorace dilatato, atque 
‘musculis abdominalibus fere immotis 'peragi- 


tur, atque inter illam, quae viceversa immoto 
fere thorace et immobili, solo: quasi abdomine 


absolvitur. Prior thoracica vocatur, atque mala 


plerumque abdominalia denotat; abdominalis 


posterior audit, atque thoracis graviores mor- 


bos prae alis designat. 
372. Neque negligenda est observatio il- 


dius respirationis, quae obliqua dicitur, quia 


ex uno latere major thoracis dilatatio animad- 
vertitur, quam. ex altero; ergo eliam unum 
latus altero magis morbosum designat. 


N. Schamberg , Diss. de respiratione laesa. Erf. 


1693. 5 | 

A. Bürchard, Diss. de respiratione integra et laesa, 
Alt. 1667. 

J. Adams, Diss. de suspensa respiratione. Edinb. 
1706. 


D. R. Fabre, Diss. ressur lapiration. Par. An. VI. 


b. 'Tussis. 


373. Sub inspiratione aegri profundiori 
tentata, aut eliam ex examine aegri elucebit, 
utrum is tussi vexetur; id est, utrum invite, 
violenter et cum sono exspiret, ex stimulo 
quodam ‚convellente irritatus. 
| 374. Prouti stimulus iste (regione ab 
aegris non raro- adsignata) vel in larynge per- 
sentietur, vel in thorace, vel in ventriculo aut 
reliquo abdomine, diaphragma in consensum 
ciens et convellens; sic tussis etiam erit vel la» 
ryngea vel trachealis, pulmonalis et thoracica, 
vel etiam. stomachica. et abdominalis. 

375. Deinde quoad intensionem tussis in 
vario gradu adparet; vel enim lévissima (tus- 
sicula) solummodo erit; vel vehementior, vel 
in summo gradu suffocativa, aut et convul- 
siva , cum spastica organorum circumstrictione 
et vomitu saepe subsequente. 

376. Indolens quoque penitus aliqua tus- 
sis observatur, alia econtra dolens, ingrata va- 
ria sensatione in thorace aut abdomine , ar- 
dore, punctione, dedolatione stipata. 

377. Denique tussis etiam vel sicca est, 
ubi omni conatu nulla sputa prodeunt; vel 
humida, quam sputa excreata comitantur. 


D. Verveer, de tussium varietate: Duisb. 1783. 


C. SINGULTUS. 


378. A convulso oesophago laesa respi- 
ratio singultum facit, de quo, utpote symp- 
tomate quandoque summe molestante et debi- 
litante, aeger in certis morbis interrogandus 

. erit. Quandoque autem sponte, dum in prae- 
sentia medici accidit, agnoscitur. 


Gr. Fl. d Bruning, singultus morbus, sympto- 
ma, signum. Traj. 1758. 


d. INTERNI THORACIS CONDITIO. 


379. De nonnullis in thorace interno sen- 
sationibus aegri sedulo examinandi sunt, prae- 
sertim ubi topicorum malorum suspicio adest. 
Pondus et gravitas persensa, ardor fixus, fluc- 
tuatio , cordis palpitatio , anxietas etc. varia 
pro cognoscendo morbo signa exhibent. 

380. Imo in morbis thoracis nonnumquam 
ad melius explorandam cavi thoracis conditio- 
nem, et ad securius de interna constitutione - 
cavi hujus judicium ferendum, etiam necessé 
est, percussione moderata thoracis qua si- 
gno uti. : 


ro 

L. Auenbrugger ‚ inventum novum, ex percussione 
thoracis abstrusos interni pectoris morbos de- 
tegendi. Vien. 1763. 


381. Pulsus cordis quoque, qui celerri- 
mus quandoque et fortissimus, arteriarum ictui 
non respondet, diligentiorem explorationem 
meretur in morbis praecipue pericardii, cordis 
ipsius et vasorum majorüm. 


J. G. Maurer, de pulsu cordis. Alt. 1758. 


c. PECTORIS EXTERNA CONDITIO. 


382. Externe in pectore multa saepe exa- 
minanda veniunt phaenomena; dolores adtactu 
adaucti, tumores. aut intumescentiae , contu- 
siones , inflammationes , localia plura quan- 
doque , màla. 

383. In gravidis ,. puerperis , atque. ubi 


necesse erit, mammae. quoque explorandae . 


erunt, utrum inflammatae, induratae, exul- 
ceratae, lacte turgentes aut flaccidae ; papil- 
lis ad nutritionem aptis, non aptis, exco- 
riatis etc. 


f. DECUMBENDI RATIO. 


384. Situs corporis ex trunci positione 


ir m 
censetur. Ille decumbentis aegri optimus si- 
tus est, cui in sano statu adsuetus. Declinat 
autem in morbis a consuetudinario varie. Di- 
stinguendum. igitur est, cuinam lateri et re- 
gioni corporis aeger facillime incumbat, in- 
cumbere valeat, aut non valeat. 

385. Nonnulli aegri, sub facultate om- 
nibus regionibus incumbendi, nullo tamen 
in situ adquiescunt , continuo moti quietem 
in omni positione frustra quaerunt ( Jacti- 
tatio). Alu tranquilli per totum fere morbum 
uni lateri incumbunt; ob debilitatem, dolores, 
aut alia impedimenta situm corporis vel pe- 
hitus non, vel aegre mutant. 

386. Hunc ergo observamus cubitum 
mox in sinistrum latus solummodo possibi- 
lem, mox in dextrum; mox in ventrem, pro- 
num,mox in dorsum, supinum. Et quidem 
posteriorem in summa aegrorum debilitate , 
trunco corporis propria quasi gravitate ad 
crura demisso, genibus flexis et divaricatis 
femoribus. Alii demum decumbere penitus non 
valent, sedent potius erecto trunco orthopnoi- 
corum more, aut pluribus sustentati pulvina- 
ribus sedendo cubant. Pu. 

387. Molestiae sub vario cubitu et situ 
persensae, debito examine ex aegris etiam sunt 
eruendae. 

G. Chr.. Handtwig, de situ corporis observata 
quaedam. Rost. 1747. 
A, E. Büchner, Diss. de necessaria medici ad 
aegrorum cubitus attentione. Hal. 1753. — 


C. ABDOMEN. 


388. Absoluto thoracis examine descendit. 
examinans medicus anatomico ordine ad abdo- 
men aegri Ibi quamplurima et. gravissima 
phaenomena occurrunt, morborum naturam et. 
mutationes saepe indicantia. Quare hujus re- 
gionis examen sedulo et quotidie instituen- 
dum est. 

389. Ut autem eo exactius instituatur, 
atque. viscerum abdominalium conditiones sa- 
nae ac morbosae eo melius distinguantur, ta- 
lem aegri situm seligere oportet, in quo mu- 
sculis abdominalibus relaxatis, omnia contenta 
abdominis manu libere explorari possunt. Ae- 
ger scilicet. horizontalis: cubans, capite sub- 
fulto et thorace parum inclinato, gentibus 
modice flexis, cruribusque erectis optimum 
situm praebebit medico, ut omni ex parte 
abdomen inquiri possit. 

39o. Aegro tranquille jacente, utraque 


dein manu, pressis quasi erga se invicem vi- 
sceribus, partes hae tentantur; ibique dolo- 
res, tumores, indurationes, fluctuationes ete. 
feliciter quandoque deteguntur; methodo pra- 
ctice ad lectos aegrorum melius demonstranda. 

391. Cautus tamen -hic debet esse me- 
dicus, nein irritabilibus subjectis amusculo- 
rum abdominalium tensione, aut in graci- 
libus a corporibus vertebrarum seducatur, aut 
sub lapidea totius abdominis duritie aliquid 
distinguere putet, quod distinguendum non est. 

392. Jam autem et hoc àbdominis exa- 
men in ordine instituendum est. Incipimus 
scilicet in scrobiculo cordis examinare, utrum 
ibi aeger pondus sentiat, aut dolorem, ad- 
tactum ferat vel non; utrum ibi durities ; 
tumor compareat, aut contractio sub uspe 
ratione. 

393. Idem in epigastrio toto quaeritur; 
simulque conditio ventriculi, omenti, lobique 
sinistri hepatis exploratur. 

394. Deinde examinatur Aypochondrium 
utrumque, an durum vel molle, dolens vel 
indolens , infarctum, tensum aut contractum 
sit. Exinde hepatis et lienis conditiones coe 
gnoscentur. r 

395. Tentatur postea umbilicalis regio 

et reliquum. abdomen. Gracilitas » obesitas , 
ipsa graviditas saepe, sponte occurrunt. Di- 
gnoscetur simul etiam, utrum abdomen con- 
tractum; aut econtra expansum Stercorosum., 
scybalis refertum; /flatulentum, tympaniticum 
(in febribus meteorismus) asciticum; utrum 
 elasticum , duriusculum, lapideum ;: denique 
utrum dolorificum , adtactum sive rudiorem, 
sive nullum ferens. Sub molli abdominis con- 
ditione intestina cum mesenterio in hac .re- 
gione explorari possunt. | 

396. Saepe in lumbis | dolores , ale 
tiones, formicationes , tensiones, horrores per- 
sentiuntur. Quod. examinandum. 

397. Hypogastrium in multis casibus ex- 
plorandum. quoque erit, ubi urgens malum 
debitam erga aegrum modestiam elidit. Ex- 
ploratur hic vesicae conditio; exploratur quan- 
doque uterus. Regio quoque inguinalis exami- 
natur in illis, qui Aernia laborant, aut mala 
ex pudicitiä praesentem negant, ab adstantibus 
interim adfirmatam. Quinimo et partium ge- 
nitalium examen necessarium erit, ubi topici 
ibi morbi ab ipso aegro confessi adsunt, vel 
suspicio de malo ibi haerente habetur. 

398. Denique regio sacra quoque et tro- 
chanterum in ilis aegris inspicienda est, qui 


diutius. jam lecto incubuerunt, atque partium 

harum malam pressionem , excoriationem , in- 
| flammationem. aut: gangraenam. suspicari fa- 
ciunt. Saepe etiam de haemorroidibus , caecis, 
fluentibus, de recti intestini ardore, pruritu , 
| tenesmo, pip etc. — pte 
| sunt.- 


| L. Th. Luther r. Schaffenberg , Diss. de peritonaeo, 

| sanitatis et morbor. indice. Erf. 1734. 

J. C. Akermann. Praesagia medica ex ag 
| Got. 1752. 

| C. Chr. Schmiedel r. Kauffmann, Diss. j imi on 

| cordüs. Erl, 1753. j 
H. Fr. Delü r. Wendrich, Diss. de scrobiculo 
| cordiis, signo. 1766. 

| J. G. Plenker , de meteorismo , ejusque Pe 
Vien. 1783. 


D. EXTREMITATES. 


399. Absoluto nunc totius trunci exami- 

| me, transit medicus ad artus et extremitates 
corporis ut et illa colligat phaenomena, quae 

| ibi ad morbum melius cognoscendum con- 
| ferre possunt. 

| 400. Imprimis vires animales ex vigore 
musculorum voluntatis imperio subjectorum. 
dignoscendae , in artubus quamoptime cogno- ` 

secuntur. Nam etiamsi hae etiam ex actione 
musculorum capitis et trunci, diversarumque 
eorum partium desumantur, tamen in directis 
ad voluntatem motisque cum robore constanti 
artubus quammaxime eas aestimare et diju- 
dicare: valemus. Quare saepius aegros surgen- 
tes, aut obambulantes, si fieri potest, obser- 
vamus. : 

401. Explorando vires animales in extre- 
mitatibus aegrorum, distinguemus musculorum 
immobilitatem , sive flaccidam (paralysin), sive 
rigidam (spasmum tonicum, tetanum); deinde 
mobilitatem imminutam, mox absque dolore 
molestam. (lassitudinem, torporem, debilita- 
tem animalem), mox iterum molestam cum 
dolore (dedolationem, rheuma, arthralgiam); 
denique imvoluntarium motum, sive cum vehe- 
mentia (spasmum clonicum, convulsionem) si- 
ve absque vehementia (tremorem, tendinum 
subsultum , muscitationem , floccorum colle- 
ctionem, pandiculationem etc. ). 


A. E. Büchner r, Eminghaus , Diss. de varia ma- 
nuum gesticulatione in morbis ominosa. Hal. 
1755. 

G. R. Boehmer r. Wagner, Diss. de eroeidismö 
et carphologia, Vit. 1757. 


Ao2. Melius saepe in extremitatibus, 
quam in reliqua superficie discernere licet, 
utrum, corpus bene nutritum et £orosum , vel 
utrum extenuatum et emaciatum sit. Dolores 
eliam varii, tumores, oedemata, perniones pul- 
nera, ulcera etc. peculiarius in ipsis extremi- 
tatibus exploranda quandoque veniunt. 

403. Tactus denique, utut sensus per 
omnem fere corporis superficiem extensus, 
praecipue tamen in manibus et digitis residet. 
Ejus autem laesiones, abolitio, imminutio, mor- 
bosa intensio etc. ex ipsius cutis conditione 
in quavis corporis regione desumi possunt. 

404. Ipsi ungues in nonnullis morbis di- - 
versas mutationes patiuntur, et diversa proin- 
de signa praebent. Sub frigore febrili livent, 
sub uteri inflammatione immodice rubent, in 
exhaustis pallent, in phthisi ex continuo et 
nimio calore febrili exsiccantur, adunci eva- 
dunt, molles in chlorosi, crassi et scabri im 
cachexia plicosa etc. 


Cam. Baldi, Comment. de naturali ex unguium 
inspectione praesagio. Bon. 1629. — . 

G. Fr. de Frankenau, Onichologia. Jen. 1696. 

J. Chr. Niemann, Diss. de faeda unguium molli- 
tie. Magd. 1774. 

E. QUALITATES EXTERNAE CORPORIS. 


405. Examinatis varie corporis artubus, 
tempus nunc esset pulsum aegri in carpo ex- 
plorandi, si quis anatomico ordine in examine 
uteretur. Sed aegri tum ex medici ingressu ani- 
mi pathemate vario commoti, tum etiam va- 
rio exercitio sub respiratione profundiore, sub 
sermocinatione etc. ad examen necessario al- 
terati, pulsum arteriarum minus sincerum nunc 
exhiberent. : - 

406. Proinde, ut aegri pro quiete aliquam 
moram habeant, medicus interim in examine 
iransit ad varias adhuc externas corporis qua- 
litates indagandas, tum etiam ad excretionum 
variarum conditiones explorandas , donec re- 
dux ad aegri lectum, pulsüm. pacatum et | 
morbo respondentem invenire atque dijudicare 
possit. 

407. Qualitatibus autem externis adnu- 
meramus praecipue corporis calorem, colorem, 
et cutis easque superficiei varias conditiones, 
quae externum sic dictum habitum constituunt, 
quarum tamen reliquae, uti volumen corpo- 
ris etc. jam ex praegresso examine cognosce- 
bantur. 

2. CALOR CORPORIS. -~ 


408. Calor aegri naturali minor aut major . 
momentosum pijgonomenbi, proinde exploran- 
dus est. 

409. Minor naturali animalis calor frigus 
audit , quod saepe morbosum. Erit autem vel 
fallax, ab aegro: persensum et a medico non 
animadvertendum; vel reale, medici adtactu co- 
gnoscendum. In maximo gradu marmoreum, cà- 
daverosum fere; in minori horror (frigus fe- 
brile cum partium rigiditate et tremore), in 
minimo: gradu Aorripilatio (frigus momenta- 
neum cum. aliquo calore alternans). Denique 
erit vel aequabile, universale, vel locale in pe- 
dibus, genibus etc. 

410. Idem de calore morboso, qui natu- 
rali major est; mox infernus, a medico non 
persentiendus; mox externus et realis in vario 
gradu, moderatus, urens, imo sub manu tan- 
gentis non raro increscens. Quoad diffusionem 
etiam mox aequabilis per totum corpus, mox 
inaequalis et in partibus singulis localis, v. g. 
inflammatis, in vola manus etc. 

411. Ad explorandum morbosum calorem 
nonnulli thermometro utuntur. Alis haec ce- 


m rm 
 remonia ridicula videtur et superflua (in mul- 
tis salteni casibus). Frequentius medici in ex- 
plorando hocce calore manus suae dorso utun- 
. tur variis aegroti corporis partibus denudatis, 
praecipue pectori admoto. 
412. Sed hoc examen caute est instituen- 
dùm , quia calor et frigus sunt qualitates mul- 
tum relativae. Ubi enim medici manus frigida, 
ibi minimus: aegri caloris gradus, magnus vi- 
debitur. Et vice versa. Calidior medici manus 
mediocrem aegri calorem pro frigore habere 
potest. Hinc medici tangentis manus sano mo- 
derato calore imbuta esse debet. 

413. Notandum quoque est, certum de- 
terminatumque caloris animalis sani gradum 
non: dari, ex quo morbosa declinatio desumi 
posset. Nam pro ratione aetatis, temperamenti, 
climatis , anni temporis etc. ipsorum sanorum 
calor multum variat. 


Fr. Cartheuser, Diss. de calore corpor. hum. na- 
turali et praeternat. Fr. 1745. 


b. COLOR CORPORIS. 


414. Color corporis superficiei et cutis 
varius omnino in variis morbis deprehendi 

giotest, morbique cognosceridi signa aliqua rion 
raro offert. Erit autem. vel inaequabilis, vel 
aequabilis per totam. superficiem ; pallidus. 
flavescens, profunde flavus, rubellus, ruber. 
lividus, luridus, maculatus etc. Locales co- 
lores simili modo in diues: partibus variare 
possunt. 


| N. van. Dail, Diss. de coloribus tanquam signis 
| morborum. Utr. 1698. 
l D. Schaper, Diss. an a coloribus in medicina ali- 


quid judicari potest? Rost. 1705. 
c. CurIS CONDITIO. 


415. Denique ipsa cutis varias exhibe- 
bit. qualitates a medico indagandas, ex qui- 
bus signa aliqua morborum facilius cogno- 
scendorum hauriri possunt. Neque enim fun- 
| -ctio cutis a multis medicis pro dignitate sua 
sat aestimatur, organique hujus in actionem 
vasorum absorbentium, glandularum et ner- 
vorum influxus, quantum meretur, perpen- 
ditur. Praeter colorem ergo aliae quamplu- 
rimae cutis conditiones, cum morbo praesenti 
in aliqua ratione existentes , probe" conside- 
randae veniunt. 

1 -416. Hocce intuitu, tum etiam ob tran- 


spirationem varie mut visu tactüque cutis 
examinatur, utrum subsicca , sicca , strigosa , 
aspera , anserina , imperspirabilis , aut et arida 
sit; aut econtra mollis , perspirabilis , humida 
vel et madida sit; sudore universali vel to- 
pico. vaporoso, rorido aut in guttas collecto, 
seroso , viscido , pingui, croceo, sanguinolento, 
frigido; spontaneo vel artificiali; quoad odo- 
rem lacteo, acido, nidoroso, putrido, specifi- 
co ; quoad levamen critico , aut symptomatico, 
aut colliquativo. 


E. A. Büchner r. Holland , Diss. de sudore, ut 
signo. Jen. Sici ; ; 


417. Saepe etiam de tensione, pruritu, 
ardore, aliisque cutis sensationibus questiones 
movendae sunt, ubi pars haec examinatur. 

418. Exanthemata in febribus, sive symp- 
tomatica, uti erysipelas, urticatum, miliare , 
bullosum, petechiae, vibices, sudamina et in- 
nominata plura; sive et essentialia, uti vario- 
. lae, morbilli, scarlatina etc. severius semper 
exploranda sunt. [dem intelligendum est de 
impetiginibus in chronico statu. 

419. Non raro etiam et insecta in cute 
humana degentia signa morborum, praecipue 
€utaneorum praebent. 


— X. EXCRETIONUM CONDITIONES. 


- 420. Excreta, si quae adservata' sunt, 
saepe exploranda, aut de absentibus saltem 
interrogandum. est. Huc pertinent sputa, al- 
vus, urina, materies vomitu ejecta , sanguis 
quacunque via excretus. : 


| d. SPUTA. 


421. Sputa ab aegris im propriis vasis 
vulgo adservari solent, et incertis. casibus 
adservari debent. Multiplicia erunt quoad 
consistentiam, colorem, copiam, homogenei- 
tatem, et heterogeneitatem , odorem , sapo- 
.rem , quoad locum, unde veniunt, denique 
'quoad: levamen ex iis perceptum, vel non per- 
ceptum. . i ; es 

422. Quoad consistentiam sputa distin- 
guenda erunt £enuia, aquosa (salivalia) , vi- 
scida, mucosa, crassa. figurata, tenacia , spu- 
mosa. Quoad colorem alba , flavescentia , vi- 
rescentia, rubella, rubra, caerulescentia (e 
ventriculis Galeni), cinerea (post pulveres 
absorptos), nigrescentia , lurída , variegata. 
Quoad copiam parca vel copiosa. 

423. Mox homogenea, sincere sanguino- 
lenta , purulenta » mucosa; mox bus sened 
æt mixta, ex muco cum sanguine , sanguine 


cum pure etċ. Huc etiam quodammodo spec- - 


tat distinctio- in crüda, et cocta sputa. 

424. Nonnulla praeterea sunt penitus 
inodora , nonnulla foetentia , putrida. Sub 
ipsa exscreatione saporem praebent vel nul- 
lum, insipida sputa; vel dulcia, salsa, me- 
tallica, amara, rancida palato sunt. 

425. Quoad locum, unde veniunt, vel 
sunt. pulmonalia, trachealia , laryngea: (tussi 
ejecta) ; aut etiam ex faucibus. naribus po- 
scis, cavo oris et dentium prodeunt (screa- 
ia). Posteriora, dum sanguinolenta sunt, fry- 
stra saepe imperitos terrent. 

426. Denique quoad levamen quoad. adfe- 
runt, vel non adferunt, distinguuntur vulgo 
critica sputa et levantia, atque iterum sym- 
plomatica, absque levamine prodeuntia. Facile 
quoque, aut difficulter ejicienda. 

427. Criteria variorum sputorum (ut et 
reliquorum excretorum) optime ad lectos 
practice demonstrantur. 


r. Hoffmann , Diss. de necess. salivae inspectione 
Hal. 1698. 


—— 129 — 
F. A. Weber, Diss. de signis ex sputo. Got. 


1774. 
Chr. G. Fr. Webel, Diss. de sputis. Lips. 1783. 


b. Arvus. 


428. Nimis momentosa, tum in sano 
statu, tum eo- magis in morboso, est alvi 
excretio. Étiamsi enim ab ea laesa non ab- 
solute plurimi morbi proveniant, ea tamen 
sive impedita , sive adaucta, morbi circum- 
stantias multum immutat. Unde aeque illos 
miramur practicos, qui functionem hancce 
summe naturalem adeo negligunt, ut ad al- 
vum per plures dies retentam minime adten- 
dant; ac alios ex obposito, qui cardinem 
morbi unice in stercoribus quaerunt. ; 

429. Non tantum inquirendum quotidie 
est, an aeger alvum deponat, quoties et qua- 
lem; sed etiam quandoque necesse est, ipsam 
alvum excretam inspicere et explorare. Non 
hoc ita intelligendum est, ac si medicus om- 
mium aegrorum alvum omnem pro misere 
sostro, aut inepta ex curiositate oculis con- 
spicere et naribus olfacere deberet; hoc cum 
dignitate artis minus consentiret. Sed saltem 

illis in casibus, ubi peculiaria signa ex alvo 
hauriri possunt (ubi v. g. pus, tenia etc. ex- 
cernitur), ibi alvi inspectionem denegare ae- 
que ridicula superbia foret, ac ridicula econ- 
tra illa facilitas , omnem alvum absque ne- 
cessitate explorare. 

43o. Conditiones alvi, quae ad lectos ae- 
grorum examinari debebunt, sequentes erunt: 
An nulla, rara, vel JHagweniy deponatur; an 
absque dolore, an inscio aegro, an cum do- 
lore aut tenesmo; an parca vel copiosa; an 
dura, scybalosa , caprilla , pultacea , liquida , 
spumosa ; an quoad colorem et materiem se- 
rosa , biliosa, sanguinolenta , purulenta, chy- 
mosa ( lienterica), chylosa, pituitosa , gluti- 
nosa, fusca , nigra , verminosa (cum bailes. 
cum tenia, cum ascaridibus ) hydatitosa, mem- 
branacea, calculosa, canina; aut a diversis 
medicaminibus vel alimentis varie colorata; 
an quoad odorem fetidissima , alcalescens, ace- 
scens; an denique quoad levamen criticas, ca- 
lubris, vel symptomatica , debilitans aut col- 
liquativa sit. 

431. Sed non negligantur quaestionis de 
excreti hujus conditione in sano quoque statu; 
quum dentur homines, qui cum alvo segniori 
(mulieres et gravidae prae ceteris ) aeque sani 

sunt, quam alii cum leviuscula aliqua habi- 
tuali diarrhaea. Et universim maximus cir- 
cumspectus habeatur ad illas circumstantias, 
quae alvum in colore, consistentia, copia etc. 
immutant, quin morbus aliquis ad illas muta- 
tiones contribuat. 


L. Theophili , de excrementis alvi, et judicio me- 
dico ex illis ferendo, L. B. 1703. 

H. Boerhaave, Diss. de utilitate explorandorum 
excrementorum L. B. 1710. 

J. Junker r. Leisner, Diss. de alvina excretione ut 
signo. Hal. 1756. 


C. URINA. 


432. Urinae seu lotii conditio varia, at- 
que varia excernendi facultas a medico sedulo 
et quotidie examinanda quoque est. A pleris- 
que aegris in propriis vitris urinae adservan- 
tur, vel adservari jubentur. Et quidem, ubi 
necesse videtur, quodvis lotium ab aegro 
missum , separato in vase ad medici prae- 
sentiam conseryatur. 

433. Non quidem decet ex classe illo- 
rum medicorum esse, qui omnes fere, aut 
principes characteres morborum in urinis 

quaerunt, aut in solis urinis ridicule quondam 
quaesiverunt. Scimus econtra, nullam corporis 
excretionem in sano et aegroto statu adeo 
variare, ac a plurimis accidentalibus rebus 
adeo immutari, ac illam urinae. Spectant huc 
non tantum potus ratio, adsumtorum. colo- 
rantes qualitates, motus et quies, refrigerium 
-et calor, aliarum excretionum auctio vel im- 
minutio; sed et aliae vix non innumerae cir- 
cumstantiae , quae lotii tum quantitatem tum 
qualitatem ita alterare valent, ut summae 
prudentiae medicus requiratur, qui conditio- 
nes has debite dijudicare, et ad causas suas 
redigere possit. Scimus ergo, judicium ex 
urinis universim non tantum difficillimum , 
sed et fere semper imperfectum esse. 

434. Interim tamen nec penitus excreti 
hujus examen negligimus, atque aliqua sal- 


tem, quae capi ex illo possunt signa, col- 


ligimus. 

435. Quapropter quotidie omnem aegrum 
examinamus, an mingat, vel non, vel nimis 
frequenter ; an guttatim , cum impedimento 
aut dolore; an econtra inscius; an urinae 
parcae vel copiosae; an relate ad. potum ad- 
sumtum et reliquas excretiones , praecipue al- 
vum et transpirationem sufficientes ; an quoad 


— 133 — 
colorem. et. materiem 'aquosae (-crudae ) an 
aquosae ex potu multo adtenuante ( urinae 
potus) aut ex spasmo vasorum. emulgentium 
( urinae spasticae Jo an econtra: varie colo= 
ratae, flavae , croceae, flammede ; rubrae , 
sanguinolentae, fuscae; nigrescentes , aut. al- 
bae, lacteae, chylosae; an non fors ex medi- 
camine adsumto Zinctae, uti ex rheo; an quoad 
transparentiam limpidae aut turbidae , jumen- 
tosae , lateritiae ;. an sub mictu, vel post 
mictum turbidae; quoad consistentiam an će- 
nues, vel crassae, viscidae , pingues, spu- 
mosae, ubi virgula agitantur; an quoad levamen 
criticae, aut econtra debilitantes; an quoad 
odorem ‚foetentes (uti etiam post asparagum 
commestum) putridae, alcalescentes, aut econ- 
tra suaeeolentes ( quemadmodum etiam post 
terebinthinam adsumtam ); an istae urinae vi- 
tro: detentae mutentur ; cremorem. ( coronam 
saepe ), nubeculam , enaeorema aut sedimen- 
tum dimittant coctae et hypostaticae ); sedi- 
mentum an copiosum, vel parcum, an cry- 
stallinum , sabulosum , calcareum., calculo- 
suman furfuraceum fürinaceum; membra- 
naceum , floccosums verminosum , mucosum , 
purulentum ; an quoad colorem lateritium , 
rubrum , roseum , album etc. 

. 436. Saepe etiam urinae chemicorum re- 
agentium ope :explorandae essent. Sic. urinis 
adfusum acidum nitri bilem: viridem, infusum 
. gallarum :mucum praecipitat etc. 

437. Praestant pro dijudicatione urinae 
matutino tempore missae , per. binas; saltem 
horas adservatae. 


438. Fallunt autem maxime urinae in- ` 


fantum , ubera sugentium , et gravidarum , 
quae fere semper turbidae. 


E. Cordi, de abusu uroscopiae. Frf. 1546. 

P. Forestus, de fallaci urinarum judicio. L. B. 
1589. 

D. Usler , de urinarum judicio. Var. 1602. 

E. R. Camerarius, quale signum praebeat urina, 
Tub. 1680. 

Th. Zwingeri, Diss. de uromantiae usu et abusu. 
Bas. 1706. 

G. E. Stahl, x. Ruppard , de uromantiae abusu 
tollendo. Hal. 1711. 

R. Ewaldt ‚Diss. de uroscopiae abusu. Reg. 1718. 

Chr. Vater v. Hake, Diss. semiot. de sudore re- 
nali. Vit. 1720. 

A. O. Gaelicke. r. Kühne, Diss. de sedimentis 
urinarum. Fr. 1727. 

A. Vater, Diss. de eircumspectione in -uroscopia. 
Vit. 1729. 

G. Prohaska , Diss. de urinis. Vindeb. 1776. 

| A. Fr. Metternich, de urina ut signo. Mog. 1784. 
K. A: Kortum, vom Urin, als Zeichen in Krank- 
‚heiten. Duisb. 1793. 


d. MareRIES VOMITU EJECTA. 


439. Essminstis urinis, si quae“ adest; 
vòmitu 'ejeeta materies; exploratur. Ila vel 
spontaneo vomitu, vel artificiali ejicitur, erit- 
que varia, mox biliosa, vitellina , porracea , 
aeruginosa ; MOX amurcosa ; nigra , sangui- 
nolenta , putrida, pituitosa , perminosa , pus ' 
rulenta , acida, aut chymosa , caseosa , varie 
mita , medicaminibus adsumtis , aut et pe- 
nenis impraegnata. ! 


e. SÀNGUIS EXCRETUS. 


440. Explorabitur quoque sanguis. si quis 
adest excretus et adservatus; sive spontanea 
haemorrhagia , näriumo, ris , = vaginàe , ani, 
vulnerum; sive artificiali evacuatione, venae- 
sectione ,  hiradine scarificatione. 

441. Consideratur quantitas et qualitas 
ejus. Quoad colorem. erit. floride s` aut - pro- 
funde ruber, aut nigrescens ; quoad consi- 
stentiam tenuis, crassus, facile coag gulabilis, 

aut non concrescens, dissolutus. Placenta 
erit tenax, globosa, fimbriata, corio ( crusta 
inflammatoria ), tecta , variae crassitii, tena- 
citatis, variique coloris; aut econtra erit mol- 
lis, edabilts- diffluens ; iidem serum erit vel 


nullum , vel copiosum , flavum s viscidum , 
T etc, : 


: 442. Sed. et in sanguine hoc PERT 
magna circumspectio necessaria erit, quoiniam 
sanguis jam extra venam a nimis multis cir- 
cumstantiis immutatur, aliusque longe com- 
paret, quam in vasis circulabat. 


J. Jessenü, de sanguine misso judicium. Prag. 
1618. Norimb. 1668. bee 

Chr. Vater, judicium e sanguine per V. S. misso. 
Viteb. 1693.. 

J. Gambs, diss. de sanguinis e vena secta judicio. 
Arg. 1720. 

J. Ph. Davier , an deceptoria haemorrhoscopia ? 
Par. 1721. 

Fr. Hoffmann , Diss. de judicio. ex idis per 
V. S. misso. Hal. 1727. 

Car. à Bergen , Diss. de haematoscopia. Frf. 1740. 

G. M. Gattenhof , Diss. de crusta sanguinis in- 
flammat. Heid. 1766. 

H. P. Leveling, Disquisitio crustae inflammat. P 
Vou 


i 

J. Th. Klinkosch v. Krause, Diss. de natura cru- 
stae inflammat. Prag. 1773. 
FW. Hewson, vom Blut. A. d. Engl. Nürnb. 1780. 


443. Menses foeminarum, quorum exa- 
men nunquam negligendum est, sunt vel an- 
ticipantes , vel retardantes ; nullae, aut par- 
cae, aut nimis Copiosae ; sanguis que men- 
strualis mox albicans, mucosus, mox rubellus, 
mox laete ruber , ater, grummosus , cum vel 
sine dolore prodiens. Mox. etiam loco men- 
strualis sanguinis alius uor adesse poterit ; 
mitis, acer, rodens, assiduus , remittens ; 
periodicus; quoad colorem albus, flavescens, 
virescens; quoad odorem plus minus foetens; 
quoad copiam plus minus largus. i 

444. Idem de sanguine puerperali seu 
lochiis examinandum erit; lochia scilicet utrum 
nulla , utrum parca , vel nimis copiosa, lactea, 
grummosa , foetentia etc. 

445. Nonnulli quoque medici serum ex 
vesicis discissis collectum adservari jubent, at- 
que examinant tum copiam, tum qualitatem 
ejusdem. Idem quandoque instituendum erit 
cum pure, cum aquis per paracenthesin ob- 
tentis etc. 

P. Fr. H. Grasmeyer, Abhandl. vom Fiter umd 
den Mitteln ihn zu unterscheiden, Goet. 1790. 


‚446. Atque TUS omnibus e corpore ex- 
cretis nunc bene examinatis et exploratis, ^ me- 
dicus iterum accedit aegroti lectum. Aeger 
scilicet praesentiae atque ceremoniis medici 
interea magis adsuetus, atque post motus ne- 
cessarios quieti relictus, circulum humorum 
jam pacatiorem, atque pulsum arteriarum exa- 
mini medici aptiorem ac sinceriorem exhibet. 
Quem explorare adhuc restat. 

447. Non tamen negatur, ordinem in 
pulsu explorando juxta circumstantias quan- 
doque immutari debere. 


G. Pursus. 


448. Pulsus arteriarum magnam omnino 
in morbis adtentionem meretur; plurimaque 
signa ad morbos varios cognoscendos et diju- 
dicandos, et praecipue ad vires vitales aesti- 
mandas praebere potest. 

449. Attamen valde incerta judicia ex 
pulsu nonnunquam trahuntur ab impruden- 


Aibus medicis. Nam aeque fallacia saepe esse 
possunt signa:ex pulsu sumta, ac in aliis ca- 
sibus. veridica. an 
450. Quare summa cautione opus erit in 
dijudicandis illis phaenomenis , quae ex pulsu, 
ut signo colliguntur. Nec non sponte exoritur 
inde regula summe practica, ut scilicet ex 
unico arteriarum pulsu medicus nunquam 
eruat diagnosin morbi aut prognosin; sed ut 
semper plura, et quidem plurima signa col- 
ligat, quorum unum alterius veritatem et se- 
curitatem confirmare debebit. 
451. Innumerae fere sunt circumstan- 
diae, tum in ipso. aegro, tum extra aegrum, 
quae arteriarum pulsum varie. immutare va- 
lent; cum morbo autem ipso in minima saepe 
relatione existunt, ac eidem falso nonnunquam 
adseribuntur, aut alium, quam latet, mor- 
bum referunt. . Sic. aetas, sexus, temperamen- 
tum, somnus, animi eb. corporis motus, tussis, 
adsumta varia etc. pulsum varium consti- 
tuunt, ex ralione in corpore latente. Extra 
hominis corpus autem et clima, et anni, 
quinimo. diei tempus, calor et frigus etc. 
miras mutationes in pulsu producere so- 
lent. 4: | 
45a. Universim pulsus infantum maxime 

fallunt, et etiam senum. Posterioribus semper | 
pleni et. duri, sunt. Fallunt quoque pulsus in 
morbis pulmonum, ubi sanguinis per. illos 
circuitus turbatur. Fallunt denique maxime 
in aegris irritabilibus, a minima data causa 
alterandis. Imo in sanissimis hominibus quan- 
doque, ex peculiari idiosyncrasia, pulsus a 
consueta alias conditione aberrant, atque in- 
termittendo, retardando etc. medicum frustra 
terrent , cui circumstantiae istae incognitae 
sunt. 

453. Ad haec, et ad plurima alia in diju- 
dicando arteriarum pulsu adtendere oportet. 
Atque si adeo difficile est, normam certam 
pulsuum in sano statu adsignare, eo difficilius 
erit in morboso statu eos dijudicare, iisque 
qua. signo uti. 

494. Ab arteriis plura et certiora mor- 
borum signa petere et pretendere non debe- 
mus, quam quae exhibere valent. Vanum igi- 
tur est, maxima morborum momenta in pulsu 
quaerere. Tangendo arteriam nihil plus om- 
nino distinguere possumus, quam 1. vim ejus 
muscularem et motricem, ceu vitalem; 2. san- 
guinis contenti quasdam conditiones; 3. mo- 
tum sanguinis circulantis. 

455... Cor ipsam, utut circuli humorum 
fons, profundius tamen situm et costis obtec- 
tum, exactiori explorationi non favet. Seli- 
gimus ergo arteriam aliquam , sed imprimis 
majorem, fortiorem et superficialem , ut pul- 
satio melius distinguatur; deinde. arteriae ali- 
cujus tractum longiorem , et arteriam deni» 
que: ex obposita parte duro corpore. subsul- 
tam, et virium arteriosarum et circuli ratio 
securius explorari possit. Favet huic som 
arteria in carpo- decurrens. 

456. Et quidem ‚ut: exactius. de pulsu 
judicium. feratur, pluribus medicus digitis 
( pollice semper excepto, ne propria arteriola 
ibi pulsans eum. decipiat ) artériam in tota 
sua longitudine tentat, tentatam pro varia 
necessitate comprimit, atque per horae sal- 
tem duo minuta explorat. Melius quoque sem- 
per et securius, ex utroque carpo arteriam 
tentare.: Fallunt saepe arteriarüm pulsus, ubi 
brachium ligatum, pressum aut male positum. 
Imo locales laterum adfectiones diversum sae- 
pe in utroque carpo pulsum faciunt. 

457. Tali modo instituta exploratio de- 
monstrabit omnium primo, quoad robur, 
quoad vitalitatem ‚aut vim arteriae. pulsum 
liberum, aut subpressum, fortem, aut de- 

bilem (a contracto et spastico probe distin- 
guendum ), deinde quoque: magnum. et par- 
vum, celerem; et tardum (quoad. vivacitatem 
contractionis: et:dilatationis ). Quoad sangui- 
nem contentum: arteria exhibebit pulsum ple- 
num ebvacuum; quodammodo etiam durumet 
mollem: ( qui uterque tamen etiam a rigiditate 
et flacciditate arteriae aeque; ac a sanguinis 
plus minus compacti conditione" pendere po 
test). Denique quoad sanguinis circulum et 
motum arteria dabit” pulsum ‘mox rhythmo 
aeyuulem ,-viox inaequalem , intermittentem , 
aut penitus - zullum , vita. adhuc: superstite 
( asphyxia ). Etiam quoad circuli velocitatem 
pulsus in" morbis erit vel naturalis, vel ra- 
rior naturali: ( minus velox, lentus) vel econtra 
frequentior (velociter ), aut: frequentissimus, 
micans et tremulus, ut numerari amplius non 
possit. | 

458. Sed notandum est (quod memora- 
tum jam fuit) im:pulsuum universim, et prae- 
eipue in: morbosae ejùs: velocitatis - dijudica- 
tione, summa prudentia opus esse, quum 
modo summe relativo: frequentissimus pulsus 
uni subjecto aeque naturalis et sanus esse 
possit, ac alteri rarissimus.- 


< 45g. Variat. haec pulsuum velocitas om- 
nium primo. in varia aetate. Eo frequentiores 
pulsus babet homo, quo origini suae propior 
est. In neonatis 100, . in infantibus 90, in 
pueris 8o, in adultis 70, in senibus 60 fere 
pulsus in horae minuto observantur, dum 
sani sunt. Observato sexu. foeminis quoque, 


quam reliquo ‚die. Denique corporis motus 
et animi adfectus miro modo pulsus accele- 
rant; unde et ipse medici introitus aegro 
non raro velociorem pulsum causat. 

460. Optima omnino methodus, pulsus 
velocitatem determinandi , esset ope horolo- 
gii, quod minuta secunda indicat; Sed quo- 
riam a medico perito subponitur , eum id 
absque horologio praestare posse, ideo: pru- 
dentiores (paueis peculiaribus casibus ex- 
ceptis) libentius a consimili ceremonia ab- 
stinent, medicastris eam reliquentes. 

461. Isti jani, quos adnotavimus , sunt 
pulsus arteriarum in praxi communius occur- 
rentes, medicum saepe instruentes et signa 
morborum exhibentes. Legimus in libris et 
audimus a medicis subtilia atque mira in ar- 
teria quaerentibus de pulsu vermiculari ; 
myuro, formicante, serrato, caprizante etc.; 
quae vero subülitates nullum in praxi fru- 
etum largiuntur. Unicum exceperis dicrotum 
pulsüm. 

462. Ceterum signa. ex hisce pulsibus 
desumenda tum in generalis Pathologiae Se: 
miologia jam explicata sunt, tum in decursu 
Pathologiae specialis explicantur, tum etiam 
ad lectos aegrorum praetice demonstrantur, 
unacum methodo, varios hosce pulsas inter 
se. distinguendi. 


F. Struthii, ars sphygmica. Bas. 1602. 
D. Abercrombii , observ, de varietate pulsus. Lond. 


1685. 

G. Chr. Schelhamer Epist. qua pulsus ratio diligen- 
tius sxpenditur. Helmst. 1690. 
Fr. Hoffmann , de pulsus natura et usu. 
S. P. Hilscher v. Wendler , Diss. de Sphygmo- 
mantia. Jen. 1732. 
J. E. Hebenstreit v. Ungebauer , Diss. de pulsu 
inaequalı. Lips. 1741: 
B. D. Mauchart r. Camerario de pulsu. Tub. 1748. 
J. G. Gmelin r. Streiff, Diss. de tactu pulsus. 
Tubing 1753. à 
A. E. Büchner r. Tralles, Diss. de causis pulsus 
intermit. Hal. 1755. Bar 
Ejusdem , Diss. de pulsu ut signo fallaci. Hal. 
19500. 5 
G. S. Schneider, Adversaria de pulsu. Lips. 1763. 
E. A. Nicolai, Progr. de pulsu. Jen. 1763—1790. 
JF. Rikemann , Diss. de judicio ex pulsu. Goet. 
1765. 

H. Foucquet, Essais sur le pouls, Montp. 1767. 
J. P. Eberhard x. Bong, de pulsu, ut signo fal- 
laci. Hal. 1767. 

M. Menuret , traité du pouls. Par. 1768. 

Ant. de Haen , ratio medendi p. XII. ` 

J. J. Weisch , Medicina ex pulsu. Vindob. 1778. 

Chr. Th. Mayer, Com. de arte sphygmica. Jen. 
1771. 

C. Gandini , Elementi dell'arte sphygmica. Nap. 
1776. 

G. G. Franz, Diss. de medicor. legibus metricis. 
Lips. 1782. BR 

A. Pelissier , Diss. de pulsu arter. Edinb. 1784. 

H. Fr. Delius, von einigen Pulsarten. Erl. 1784. 

G. Cerri , Diss. intorno al polso. Milan. 1786. 


K. Sprengel, Beytraege zur Geschichte des Pulses. 
Leips. 1787. 


463. Explorato autem pulsu, omnia jam 
illa phaenomena collecta sunt, quae colligenda 
erant, et cognoscendi praesentis morbi signa 
exhibere possunt. Examen ergo aegri et morbi 
hisce. absolutum est. Supplementi in locum 
aliquae tantum regulae adhuc subjungentur, in 
examine hocce probe observandae. 


REGULAE QUAEDAM IN AEGRORUM EXAMINE 
OBSERVANDAE 


464. Prima regula. Adducta superius mo- 
menta ad aegri.examen necessaria sunt quidem 
in ordine exploranda ; multa tamen illorum in 
specialibus casibus superflua esse possunt; 
proinde quaestiones a medici prudentia diri- 
gendae, et dato casui adcommodandae erunt. 
Multa etiam phaenomena, quin interrogetur 
aeger, solis sensibus deteguntur, aut et alio 
ordine quandoque explorantur. 

465. Secunda regula. Locales tamen 

morbi peculiare et adcuratius adhuc examen 


deposcunt. Ita morbi oculorum, auditus, 
uteri etc. Ar 

466. Tertia regula. Non omnia semper 
vera sunt, quae ab aegris de morbo referun- 
tur. Praeter ficta signa simulatorum morborum 
adferuntur quoque et talia quandoque, quae 
aegri sibi imaginantur; aut saepe ex mentis im- 
becillitate, saepe ex dolore etc. confuse re- 
spondent. Ad quod adtendendum. 

467. Quarta regula. Respondentes et nar- 
rantes aegri sunt patienter exaudiendi, tum in 
illorum relatione, quae ad praesentium phae- 
nomenorum, tum in expositione eorum, quae 
ad historiam praeteritorum spectant. Aegrienim. 
plerique ante medici adventum jam sibi pa- 
rant systema quoddam narrationis suae, in- 
quo turbari saepe non debent, ne filum ordi- 
nis deperdant. Impatientes in aegris exaudiun- 
dis medici ad veram morbi cognitionem raro 
adscendunt. i GL 

468. Quinta regula. Aegri a medico in 
examine nunquam sunt praeoccupandi , id est, 
signa quaedam non sunt quaerenda, aut quasi 
extorquenda, de quorum praesentia nulla pro- 
babilitas adparet. Nullum v. g. morborum 
symptoma existit, a quo aegri hypochondriaci 
vexari sibi saepe non imaginentur. Si ergo me- 
dicus inepte interrogat, adfirmative non raro 
respondent, et tamen adsertis symptomatibus 

carent. Ita et alii nonnunquam aegri, praeci- 
pue stupidi. | : 

469. Sexta regula. Aegri morosi,, melan- 
cholici, minus fuse examinandi, atque paucio- 
ribus quaestionibus expediendi sunt. Nam ple- 
rumque ex talibus nihil extorquetur, atque in 
iram et impatientiam cito effervescunt. : 

479. Septima regula. Debiles quoque aegri, 
aut quibus sermocinatio vel nociva, vel diffi- 
cilis est; aegri, qui magnas haemorrhagias, 
dolores, anxietates, deliquia animi etc. patiun- 
tur, succinctissime sunt examinandi; atque 
tunc ab adstantibus, aut ex aliis circumstantiis 
notitiae de morbo fors plures colligendae erunt, 
quam ex ipso aegro. | 

471. Octava regula. Infantes loquela et 
judicio circa proprium morbum adhuc desti- 
tuti, non possunt eo modo examinari, quo 
adulti. Propterea infantilium morborum semio- 
logia pauperrima est. Idem intelligitur de: 

, examine .adultorum , loquela ex variis causis 
 carentium, aut hominum mente captorum et 
delirantium, qui, etiamsi fors responderent , 
inepte tamen respondere , et contraria quando- 
que aut falsa enarrare solent. Tali in casu ex 
responsis aegrorum non multum notitiae de 
morbo latente sperandum est, atque plura 

phaenomena debent tum ex circumstantiis 
externis exactius ac alibi colligi, tum ex ad- 
stantibus, adfinibus, amicis , vel custodibus 
hauriri. 

472. Plurima denique alia adhuc (prae- 
ter superius commeniorata ) impedimenta in 
aegris explorandis occurrunt, tum ex parte 
aegrotantium , ( inadtentio , indifferentia, my- 
steria, oblivio, saepe lingua aliena etc. ) ; 
tum ex parte morbi ipsius (surditas, so- 
por etc. ); tum ex parte adstantium ( falsae 
relationes ); tum ex parte aliarum circum- 
stantiarum (tenebrae v. g.); tum denique 
ex parte medici (v, g- trepidatio versus ae- 
gros contagio aut furore adfectos) quae om- 
mia exactiori aegrorum examini saepe obstant. 

473. Ipsi igitur prudentiae circumstan- 
tiis obvenientibus adcommodandae , sub va- 
riorum aegrorum examine plurimum relinquen- 
dum erit. Specialium morborum specialia exa- 
mina ad ipsos aegrorum lectos docentur. 


A. Planer, methodus investigandi locos adfectos. 
Tub. 1579. 2 

J. J. Scharandaei, modus et ratio visendi aegros. 
Solod. 1679. Erf. 1749. ag 

J. H. Slevogt, Pr. de mediis morbos explorandi 


naturalibus, Jen. 1721. 
13* 

Ejusdem , Pr. de quibusd. explorationis morbora 'um 
- impedimentis, Jen. 199, c3 

M. Alberti, Diss. de. aegrorum. examinis Bralhade. 
Hal. 1731. 

D. Michels, de indagandae histor. morbor; auk- 
tate ad cognoscend. et curand. uno. Arg. 
1766. 

A. IV. Smith, Entwurf eines ect: syste- 
mat. Krankenexamens. Wien. 1787. 1796. 

F. de ‘Stahl, Diss. de examine aegri rite instituendo. 

Wirceb. 1791. 

Allgemeine Anleitung Kranke zu examiniren. Marb. 

am 

J. J. H. Bücking , Beytrag. zur Zeichenlehre in 
Krankheiten. Stendal 1793. ^. 

J. Fr. Gotthard, Leitfaden für. angehende Aerzte 
Kranke zu prüfen. Erl. 1793. 

S. G. Vogel, Krankenexamen. Stend. 1796. FF ien 
1797 ( Liber omnium maxime commendan- 
dus ). " 

Ejusdem, Früherer Auffatz im Tisschenbubhe für 
Freunde der Gesundheit. 1794. 

Chr... A. Struve, tabellarische - Uibersicht zum Be- 
huf des Kraukenexamens. Han. 1:800. 


Fragmenta hujus materiei inveniuntur in 


" Dav. Hamiltönio, (de praxeos regulis. Lond. 1710). 

H. Boerhaavio (introductio in praxin clinicam ) ; 

C. G. Ludwigio (method. doctrinae medic. uni- 
vers. Lips. 1766) ; 

S, A. D. Tissoto (Anleitung für das Landvolk ); 


ee 
J. Kaempfio (Enchirid. med. Frf, 1778); 
` F. L. Bangio (Praxis medic. Hafn. 1789); 
M. Stollio ( Ratio medendi, Tom. VI); 
J. Eyerelio (Observ. medic. Vien. 1794) ; 
J. N. Thomanno (Gedanken und Beobacht. aus 
der pract. Arzneyk. Würzb. 1794); et aliis. 


Etiamsi denique in Candidatis praxin cli- 
nicam adeuntibus sufficientes semioticae co- 
gnitiones subponuntur ad ipsa signa morborum 
dijudicanda; iterum tameniterumque commen- 
dantur lectiones sequentium librorum: . 


"Chr. G: Gruner, Semiotice physiol. et patholog. 
Hal 1755... ot ; 
=— = — — physiolog. und patholog. Zeichen- 
lehre Jen. 1794. 
C. Sprengel, Handb. der Semiotik. Hale 180r. 

CAPUT SEXTUM. 


DE PRAXI IN MORBIS COGNOSCENDIS 
ET DETERMINANDIS. 


474. Corzzers per aegri examen momentis 
supradictis, medicus ad morbi cognitionem et 
determinationem adscendit. 

475. Examinabantur imprimis proclivi- | 
tates aegri in certos morbos. Huc conferebant 
cognitio sexus , aetatis, temperamenti, habitus 
corporis, vitae generis, opificii, morborum va- 
riorum praegressorum etc. Exinde saepe no- 
titia impossibilitatis aut improbabilitatis cer- 
torum quorumdam morborum praesentiae, aut 
et quandoque suspicio exoritur de morbi prae- 
sentis natura. Imo causae nonnullae occasio- 
nales ex ipso dispositionis hujus examine saepe 
.patefiunt. . 

476. Deinde vero causae excitantes ipsae, 
ac nocentes potentiae , quae morbum prae- 
sentem generarunt, omnibus vestigiis indaga- 
bantur. Computabantur simul et illa, quae ae- 

grum circumdant; morbum, si non reapse 
producunt, saltem varie mutant; praecipue 
diaetae in victu et aere conditiones. Ex hisce 
jam, quorum effectus morbus est, clarior de 
natura illius idea adquiritur; suspicio de mor- 
bo prius habita vel confirmatur, vel immi- 
muitur, vel deletur; indolesque morbi vel cer- 
to, vel saltem probabiliter patescit. Atque ubi 
causae omnes silent, consideratio grassantium 
in ceteros homines morborum vel indolem 
cognoscendi mali definit, vel varias ejus ab. 
epidemico genio, cujus imperio obedit, mo- 
dificationes enucleat. 

477. Serius exaudiebatur historia prae- 
sentis morbi anamnestica, initium morbi, phae- 
nomena exordii et decursus, unacuin thera- 
pia hucusque adhibita , juvante vel nocente. 
Pernoscitur inde, in quonam stadio et in 
quanam aetate morbus versetur, aut quaenam 
stadia quandoque (uti v. g. in váriolis) per- 
currenda adhuc sint. Pernoscitur quoque. mo- 
dus, velocitas decursus, et vires aegri morbo 
ferendo pares aut impares saepe dijudicari 
possunt. Imo rescitur saepe, ad quamnam 
classem morborum praesens referendus sit, 
acutorum sive chronicorum, sincerorum sive 
anomalorum etc. 

278. Sed non semper elapsa feliciter de- 
teguntur. Multo saepius causae omni industria 
indagatae, atque praegressa phaenomena explo- 
rata aut conjecturalem tantum., aut nullam 
penitus morbi cognitionem largiuntur. Prop- 
- terea demum: colliguntur signa proprie dia- 
gnostica. Examinantur symptomata capitis , 
thoracis, abdominis atque artuum, functio- 
num scilicet omnium conditio exploratur; in- - 
dagantur qualitates corporis externi et super- 
ficii, atque excretionum rationes variae. Gi- 
gnitur jam vel recens de morbi indole idea, 
dum ab effectibus ( symptomatibus) cauto ra- 
tiocinio ad causas latentes penetramus ; aut 
prior de morbo capta idea confirmatur, dum 
effectus causis exantlatis correspondent. 

479. Tot igitur et tanta momenta simul 
sumta et computata requiruntur , ad morbi 
cognitionem severe eruendam. Neque miran- 
dum, si medici juniores vertiginosi fiant sub 
tot phaenomenorüm consideratione. Nec etiam 
mirandum , expertos quoque medicos quan-- 
doque in arduo hoc negotio hallucinari; ubi 
scilicet causarum symptomatumque morbi vel 
intricatio, vel fallacia. : 

: 480. Jam ergo leges quaedam, quae hi- 
sce ex multiplicibus fontibus adeuratiorem 

morbi cognitionem haurire docent, fusius ex- 
ponendae epa. Ar au 
481. Et quum non semper sufficiat mor- 
bum solummodo nosse, sed persaepe etiam 
requiratur, ut medicus medico. ideam de mor- 
bo habitam .communicaré , proinde morbum 
quemvis nomine apto exprimere sciat; hinc 
primo de morbi cognitione seu diagnosi, dein 
de morbi. determinatione seu denominatione 
agendum erit. 


DIAGNOSIS MORBI. 


. 482. Cognitio morbi praesentis diagnosis 
vocatur. Quae si nomine apto notatur et ex- 
primitur, a medicis: agnoto et in morborum 
systematibus . one , definitio morbi , 
determinatio, aut denominatio dicitur. 

483. Stricto in sensu diagnosis est ipsa 
nosologia specialis totius morbi in aegro prae- . 
sentis. Dummodo enim fieri posset, in cujusvis 
morbi consideratione non esset prius adquie- 
scendum , donec omnia phaenomena occur- 


rentia ex capta ejus idea eruantur et expli- 


centur. Sed hoc in plurimis morbis difficilli- 

mum, quousque firmiora medicorum dogmatum 
fundamenta (praecipue physiologica ) posita 
non fuerint. Hinc plura miorborum phaeno- 
mena polius consideramus, quam explicamus; : 
contenti, si ita saltem morbum cognoscimus, 
ut nexum praecipuorum phaenomenorum mor- 
bosorum cum causis suis in tantum perspi- 
ciamus, in quantum pro apte dirigenda me- 
dela hoc requiritur. 

' — 484. Ad quatuor momenta. in morbi 
cujusvis diagnosi quammaxime adtendendum 
est; scilicet. 1. ad naturam, 2. ad formam , 
3. ad stadium, et 4. ad magnitudinem ejus. 


X 


I. NATURA MORBI. 


485. Natura morbi et indoles proprie 
consistit in illis attributis, quae pro diversi- 
tate et differentia sua, diversa quoque auxi- 
lia, id est diversam therapiam ‚deposcunt. 

. 486. Permulti quidem observantur mor- 
bi quoad formam; longe autem pauciores quoad 
genium huncce. Natura enim morborum eos 
in classes, ordines et genera distribuit, per- 
petuo essentiales eidem morbo characteres, et 
generaliores comprehendit ; forma autem mor- 
borum nonnisi varietates eorum determinat, 

yariabiliores characteres exhibet, aut ad. sum- 
mum. speciem morbi definit. xiii 
487. Diagnosis. naturae morbi ex omni- 
bus illis momentis desumitur,.quae in exa- 
mine aegri adsignata fuerunt; videlicet ex 
proclivitate et dispositione aegri ;. ex". causis 
morbi, aut ex genio morborum populari , 
atque. ex morbi decurrendi modo.et. ex symp- 
tomatibus, ceu. effectibus causarum. Haec au- 
tem omnia momenta insimul computanda sunt; 
nam singula non sufficiunt. 


. DIAGNOSIS.:NATURAE MORBI; EX. PROCLIVITATE 
CE due anria ARR 


4988. Ex unica proclivitate æt disposi- 
tione aegri in. certos. morbos nünquam se- 
- eura diagnosis formari potest. Sexualibus enim 
morbis. exceptis, omnis. homo in omnem fere 
morbum. dispositus esse potest. :? Nam. et de- 
variolatis variolantibus,. de seniculis ;dentien- 
übus,, de infantibus. haemorroidariis ete. exem- 
pla jam, fuerunt. Et, universum dispositio uni- 
‚cum tantum. pro. morbo .:momentum; sistit, 
internum scilicet J quod, nunquam., morbum 
ponit, nisi externum momentum, causa nempe 
excitans insimul concurat. Dantur vero po- 

tentiae nocentes absolutae , quae sub dispo- 
sitione qualicumque certum eundemque mor- 
bum progenerant. ; | 

489: Merae ergo probabilitates, nunquam ` 
certitudines ex unicis dispositionibus morbo- 
sis.erui possunt. Et conjecturalis in genere 
illa diagnosis.est, quae ex. hominum in cer- 
tos morbos proclivitatibus , dispositionibus aut 
indispositionibus unice desumitur ; nisi ceteris 
diagnosticis circumstantiis confirmetur. 

490. Attamen in singulis casibus quan- 
doque non infida est. Potentiae enim quae- 
dam relative tantum nocent , certis tantum 
dispositionibus infensae ; atque sub aliis ite- 
rum dispositionibus morbum minime produ- 
eunt. Hinc dispositio , quae causarum vires 
varie omnino dirigit, extollit , imminuit, ener» 
vat, non tantum respicienda, sed etiam cum 
notis causarum viribus probe computanda erit. 

491. Distinguatur tamen a. dispositione 
morbosa ille status corporis, quem neoterici 
opportunitatem vocant', ubi homo sanitate 
perfecta privatus , morbi tamen limites non- 
dum ingressus est. Hicce enim status jam ini- 
tium morbi est, aut prodromus. " 

DIAGNOSIS NATURAE MORBI EX CAUSIS. 


492. Diagnosis ex causis morborum de- 
sumta, omnium est recurissima ;; nam optime 


ducit ad notitiam naturae'et indolis eff fectuum, 


qui morbum constituunt. 

493. Et quidem facillima et securissima 
diagnosis ibi est, ubi. causa unica praegressa 
est, vehemens et. man ifesta. 

- 494. Saepe autem vehementes et mani- 
festae causae morbo non antecedunt; sed syn- 
drome causarum. plurium. et minus violenta- 
rum eum progenerat; quarum collectio diagno- 
sin minus. facilitat, quum raro. ad consimiles 
effectus progignendos conspirent, .ac obposito 


modo agentium praevalentes potestates non fa- 


cile deterininentur. : 

495. Imo. in aliis casibus causae penitus 
ignorantur, nec facile conjectantur. Aut etiam 
ex primariis causis, utut cognitis, effectus,oriun- 
tur, qui secundariae ‚denuo causae evadunt, 
noii, feliciter saepe cognoscendae. i- 

496. Ipsius demum et unicae causae. ac 
manifestae; in diverse disposita subjecta, diversi 
fere. efectus esse possunt. - 

497. Atque hisce sub circumstantiis, ‚et 

aliis pulse natura morbi etiam ex causis 
praegressis non tuto saepe desumitur, et in- 
certa aut anceps diagnosis exoritur. Alii igitur 
praeterea: diagnoseos fontes: 'quáerendi sunt; in 
ps praecipue symptomatibus morbi. 

498. Semper autem, ' ubi causae inorbi 
frustra quaeruntar, oculus dirigendus est. ad: 
illas morborum universales: causas, quae in 
populos" 'saeviunt, epidemicüe . aut contagiosae, 
he nn morborutà* persaepe eu i 


m 

DIAGNOSIS, NATURAE. MORBI XX. SXMPTOMATIBUS: 


499. Diagnosis èx symptomatibus, prae- 
cipue singularibus; non semper sécura'est et 
vera‘, nec adeo tuta, ac illa ex cátüsis de- 
sumta. Eádem éninr $ymptomáta in’ diversae et 
obpositae naturaeimorbis ee säepe pós? 
sunt. 3 

560. Nam horüm nonnulla sunt adeo 
cömmiınia , at omni fere morbo, absque excep- 
tione adhaeveant. Sie anorexia, lassitudo, som- 
nüs” turbatus étc. sunt adéo vulgaria morbosa 
phaenomeiiaa üt vix non cuivis morbo se adso- 
ic io a Ir u 
Sot. Imo vein leviorum functionum 
leviusculae laesiones nec! morbum semper 
praesentem, sed turbatam: potius sanitatem 


4 

in 'geriere denotant, et in ipsa opportunitate, 
intermedia inter morbum et valetudinem con=: 
ditione aeque observantur, ac in gravissimis 
morbis. : 

boa. Alia iterum pink subalterna; prin- 
cipalium nonnisi symptomatum symptomata, 
a diversa corporis partium morbosa disposi- 
tione utplurimum pendentia. Neque haecce 
prioribus magis conferunt ad naturam morbi 
certe eruendam. : 

- 503. Idem valet de symptomatibus mere 
consensualibus, in diversis hominibus ‘sub 
eodem morbo saepe variis. 

5o4. Denique etiam nonnulla sympto- 
mata penitus accidentalia sunt, ex ipsa natura 
morbi minime fluunt, adesse vel abesse pos- 
sunt, quin species morbi ideo mutetur; proin- 
de etiam naturam et indolem: morbi minime 
indicant. Veniunt ex causis: lateralibus, morbo 
extrinsecis , in ipso decursu utplurimum adso- 
ciata, parasilicä, epigenomena. Ex hisce, utpote 
infidelibus, forma quidem morbi, complica- 
tio etc. nunquam autem vera natura secura de- 
sumi poterit. Pluritas ipsa symptomatum ho- 
rum, et simul sumptorum conspectus aeque 
parum docet in diagnosi instituenda, ac sin- 
gulorum conditio. 


Fa 


— 163 — 

505. Si quae certior naturae morbi dia- 
gnosis ex symptomatibus eruenda venit, tunc 
ex illis omnino. desumenda erit, quae essen- 
talia et pathognomica sunt, in dato morbo 
semper adsunt; ex natura morbi immediate 
fluunt, proinde ad naturam ejus infallibiliter 
reducunt, Sed haec rara sunt, aut non dantur 
in omni morbo, aut saltem non sufficienter 
cognita. Neque unicum tale pro-essentiali cha- 
ractere sufficit; sed requiritur selectus plurium 
eminentiorum: signorum; quae qui noverit ex- 
quirere, diagnosin fere jam: fecit. 

500. Praecipue autem ad ea debite. ex- 
quirenda, debiteque pro diaguosi ordinanda, 
definitiones morborum in Pathologia speciali 
adsignatas optime callerc oportet. 

507. Utut summe arduum negotium sit, 
a symptomatibus ad naturam morbi adscen- 
dere, nunquam tamen eorum considerationem 
vilipendere, praecipue summarium omnium 
simul amplexum negligere decet. 

208. Nam symptomata morbi sunt par- 
tes, quae omnes simul sumtae totum, scili- 
cet morbum constituunt. Sunt effectus, a quo- 
rum contemplatione casto ratiocinio ad causas - 
concludere licet. Sunt phaenomena denique, 
quorum. empirica consideratio analogico argu- 

mento ad aitain dissimiliumque morborum ` 
cognitionem , proinde ad aliqualem diagnosin 
ducit. : 
509. Neces$e -— insimul erit semper, 
decursus modum in omni morbo probe con- 
siderare; id est, non tautum praesentia symp- 
tomata perpendere , sed. et eorum successio- 
nem, successionisque velociam , eorum. ordi- 
nem, nexum, incrementum , decrementum ete. 
cum praeieritis optime reputare, alque in ipsa 
decurrendi ratione similitudinem aut dissimi- 
litudinem morborum denuo invenire. 


DIAGNOSIS NATURAE MORBI EX TOTO 
MORBI HABITU. : 


510. Cum denique nec symptomatibus 
morbosis penitus et ubique fidere liceat, nec 
penitus ea, simul considerata contemnere; ne- 
que etiam omnem fidem unice causis- dare, 
quae, ubi manifestàe non fuerint, conjectan- 
tur. tantum , aut: et falsae adsumuntur ; hinc 
ex comparatione symptomatum cum causis , 
et causarum reciproca cum effectibus hisce 
computatione, habita semper insimul ad aegri 
dispositionem aut sanitatem praegressam ra- 
tione, optime, quantum fieri potest, ad prae- 


sentis morbi naturam -R quae unice 
ad fontes indicationum ducit, videlicet ad id, 
quod morbo: et ejus causis contrarium est, vel 
et ad incurabilitatis determihationem. 

51r. Ex omnibus hie dichs autem elu- 
cet, diagnoseos valorem multiplicem esse pos- 
se. Illo tantum in'casu , ubi omnia momenta 
memorata ad nen morbi naturam exa- 
cte conferunt, diagnosis certa et secura fieri 
potest , quae agendorum in therapia rationem 
clare determinat. Aliis in casibus vel proba- 
bilis erit, vel conjecturalis et dubia, vel et 
nulla ‘penitus. 


2. FORMA MORBI. 


7512 Conspectus: omnium symptomatum 
‚inorbosorum simul sumtorum, tum essentia- 
lium, tum et accidentalium; formam morbi 
externam designat. 

513.. Haec symptomata vel ex communi 
et unica causa oriuntur, in simplici morbo; 
vel-ex pluribus causis, diverso modo i aed 
bus, in morbo complicato. 

514. Dum horum morbosorum sympto- 
matum, utpote functionum adeo multiplicium 
et adeo multifarie laesarum , -ingentem nu- 

| merum | consideramus, eorumque mio 
ac innumerae fere mixlionis et modificationis 
|' possibilitatem; non mirabimur , innumeras 
morborum formas esse, quae tamen aliud ni- 
hil, quam physiognomiae quasi morborum. 
sunt. Et'male esset generi humano, si tot da- 
rentur genera, quot: formae morborum, < aut 
varietates. eng. 5 anl 

515. A ERAN libres ad naturae morbi 
coguitioneim 'adscendi; 'ultimamque ex. iis dif- 
ferentiam , qua morbus a niorbo differt]. erui 
absque fallacia non posse, dietum:füit; quum 
diversis quoad. naturam mor Jis forma quan- 
doque consimilis: adhaerere possit; et diversa 
vieissima exterior forma' eidem quoad genium 
morbó nónnunquam- adsocietur. | ^ 0 „u 

516. Interim tamen singulorum organo- 
rum morbosae adfectiones ;, "harumque adfe- 
ctionum ad sé invicem relatio ; copia , exten- 
| Sio, intensio, proinde causarum: vehementia , 
directio; simplicitas, complicatio etc. ex for- 
máe niorbi' consideratione sufficienter -saepe 
elucére: possunt. Quod: quidém now minimum 
momentum in praxi est, auxiliique dir igendi 
rationem multum determinat. * 

517. Sufficit pro dignitate formae mòr- 
borum 'agnoscenda, quod cum causis eorum: 
semper in nexu sit. 


ML. cope 
..9. STADIUM MORBI. 


ix Sre N unquam: vero forma morbi adeo 
constans est, ut per totum ejus decursum: 
una eademque maneat, Phaenomenorum enim. 
morbosorum successio, successionisque series, 


modus et celeritas etc. pro diversis morbo- | 


rum. stadiis multum variat: X 
< 919. Imo ipsa natura morbi in decursu 
quandoque immutatur. Exemplum in variolis. 
220. Quare ad formam. et naturam. mor- 
bi rite dijdicandam et cognoscendam saepius 
requiritur, ut respectus habeatur ad stadium 
illud, in quo impraesentiarum versatur mor- 
. bus, atque ut. praesens. stadium cum elapsis 
bene conferatür; üt ergo morbus in quavis 
fere. aetate: sua consideretur. : 
521. Nam üti omuium reliquarum cir- 
cumstantiarüm amplexus aád. morbum definien- 
dum requiritür, ita et amplexus totius de- 
cursus in. omnibus stadiis ad morbum pensi- 
culate :dijudicandüm necessarius , erit ; atque 
unica praesentis stadii consideratio non. exa- 
cüssimam morbi ideam dabit. Dantur plures 
morbi, ut. v. g. exanthematici et febres inter- 
mittentes, qui nisi post decursum aliquot. die- 

rum, ex serie symptomatum sibi invicem suc- 
eedentium dignosci possunt. - : : 

522. Historia. praesentis morbi anamne- 
stica probe examinata ac perpensa, nec non 
comparata insimul cum rite cognita morbi 
alicujus ratione decurrendi ,. plurimum huc 
— faciet. Nam dantur morbi, quorum stadia in 
|. propria eorum natura stabilita sunt, et ab- 
| solute percurri debent. Ceterum autem co- 
gnito more in initium, incrementum, statum 

( akmé), decrementum, et finem stadia mor- 
borum dividuntur. "p donor 

523. Denique non tantum juvantium et 
nocentium perspectio , sed et ipsarum. cura- 
tivarum indicationum directio in stadiorum 

horum adcurata consideratione multum fun- 
datur. - » 


med 
i 


A. Haller, Diss. de temporis observatione in cu- 
randis morbis. Goet. 1746. ; i 

A. E. Büchner, de morborum temporibus. Hal. 
1757. : 


. A. MAGNITUDO MORBI. 


524. Ut promptitudo auxilii necessarii 
determinari, nec non, ut debitus medelae. 


: — 168 — 

gradus. dato mali gradui rite adaptari possit, 
morbi magnitudo, vehementiae scilicet aut le- 
vitatis gradatio varia, in diagnosi: instituenda 
semper erit. aestimanda y! atque in, morbi, de- 


nominatione exprimenda. Sic tussicula, tussis; 
febrieula , febris etc. distinguuntar et re et 


nomine. - 


‚525. Haec vero sentiri e morbi ex cau- | 


sis, symptomatumque. Coins quantita- 
‚te, qualitate tum intensiva: tum extensiva opti- 
me  mensuratur , computando. et hic .dispo- 
sitionum  praegressarum: conditiones. M 

526. Ex ipsa demum magnitudinis mor- 
bi diagnosi, optima. prognosis simil eruitur. 
De «qua inferius in proprio capite. : 


n Ban: Haec sunt. momenta, ex quibus re- 


Gatita morbi cujusvis cognitio erui; hicque 
modus est,.quo momenta'haecce omnia me- 
morata considerari debent. Exinde, idea mor- 
bi capitur, et specialis ejus Nosologia, plus 
minus . exacta habetur. Morbus :cognoscitur. 

538. Sed scire quoque oportet; : quomo- 
do ex capta hacce. idea morbüs denomi- 
nari, ac per. denominationem. aliis quoque 
communicari possit. - 

I 
DENOMINATIO MORBI 


529. Cognitio morbi ipsamet ad defini- 
tionem et denominationem ejus ducit. Haecce 
denominatio morbi debet autem talis esse, 
ut non tantum characteres summe essentia- 
les, scitu pro indicationibus necessarios ex- 
primat; sed ut etiam ab aliis medicis intel- 
ligatur, ut uni ab altero ergo exacta morbi 
iden paucis verbis communicari possit. 

53o. Si daretur naturale et perfectum 
morborum systema, quale plantarum vB 
tunc exiguum esset negotium, signa in morbo 
quodam collecta , ceu characteres observatos, 
cum characteribus morborum in pathologico 
systemate contentis conferre, datumque mor- 
bum ad classes, ordines, genera, species re- 
ducere, differentiam ab aliis deprehendere , ac 
apte illum denominare. 

531. Sed naturale morborum systema ade 
huc inter desiderata- est. Plurima eorum, 
quae habemus, vel fusae symptomatologiae 
sunt; vel econtra (sub falso simplicium no- 
mine) tenues, macellae ac insufficientes scia- 
graphiae. : an 

LM Conabimur tamen in Pathologiae 
specialis delineatione tales morborum divisio- 
nes sistere, quae — etsi non perfectissimae 
adhuc (nam nec viri unius, nec unius aeta- 
tis hic labor est), practico tamen valore non 
erunt destitutae. 
533. Ibi: omnium e morbi juxta 
‚generaliores; attamen essentiales characteres 
ex omni ambitu desumtos, in certas familias, 
ceu classes distribuuntur. (Exquirendi scilicet 
omnium primo generaliores, plurimisque fami- : 
liis vulgares characteres sunt ). V. g. febres, ob 
peculiarem indolem, ob horrorem. sub ini- 
tiante morbo nunquam absentem, ob virium 
vitalium, circuli humorum calorisque anima- 
lis manifestas laesiones, ob versatilitatem in 
decursu, ob nisum in repentinas spöntaneas- 
que mutationes seu crises, familiam quoque 
peculiarem sistunt. Requisitis ergo - characte- 
` ribus instructus morbus ad classem febrium 
reducitur, ac febris generaliter nominatur. 
534. Deinde specialius indagatur in illos 
characteres, qui paucioribus ac certis morbo- 
rum ejusdem familiae ordinibus aut generibus 
tantum conveniunt, principaliumque classium 
subdivisiones sistunt. Dantur v. g. febres, 
quae ab alüs ob virium vitalium exorbitan- 

tiam, ob reactionis vitalis in stimulos mor- 
bosos vehementiam, ob typum continentem, 
decursum peracutum, sanguinem cum impetu 
cireulantem et accensum etc. sese distingu- 
unt. Hisce characteribus donatae febres, in- 
flammatoriae dicuntur ( pyrexiae ). 

535. Demum autem specialissime illae 
adhuc morborum notae exquiruntur, quae 
singularibus tantum familiarum membris ita 
sunt propriae, ut species saltem, si non et 
varietates morborum, designent. Respiratio 
e. g. oppressiva, aut dolorifica cum tussi in 
priori casu. obveniens, ‚febrim inflammatoriam. 
cum topica adfectione pulmonum. constituet 

 (peripneumoniam ). 

. 536. Optima igitur morbi denominatio 
et naturam morbi, et formam morbi desi- 
gnare debet. Tali expressione integra morbi 
idea practica communicatur. , Nec interest, 
quo ordine hoc exprimatur. V. g. Peripneu- 
monia inflammatoria ; febris  inflammatoria 
cum topica adfectione pulmonum ; pyrexia 
pneumonica etc. 

537. Si adhuc unacum differentia illa 
ultima et causa proxima in denominatione 
adsignatur, tunc optima morbi imago expri- 
mitur. Ita phrenitis traumatica, colica picto- 


* 


"Hum. etc. binis vocibus totam morbi ideanx 
communicat. 


538. Tandem eo exactior ilii denomi- 
natio erit, quo magis omnia circa morbum 


scienda et pro indicationibus necessaria si- 


mul amplectitur; videlicet non tantum natu- 
ram et formam morbi, sed et stadium et 
magnitudinem ejus. V. & Jébris variolosa súp- 
Püratoria maligna 

:539- Non Re semper talem Bene 
nationem dari posse, libenter concedimus. 
Imo saepe totius morbi natura latet, aut an- 
ceps. est, et ex“ unico symptomate praeva- 
lente tota denominatio petitur. E. g. surditas. 

540. Ad finem hujus capitis, totius pra- 
cticae medicinae | difficillimi ae momentosis- 
simi, liceat adhuc regulas quasdam adsi- 
gnare, sub instituendo hocce negotio obser- 
vandas. 


REGULAE QUAEDAM, 


Sfr. Prima regula. In morbis dijudi- 
candis quammaxime semper adtendere opor- 
tet, utrum morbus inquirendus sit morbus 
totius systematis, virium, facultatumve; aut 
localis organicus; aut ex utroque compositus. 


——————— 

542. Secunda regula. Plures in eodem 
individuo morbi (locales plerumque), com- 
plicati, aut potius compositi, plurium vide- 
licet causarum. effectus, quos ad unicum fon- 
iem communem reducere non licet, singu- 
latim considerandi, definiendi , denominandi 
veniunt. Relatio signorum inter se et cum 
causis, cognitio unius.ab altero independen- 
liae aut et contradictionis, prudens illorum 
a-se invicem separatio, medicum ad genui- 
nam horum morborum cognitionem et di- 
stinctionem ducere debent. 

543. Tertia regula. Simplex autem mor- 
bus ne facile pro complicato habeatur. Symp- 
tomatum copiosorum syndrome in morbo 
vehementi, symptomatumve alternatio , suc- 
cessio in morbo durante et longaevo; prae, 
aliis autem symptomata lateralia, accidenta- 
lia et morbo extraordinaria, ne seducat ju- 
niorem medicum, ut simplicem morbum pro 
composito agnoscat. Morbus quivis, arboris 
adinstar, in morbosa symptomata diramifica- 
tur. Quae ad. radicem non possunt referri ra- 
mi, illi tantummodo alienae originis habeantur. 

544. Quarta regula. Praematuro judicio 
et praepostero, ex paucis aut singularibus 
phaenomenis desumto, neglectis philosophicis 

inductionibus, nunquam firma diagnosis for- 
-mari potest. 

7945. Quinta regula. Diagnosis optima 
illa est, quae a decursu futuro essentialibus 
morbi . characteribus quotidie confirmatur , 
successuque adhibitae rationalis therapiae co- 
ronatur. Obposito in casu a diagnosi prius 
instituta prudenter recedendum erit. 

546. Sexta regula. Quotidie igitur ad 
lectos aegrorum, collectis recenter phaenome- 
riis, recens quoque diagnosis formari“ debet; 
qua scilicet. judicium de morbo prius habi- 
tum confirmabitur, vel rejicietur. ; 

547. Septima regula, Saepe primo die 
conspecti morbi, vel ob defectum, vel ob 
contradictionem characterum et signorum , 
secura: diagnosis institui non potest, sed aut 
eonjecturalis, aut nulla penitus. Ne : pudeat 
medicum artis insuflicientis. In ducursu mor- 
bi ex circumstantiis adfirmantibus vel negan- 
tibus securitas diagnoseos saepe. roboratur. 

548. Octava regula. Debemus quando- 
que etiam negativa diagnosi contenti esse. 
Sufficere debet scire, quid morbus non sit; 
si nescitur, quid sit. | 

549. Nona regula. Medicus nunquam 
fidat denominationibus morbi ab ipso aegro 

adsignatis, aut ab adstante quodam; neque 
eorum propriis interpellatis opinionibus se- 
ducatur. Dantur aegri, qui medicum praeoc- 
cupant, ac si V. g. in haemorrhoidibus, fla- 
tulentia etc. totus morbus consisteret, cum 


hoc minime verum sit. 

550. Decima regula. Nomenclaturam me- 
dicam, diuturno usu confirmatam sine gravi 
causa mutare non licet, ne confusio baby- 
lonica in artis nostrae lingua magis adhuc 
adaugeatur. Novas, frivolas, ineptas termi- 
nologias penitus rejicimus. 


A. Campolongi, vera cognoscendi morbos metho- 
dus, Viteb. 1600. x 

-G. Baglivi, de morborum hypothesi rite con- 
struenda. 7 

D. Fischer, de eo, quodin cognoscendis morbis 
praecipuum est. Erf. 1717. 

A. Ziegler , Diss. de methodo cognoscendi mor- 
bos. Rint. 1745. ; 

J. Junker r. Koppe , diss. de vera morbor. dia- 

` gnosi , certo therapiae fundamento. Hai. 1756. 

Fr. Chr. Juncker .v. Pistenio , Diss. de plurium 
signorum in morbis cognoscendis et curandis 
necessaria conjecturatione. Hal. 1764. 

J. L. Elzmann, Officium medici coram aegris. 
Lond. 1770. 

D. Ludwig, Pr. de Diagnostices morboram fon- 
tibus. Lips. 1797. 


CAPUT SEPTIMUM. 
DE PRAXI IN MORBIS CERIS. 


Er 


551. Diranosıs morbi rationem medendi 
unice determinat. Cognitis scilicet in omni suo 
ambitu "morbus medelam adaequatam .sponte 
quasi indicat, ubi sanabilis est. Ubi vero sa- 
nitatis restituendae impossibilitas , leniendae 
saltem sortis auxilia sponte ostendit, 

552. Hic duplex tractationis morborum 
scopus et modus est. Sanabilium sanatio , in- 
sanabilium. curatio. 

553. Quas diagnosi stabilita dirigit indi- 
catio, indicantium et contraindicantium phae- 
nomenorum perpensio, atque ipsorum indi- 
catorum. remediorum selectus. 

.. .954. Haecce omnia autem inductione 
summe philosophica unum ex alio eruere 
en 

I. 


INDICATIO. 


555. Id, quod petit morbus sanabilis, 
. ut sanari possit, atque insanabilis, ut saltem 
leniri queat, indicatio dicitur. p 
556. Haec ex ipsa diagnosi logico ordine 
fluit; atque duplex est: curatoria, ubi sanitatis 
perfecte restituendae possibilitas datur; et 
palliativa, qua sanitas perfecta adtingt non 
potest , sed vita: aegri sustinetur et. prolon- 
gatur, aut urgentiorum symptomatum mole- 
stia levatur. 

557. Quoniam autem haec memorata di- 
visio in causae morbificae ablatione possibili 
aut impossibili plurimum fundatur; hinc, me- 
lius hocce intuitu indicationes dividuntur in 
directas et indirectas. 

558. Directa indicatio et medendi me- 
thodus ibi locum. habet, 1. ubi causa morbi 
probe cognita est; 2. ubi ita constituta, ut 
auxilio medico auferri, aut enervari penitus 
“possit ; 3. ubi talem permanentem effectum 
non produxit, qui pro recenti denuo causa 
ad morbum vel secundarium producendum , 
vel primum prolongandum haberi posset. 

559. Omnia haec tria momenta ad for- 
mandam directam indicationem requiruntur; 
nec unum deficere debet. V. g. Comedit ali- 
quis homo fungos venenatos, in febrim cum 
delirio incidit. Causa haec rescitur; venenum 
vomitorio mature et felicitur aufertur; ex vo- 

mitu nullus alius organicus morbus subsecu- 
. tus est; plenaria ergo sanitas per directam 
medelae indicationem restitui potest. 

560. Patet exinde sponte, omnia illa 
auxilia (indicata quoque vocant ) indicationi 
directae satisfacere, quae causis morbi’ sunt 
contraria. Ergo (uti in Zippocratis libris jam 
habetur) » repletioni evacualio, evacuationi 
repletio, labori quies et quieti labor. Nam. 
contraria contrariorum. sunt medicamina ; et 
medicina nihil aliud est, nisi adpositio et 
ablatio ; ablatio quidem eorum, quae excedunt, 
adpositio vero eorum, quae deficiunt. Qui 
autem istud optime facere potest , is opti- 
mus medicus censebitur ». 

561. Rariores tamen illi casus in praxi 
sunt, quibus directa auxilia adhiberi possunt; 
nam praememoratae tres conditiones raro in- 
simul obveniunt. 

562. Neoterici, qui juxta incitabilitatis 
systema praxin instituunt, minime hoc per- 
pendunt. Male opinantur, nec absque arro- 

gantia , se directissima methodo morbosam 
incitationem adgredi debere; ubi tamen cau- 
sae praegressae vel conjecturales sunt , vel 
“alieno et occulto modo agunt (uti in mor- 
bis v. g. contagiosis); vel ubi effectus ge- 
nerarunt, qui secundariam jamjam causam 
‚pro recenti malo, praecipue locali sistunt, 
correcta incitatione nequaquam amovendam. 
Ita in phthisi ulcerosa, in hydrope ec. 

563. Indirecta indicatio et medendi me- 
thodus ibi econtra locum habet; 1. ubi causa 
morbi incognita, aut conjecturalis tantum , 
aut modus actionis ejus ignoratur ; 2. ubi 
causa quidem cognita , sed ita constituta est, - 
ut auferri nullo modo et auxilio possit ( v. g. 
in nephritide a calculo, in febri variolosa 
etc.); 3. ubi causa primaria quidem cogni- 
ta, aut et amovenda, aut jamjam amota, sed. 
adeo permanentes effectus progeneravit , qui 
recentes denuo causae pro secundario morbo. 
evadunt; et praecipue pro organico malo 
(v. g. Globus sclopetarius, qui utut exlrac- 
tus, per haemorrhagias, per suppuratio- 
nem etc. posthuma relinquit, directo modo 
non amplius amovenda k 

564. Haecce indirecta indicatio denuo 
duplex erit; empirica et rationalis. Quarum 
utramque combinare, optimum semper. 


s 

565. Empirica indicatio sub morbi oc- 
culta natura et causa, ex analogis felicibus 
experientiis desumitur , intellectu vix decla- 
randis. Ita luem veneream mercurio , scorbu- 
tum acidis vegetabilibus sanamus. — 

566. Rationalis tamen empiricam hanc 
indicationem semper dirigere debet. 

567. Rationalis. indicatio indirecta ; in 
casibus, ubi causam morbi directe adgredi 
non possumus , vitam tantum conservare T 
prolongare , molestiasque aegri lenire suadet. 
Estque igitur “duplex; vitalis et symptomatica. 

568.. Indicatio vitalis vitae ac viribus - 
vitalibus consulere studet; subpressas liberan- 
do , exorbitantes compescendo, debilitatas eri- 
gendo, exhaustas subflammando , sufficien- 
tes in futurum sustinendo (methodo expe- 
čtativa aut temporisante ) , atque salubres 
naturae per vires conatus subfulciendo. Sie 
temporis lucrum , si nihil aliud , obtinetàr, 
ut vita aegri eousque conservetur, donec 
causa morbifica agere cesset, vel inefficax 
tempore reddita, vel ab ipsis naturae viribus 
subacta, expulsa etc. 

569. Symptomatica indicatio autem symp- 
tomata urgentiora lenire contendit, aegro pe- 
riculosiora , aut molestiora. Idque obtine- 

tur 1. vires vitae aberrantes, 1m singularia 
organa morbose inaequaliter - directas debite 
reduceudo ; 2. locales adfectiones ex laesa 
ipsius organismi structura, quantum fieri po- 
terit, corrigendo aut amovendo; 3. epigeno- 
mena et parasitica symptomata, quae vexam 
morbi adaugent , quin essentialiter ad eum 
pertineant, ablegando,* et 4. corpus (aut or- 
gana certa) contra causam morbificam haud 


'amovendam ita muniendo, ut impressio et 
effectus ejus quodammodo mitigentur. 


570. Ipsa haec symptomatica indicatio 
vitalem etiam includit. 

571. Sponte autem patet, medicos, qui 
omnibus istis indicationibus in praxi satisfa- 


cere volunt, solidis therapiae generalis fun- 


damentis instructos esse debere. 
572. Generatim adhuc in formandis in- 

dicationibus sequentia observanda erunt. 

573. Uti diagnoseos, ita et indicationis 
fontium varii securitatis gradus habentur. Non 
semper indicatio vera et secura datur; sae- 
pe hypothetica et anceps. Quaeratur autem 
sedulo illa-semper, quae, quantum fieri po- 
test, experientia rationalı nititur. 

574. A praecipite indicatione caveatur. 
Sunt quidem medici, qui aegro vix viso et 

16 

 exaudito indicationes faciunt. Sed: prudentia 
jubet, ut absque saltu in ratiocinio, per lo- 
gicarum inductionum catenam haud interru- 
ptam quaerantur. Caveatur autem a falsis ar- 
guments. Totius morborum therapiae basis, 
irdieationibus unice fulcitur. | | 

575. In casu dubio et ancipite heroicae 
indicationes ne unquam formentur ; quibus , 
$i non juvatur, persaepe noceri potest. Prae- 
sertim ubi nullum in mora periculum , et 
sub cauta exspectatione manifestiores indica- 
tiones sperari possunt. 

/576. Indicationibus factis nunquam per- 
tinaciter adhaerendum , si morbus reclamet. 
Sapientis enim est mutare consilium, et re- 
cedere, quin pudeat, ab erroribus com- 
missis. [3 
577. Econtra autem absque sufficienti 
ralione quotidie, aut saepius indicationes mu- 
tare, est medici tantum incerti et fluctuantis. 

, 978. A tractamine morbi tractamen aegri 
semper distinguendum est. Ipsius scilicet aegri 
status, aetas, sexus, consuetudines, idiosyn- 
crasiae , et individuales ‘aliae plures circum- 
stantiae, sub uno eodemque morbo forman- 
das’ indicationes varie restringunt. 

579. In morbis vere compositis, pro quo- 

vis morbo separato, separatae indicationes 
sunt quaerendae. 

580. Ne unquam seducatur medicus a 
nomine morbi, ubi inepte expressum. NE. 
febris intermittens , ergo indicatur cortex pe- 
ruvianus; hydrops , ergo indicantur diure- 
tica. ete. Illa omnino caeca et detestabilis. 
empiria esset. - 


L. Collailg, de indicationibus. Valent. ‚1572 

D. Oa dori, liber de indieationibus curativís. 

: Ven. 1586. 

D. Bartsch, de jüdcationibus. Arg. 1624. 

A. Berger. Diss. de filo medicinali. Vit. 1702. 

D. Hebenstreit, Diss. de indicatione formanda ; 
Lips. se ; 

— — — — de indicatione vitali. Lips. 1750. 

— — — — de indicatione mitigatoria. Lips. 1751. 

A. Büchner, Diss. de prudenti morbor. insanabil. 

.  mitigatione. Hal. 1750. 

D. Krause , de inventione indicationum. Lips. 
1759: 

D. Stubbendorf , diss. de vita im morbis insanabil. 

: prolonganda , 1781. 

C. C. Matthaei in Hufeland TER XI. B. 2. St. 

Ibidem , XI..B. 4. St. - 

A. Roschlaub, über die bisherige z m der 
Indication. Magaz. VII. B. 

1. 
INDICANTIA. 


581. Si indicatio est id, quod morbus 
petit, ut sanari possit, tunc ergo omnia illa 
momenta, quae simul sumta. morbum consti- 
tuunt, urgent medicum ad adhibendam de- 
bitam , scilicet indicationibus factis respon- 
dentem medelam; atque propterea scholasti- 
co sermone indicantia vocantur , quia indi- 
cant. medico, quidnam instituendum sit, ut . 
morbus aut sanari, aut insanabilis apte tra- 
ctari possit. Sed haecce ab ipsa indicatione 
separare superfluum esset. : 

582.. Male quondam illi sentiebant, qui 
unice symptomata morbosa pro indicantibus 
habuerunt. Plura enim et graviora, uti dictum 
fuit momenta, ad requisita pro morbo au- 
xilia ducunt. Atque nostra opinione et dispo- 
sitio aegri, et causae morbi, et denique ipsa 
symptomata sistunt indicantia momenta. 


D.. Sennert , de indicantibus. Viteb; 1603. 


CONTRAINDICANTIA. 


-583. Potest tamen etiam contingere in 
morbis nonnullis , quod indicantia , diversa 
contraria quandoque auxilia petant, aut uni 
-indicanti contrarium sit, quod alteri profi- 

cuum. | 

584. Illa momenta nunc, quae contraria 
aut ‚obposita auxilia petant, quorumve unum 
alterius medelam non admittit, contraindi- 
cantia scholis: vocantur, atque in as 
tractandis non raro efficiunt, quod neutri in- 
dicanti satisfieri possit. _ 

585. Nam etsi non dentur stricto in sen- 
su contraindicationes , quum omnis morbus 
suam solummodo sanationem indicet; dantur 
tamen omnino momenta talia, quorum unius 
ablatio tàntam cum alio auferendo obpositam 
methodum requirit, ut vere contraria abla- 
tionis petitio exoriatur; et illa momenta in- 
ter se vere contraindicantia merito: nominari 
possunt. Sic v. g. ingluvies praegressa, pon- 
dus ventriculi, nausea , vomitus spontaneus ete. 
sunt indicantia emeticum remedium; sed her- 

nia, senium exhaustum , graviditas etc. ve- 


tant vomitum instituendum , suntque ergo 


vere contraindicantia vomitum. 

586. Sunt quidem, qui istas distinctio- 
nes nimis subtiles et scholasticas dicunt; sed 
non ubique inutilis labor erit, eas sedulo per- 
pendere, atque contraindicantes saltem cir- 
cumstantias exacte considerare; quoniam sie 
longe securius medicus adscendit ad deter- 


minationem indicatorum , auxiliorum scilicet 


solide praestandorum. 


J. M. Trillerus, de officio medici praesentibus 
contraindicationibus. Jen. 1701. 


IV 
INDICATA. 


387. Illa auxilia, quae indicationi satis- 
faciunt, et quórum ope medicus in praxi 
scopum suum. adsequitur, indicdta vocantur. 
Si ergo v. g. indicatio petit emesin instituen- 
dam, tunc in ipecacuanha, in tartaro eme- 
tico ete. indicatum habebitur.. 

588. De genuino autem indicatorum se- 
lectu sequentia notanda erunt. 


> 

589. Indicata selecta debent indicationi 
factae plenarie satisfacere et respondere. 

n 590. Gradus virtutis indicátorum auxi- 
liorum debet gradui morbi semper esse ada- 
 ptatus , ie indicationibus institutis in 
-qualitate et quantitate . respondere. Medela 
scilicet nec minor, nec etiam major sit ipso 
morbo oportet. Si enim minores sunt vires 
indicatorum viribus morbi, turic. morbo tol- 
lendo non sufficiunt; si vero majores sunt, 
tunc morbum ad obpositam naturam trahunt. 

591r. Consideremus tantum duo remedia, 
venaesectionem et opium, quae si apte et 
morbo proportionáte adhibentur, aeque di- 
vina auxilia sunt, ac injusto gradu adplicita 
vitae humanae infensissima instrumenta. - 
.592. Id de omnibus heroicis auxiliis va- 
let. Ex inepti medici manu discrimina ` mi- 
nantur illa, quae cultri acies ex manu infan- 
tis. Optimus medicus ille tantum censendus, 
qui probe scit, eorum tum qualitatem, tum 
quantitatem morbis adaptare, stimulosque ne- 
cessarios sive adponendos sive detrahendos 
ita dirigere, ut exactae indicationi plenarie 
satisfiat. 
593. Quantum fieri possit, simplicia in- 
dicata selig gantur. Ridicùli sunt illi medici et 

damnifiei, qui pro quovis indicante aut sym- 
ptomate occurrente, peculiare indicatum quae- . 
runt, et in formula praeseribunt. Sie enim 
sanctae simplicitatis, et ipsius veritatis filum 
deperditur, atque in copiosorum 'et compo- 
sitorum remediorum farragine frustra saepe 
auxilium exspectatur, quoniam unum alterius 
vires immutat, infringit, elidit, penitus quan- 
doque tollit. 

594. Propterea illa praeprimis regula 
observetur, ut rite formata indicatione, illa 
semper exquirantur indicata ex .adparatu re- 
mediorum , quae pluribus fors indicantibus 
momentis simul satisfacere possunt. Exinde 
enim magna et laudabilis exoritur tum in, 
medendo, tum in formulis praescribendis sim- 
plicitas. V. g. urget in. febre prostratio vi- 
rium , diarrhoea et cutis arida. Vesicantia 
omnibus simul satisfacient. ; 

595. Est quoque singulare medicorum . 
ornamentum, si artem possident adeo apte 
indicata seligere, quorum unum ex omni par- 
te auxilium praebet. Uti enim natura simplex 
videtur in progignendis morbis, ita et medi- 
cus simplex fit oportet in illis abigendis. Uti- 
nam hoc semper praestari possit. 

596. Plura specialiora circa hoc obje- 

ctum in therapia speciali occurrent , et ad 
lectos aegrorum. 

597. Notandum denique est; memorata 
auxilia indicata ad morbos tractandos neces- 
saria, ex triplici fonte haurimi; 1i. ex adpa- 
ratu pharmaceutico , seu. proprie ex materia 
medica; 2. ex adparatu chirurgico; 3. : 
adparatu diaetetico. 

598. Triplex. igitur etiam medico offi- 
cium incumbit in ordinatione ad quemvis. 
'aegrorum lectum ;. i. scilicet debet ordinare 
medicamina , necessariá; 2. requisitum chirur- 
gicum auxilium; 3. debitam diaetam. aegri. 


1.: PHARMACEUTICA. 


599. Adparatus pharmaceuticus in ipsis 
officinis pharmàceuticis habetur. Propterea 
medicus ex indicatis medicaminibus . debite _ 
selectis praesciptionem. facit, seu formulam 
scribit, juxta quam pharmacopaeus medica- ` 
mina ordinata vel varie commiscere, vel 
etiam praeparare debet. 

600. Subponitur hic, quod sponte liquet, 
in medicis. praxin adeuntibus tanta totius 
pharmacologiae ae artis formulandi cognitio, 
qua non tantum medicaminum requisitorum 

selectum, sed ea apte combinandi, debitam- 
que in formam redigendi modum i in quoad 
habent. 

601. Sequentia circa hoc objectum prae- 
cipue im memoriam vocanda erunt. 

602. Formula bene concinnata debet me- 
re necessaria, nequaquam superflua indicata 
continere ; nunquam ex obpositis in virtute 
sua medicaminibus , sed ex meris in unum. 
scopum conspirantibus constare; nihil contra 
chemicas et pharmaceuticas leges continere; 
„ac ipsius saporis denique gratiam ( quin ta- 
men de viribus medicaminum aliquid deper- 
datur) nunquam ita negligere, ut exinde vo- 
mitus frustraneus et nocivus, aut nausea cau- 
setur, aut inobedientia in pharmácis adsu- 
mendis. 

603. Viliora EPUM ul facile para- 
bilia pretiosis, et vernacula: aequivalentia exo- 
ticis semper praeferantur. Imo praestat non- 
nunquam prae pharmaceuticis domestica or- 
dinare, quorum tamen adhibendi ratio non 
dem PRRSSERENONG , sed informatione in- 
diget. 

604. Inefficacia et exoleta nunquam se- 
ligantur , sed illa in usum tantummodo vo- 
centur, quae multis experientiis comprobata 

sunt. Dispensatorn patrii studium praecipue 
commendatur. . 

605. Studendum praeterea non tantum 


erit formae, sub qua medicamina, habito ad 


morbum et aegrum respectu, exhibenda sint; 
mixturae , pulveres, pilulae etc. sed et con- 
sideranda semper insimul erit quantitas, aut 
volumen medicaminis exhibendi. Alus v. g. 
casibus guttulae quadrabunt, aliis iterum de- 
cocta affatim sorbillanda. 

606. Variis eodem tempore sumendis me- 
dicaminibus nunquam aegri onerentur; in 
formis scilicet medicaminum aeque simplex 
sit medicus, ac in selectu eorum. Et mixtu- 
ram, et decoctum, et pulveres, et linctum, 
et linimentum etc. simul praescribere, tum 
aegris molestiam, tum confusionem facile cau- 
sat. Praestat quoque copiosiora medicamina 
non praescribere , quam pro nychthemeri 
spatio. 

607. Etiamsi formulis praescriptis signa- 
tura adhibendi modum indicans semper ad- 
nectatur, nunquam tamen obliviscendur est, 
aegrum , aut adstantes, aut custodes orete- 
nus instruere, quomodo praescriptis medica- 
minibus utendum sit. Ita multifarii errores evi- 
tantur. 

608. Medicamina adsumenda et jamjam 
parata exploranda quotidie sent, visu, olfa- | 
ctu, gustu. Etiamsi a pharmacopolis bene pa- | | 
rata, saepe tamen commutari, et cum aliis- 
aliorum aegrorum álternari possunt , medi- 
cumque de effectu incertiorem reddere. De- 
mum et quantitas adsumti medicaminis hae- 
ce exploratione pernoscitur. Falso nonnun- 
quam medicaminibus adseribuntur mutatio- 
nes, quae morbo debentur aut aliis circum- 
stantiis; et vicissim. 

609. Quum denique non tantum sum- 
me necessarium attributum , sed etim maxi- 
mum ornamentum medico sit, promtitudi- 
nem peculiarem tum in medicaminibus seli- 
gendis, tum in iis praescribendis possidere , 
ideo in hocce negotio habitum quemdam et 
volubilitatem. partim. quotidianis in nosoco-. 
mio , partim domesticis etiam exercitiis ad- 
quirere oportet. Meliorum formularum exem- 
pla in operibus (inter nostrates) Z. B. a 
Stoerk , L. B. a eon , et M. Stolli im- 


venientur. 


2. CHIRURGICA.. 


610. Finita praescriptione pharmaceu- 
tica medicus simul ordinare debet auxilia ne- 
cessaria externa; tum illa, quae chirurgico 
adparatui inepte ádnumerantur; clismata, in- 
unctiones, fomentationes elc. tum el illa, 
quae stricte ad illum adparatum pertinent , 
vesicantia, venaesectiones, aliasque varii mo- 
menti operationes requisitas. 

611. Nonnunquam peculiari informatio- 
ne hic opus est, v.g. deloco et numero ve- 
sicantium , de loco ac quantitatae sanguinis 
emittendi etc.; nonnunquam consulatio cum 
chirurgico operationes exequente necessaria 
est; etiam medico ipsi adsistere istis operatio- 
nibus oportet. | 


3. DIAETETICA. 


612. Demum circa diaetetica etiam au- 
xilia medicus aegrum informat, vel adstan- 
fes; regimen scilicet vitae praescribit, mor- 
bo et aegro adcommodatum ; quo ad sani- 
tatem restituendam aut vitam sustentandam 
| plus quandoque confertur , quam lagenis phar- 

maceuticis. Prouti enim causae morbificae non 
semper per ös in ventriculum ingeruntur ; ita 
etiam unica ore adsumta medicamina non sem- 
per directe causam morbi et morbum i ipsum 
corrigunt. 

613. Praecipua regiminis vitae momenta 
consistunt in aere, cibo; potu, motu, quiete 
corporis et animi, somno , vigiliis, atque pla- 
ribus externe adplicari solitis. 

614. Medicus CE aegrum exacte com- 
monefacere debet: 1. quonam aere frui de- 
beat, quoad Era puritatem , siccitatem, 
ventilationem , aliasve requisitas conditiones; 
2. quibusnam cibis et potulentis, quoad quan- 
titatem et qualitatem ; 3. an motum exercere 
possit vel debeat , et qualem , an econtra 
quiescere; itidem a quibusnam animi affecti- 
bus quammaxime abstinendum ipsi erit; 4. an 
somnus vel nullus, vel moderatus necessarius 
erit; 5. lecti lodicumque mundities commen- 
danda , stragulorum culcitarumque conditio 
ordinanda, an plumeae , laneae, equinoseta- 
ceae , strammineae, leves, “ponderosae etc. 6. 
ca ipsum vestitum nonnulla saepe notanda 
cirveniunt; imo 7. circa alia plura externa, 
quae vel suadenda bel evitanda erunt (v. 
g. fascinationes) ; 8 balneorum quoque usus, 


ee 
adeo momentosus in praxi, ad diaetetica 
spectat. - 
* ^, 615. Prima tamen regula est, ut omnia 
indicata ex diaeteticis petita , ad eundem. cum 
omriübus reliquis indicatis , pharmaceuticis et 
'chirurgicis scopum collineent , alias enim con- 
trarii effectus e contrariis indicatis sperandi 
erunt. ^ Aj 5 
616. Deinde etiam' in diaeta ordinanda 
debitus semper respectus hadendus est, non 
tantum ad morbum, sed etiam ad aegrum 
ipsum , ad ejus scilicet aetatem , sexum, con- 
suetudines et idiosyncrasias, imo ad ipsum 
anni tempus, ad clima , et ad alias circum- 


| stantias. Quae quidem omnia repetenda erunt 


ex illis-regulis, quae in diaeteticis institutio- 
nibus generatim expositae fuerunt, in thera- 
pia speciali et ad singulorum aegrorum le- 
ctum specialius tradentur. 

617. Quantum denique ipsius animae 
conditio sub vitae aegri regimine respectum 
mereatur, ex illis liquet, quae de reciproca 


mentis in physicum hominis statum actione , 


multiplici experientia coufirmantur. Spectant 
ergo quodammodo etiam psychologica remedia 
quaedam ad Diaeteticam , quibus pusillani- 
mes aegri erigi; furiosi, desperabundi, im- 

patientes pacari; tristes, morosi exhilarari p i 
indifferentes excitari. possunt etc., ac quibus 
uno verbo, quod non minimum in morbis 
t, talis animi fortitudo, si non adest, con- | 
ciliatár, quae optimum internum stimulum | 
pro vita conservanda aut erigenda sistit , gra- 
vissimos que morbos, voluntatis fere: impe- 
rio , non raro illudit. 


D. Schmid, psycbologische Arensaitkellehie, (In | 
Hufeland Journal, IN: B. ). 

CAPUT OCTAVUM. 


DE PRAXI 1N: FUTURO EVENTO PRAEDICENDO. 


618. Us: medicus cognito morbo, dia- 


gnosi et indicationibus. factis debita auxilia 
ordinavit; necesse adhuc est, ut de futura 


aegri sorte et morbi mutatione cogitet; id 
est, ut etiam prognosin instituat , quae nullo. 
die negligenda. Non solum nosse in morbis 
oportet, quae sint, et quae fuerint, sed et 
illa, quae mox ventura sequentur. 

619. Prognosis haecce, seu cognitio de 


futuro morbi eventu, tum im propriam me- 


dici satisfactionem; tum propter confirmatio- 
nem eorum, quae de morbo judicata fue- 
runt; tum propter ipsam agendorum ratio- 
nem et promtitudinem ; tum propter adfinium 
vel ipsius aegri curiositatem, quinimo neces- 
sitatem, ad implendas illas dispositiones, quas 


animae salus et res domestica deposcunt, quo- 
‚tidie instituenda est, atque in historiis mor- 


» 

[e adnotanda, ut ex eventu deinde al 
pareat praedicti veritas aut falsitas. 

-~ 620. Res summe ardua et lubrica in pra- 
xi, in qua cautissimus medicus juvenis esse 
debet , quoniam fama ejus plurimum ab ea 
dependet. 

: 621. Astute quidem nonnulli adsuescunt. 
in minimis. et minime periculosis morbis tri- 
stem semper prognosin facere, ideo, quodsi 
aeger moriatur, praenunciasse videantur; si 
vero. evadat , majoris honoris atque sostri lu- 
crum sperare possint, dum morbum pericu- 
losum sanare sciverint. Sed indecorum est , 
ejusmodi ambagibus scopum adire velle, cum 
sola rectissima via ad solidam famam ducat. 
Neque aegri aut adfines adeo sunt semper 
incallidi, ut exitum morbi quandoque ipsi- 
met utcunque non praevideant; deridentes po- 
stea medicum , qui nimis meticulosus i in for- 
manda prognosi est.. 

622. Meliores ergo et solidiores regulae; 
praecipue practicae monstrandae sunt , qui- 
bus securior, quantum fieri potest , prognosis 
fundatur. Aliqua. circa. hoc objectum genera- 
lia, jam in generali Pathologia praemissa 
fuerunt; alia plura specialiori i in speciali No- 
sologia, et ad speciales in lecto casus expli- 
cantur. 

623. Notandum omnium primo est , fun- 
damenta , quibus prognosis universim: nitiur,. 
duplicia dari; rationem scilicet, at experien- 
tiam. Proinde quoad basin prognosis duplex 
est, rationalis et empirica. Prior eventus in 
“ morbis futuros ex principiis pathologicis eruit, 
demonstrat ; posterior eos, silente ratione , 
ex analogis experientiis determinare satagit. 

624. Eventus autem futuri omnium re- 
rum, et etiam morborum, sunt quoque due 
plices, nècessarii et accidentales (saltem re- 
late. ad debilem nostrum intellectum acciden- 
tales) de quibus posterioribus non datur 
evidens cognitio. Hi accidentales denuo du- 
plices, sunt , probabiles aut plane. dubii. Hinc 
etiam in morbis, prognosis quoad valorem 
mox cería, mox incerta est, aut probabilis , 
aut penitus dubia. 

625. Denique, cum omnis morbus ter- 
minetur vel in sanitatem , vel in mortem, vel 
in aliuur morbum , aliusque exitus non de-: 
tur; hine prognosis quoad eventum in mor- 
bis futurum etiam triplex est, in perfectam 
sanitatem, in mortem, aut in alium morbum. 

. 626. Haecce omnia momenta in omni 
prognosi instituenda rite perpendere oportet. 
Nam totum prognoseos negotium in eo con- 

sistit, ut medicus sive ratione ductus, sive 
experientiis securis tractus bene dijudicet , 
quaenam morbi possibilium terminationum in 
dato morbo: vel certo, vel probabiliter , vel 
plane dubie sperari aut metui possit. 


.PROGNOSIS RATIONALIS. 


627. Si pathologico ratiocinio ad even- 
tum morbi futurum praevidendum et praesa- 
giendum pervenire licet; tunc rationalis pro- 
gnosis datur. 

628. Haec ex iisdem fontibus: eruenda 
est ex quibus diagnosin eruendam diximus. 
Nam vera morbi cognitio unice ducit ad pro- 
gnosin veram, et arctissime sibi junctae sunt 
diagnosis et prognosis, ita ut una ex altera 
fluat. Hinc neoterici aliqui prognosin ante 
diagnosin instituere volunt, et Hippocrates 
(de praesag.) jam dicit, qui futuras adfe- 
ctiones praevidet, optime sanare intelligit. 

629. Uti ergo in diagnosticis , ita in-pro- 
gnosticis singularium morbosorum phaenome- 
norum separata consideratio mon sufficit, sed 
totius morbi amplexus , omniumque circum- 
stantiarum perpensatio requiritur. Quo faciunt 
dispositio aegri, causae, decursus ac sym- 

ptomata morbi, habito semper ad naturanz, 
formam, stadium ac magnitudinem morbi re- 
spectu. 

63o. Cognita aegri dispositio morbum 
antecedens ad prognosin formandam confert ; 
r. in quantum praegressis morbis aeger vel 
exhaustus est, vel non est; 2.in quantum 
morbi seminium potentiarum nocivarum actio- 
ni plus vel minus favet; 3. in quantum sin- 
gularia organa plus minusve nobilia, peculia- 
rius morbose disposita sunt; 4. in quantum 
organica et quodammodo perpetua mala in 
corpore aegri latent. Hine sexus, aetas, cor- 
poris habitus, morbi:praegressi etc. prouti 
gravia ad diagnosin momenta largiuntur, ita 
etiam: ad prognoseos dijudicationem in certis 
morbis plurimum contribuunt.. : 

631. Certissima autem prognosis ex Cai- 
sis morbi cognitis desumitur, quoniam, ubi 
cognitae, naturam morbi optime. designant. 
Adtendendum igitur erit; 1. utrum causa una, _ 
aut plures; 2. utrum causae violentae , aut 
mites; 3. utrum amovendae, vel non amo- 
vendae; 4. utrum agendi earum ratio cogui- 
ta, aut occulta; 5. utrum organismum par- 
tium, in quas egerunt , devastantes, immu- 
tantes, aut non; 6. utrum penitus ignoratae. 

632. Postremo in casu (quod quidem 
nunquam negligendum ) eo major adtentio ad 
modum decurrentis morbi, et ad symptomata 
ejus habenda erit, dum de futura adt sorte 
eogitatur. 

! 633. In decursu morbi adtendendum 
erit; I. utrum praeceps, aut lentus; 2. utrum 
regularis, aut irregularis sit. 

634. Symptomata autem morbosa, . quae 
non tantum formam morbi, sed computatis 
causis etiam magnitudinem ejus 5 proinde et 
periculum aegri optime docent, maximum quo- 
que respectum merentur. ; 

635. Aestimanda autem ———— 
erunt; ex gravitate sua , ex intensione, ex ex- 
tensione , ex riumero, et ex duratione. 

636. Gravitas symptomatum mensuratur 
ex usu, seu necessitate aut nobilitate orga- 
norum, quorum functiones sunt laesae et mü- 
tatae. Sic palpitatio cordis est gravius sym- 
| ptomata claudicatione, i in quantum motus cor- 
dis pro vita est magis necessarius, quam mo- 
tus cruris. vum ; 

637. Intensio symptomatis ex vehemen- 
tiae gradu, seu ex modo laesae functionis 
desumitur..Sic qui duplo frequentius respirat 
altero, is dyspnoeam duplo intensiorem ha- 
bet; et ceteris paribus periculosiorem. 

638. - Extensio. symptomatum ejusdem 
speciei aestimatur ex numero partium eadem 
‚adfectione detentarum , atque earum spatio. 
Periculum morbi diverse adauget. Sic pa- 
ralysis cruris minus periculosa est para- 
plegia. 

639. Numerus symptomatum quo major 
est ceteris paribus , eo major censetur mor- 
büs et periculosior sive eadem organa adfi- 
ciantur, sive diversa. Hocce periculum ex 
symptomatum  pluritate adauctum seduxit 
nonnullos medicos, ut in symptomatum syn- 
drome malignitatis morborum ideam po- 
suerint. 

640. Denique duratio seu pertinacia 
symptomatum majus quoque periculum de- 
signat,quam disparens subito adparitio. Exem- 
plum in delirio et convulsionibus. 

641. Atque ex omnibus hisce dictis fa- 
cile adparet, symptomatum ipsorum conside- 
rationem , tun quoniam vires vitae vario 
modo laesas designant, tum quoniam locum, 
copiam, modumque organicarum adfectionum 
. indicant, magnum omnino momentum, uti in 
diagnosi, ita etiam in prognosi formanda si- 
stere. Quod quidem in ipsis Hippocratis li- 
bris jam habetur. 

642. Ceterum , quae de stadiis morbo- 
rum in instituenda diagnosi adserta fuerunt , 
docent, etiam in.prognosi formanda debitum 
semper ad morbi aetatem, ad ejus anamne- 
sticam historiam ; et ad ipsum, in quo im- 
praesentiarum versatur , stadium, respectum 
habendum esse. Docet enim progressum , 
quem morbus hucusque fecit, et quem. fa- 
ciendum adhuc habet. Sic ex stadio inflam- 
mationis concludimus ad suppurationem fu- 
turam. : 

643. Imo et aliarum plurimarum , tum 
absolutarum (uti climatis, anni temporis etc. ) 
tum et mere accidentalium circumstantiarum 
(v. g. pathematum animi ) perpensatio re- 
quiritür, si medicus prognosin prudentissime 
instituere velit. 

644. Hae einkhmmstänfie; dum aticidynis 
tales sunt, ac praevideri nequeunt, certissi- 
mam praesagitationem in sanitatem futuram 
nunquam permittunt. Minime enim, quod et 
ratio dictat, experientiae desunt, levissimos 
nonnunquam morbos a fortuitis ejusmodi con- 
tingentibus adeo axacerbatos aut complicatos 
cum aliis malis fuisse, utin mortem, impro- 
visam ab initio, finiverint. In sanitatem ergo 
nunquam certissima prognosis ‘datur. 

645. In mortem datur. Futuri enim even- 
tusin morbis quandoque sunt absoluti et evi- 
dentes, ut nullum accidens miseram aegri 
sortem immutare valeat. Ita v. g. in destru- 
ctione organorum ad vitam directe necessa- 
riorum, quo pertinent. vulnera absolute le- 
thalia. 

646. Etiam mors in omnibus morbi sta- 
diis contingere potest. Sanitas non ita. 

647. Sub futuro autem absoluto eventu 


non lethali, prognosis certa rationalis etiam 
in alios morbos datur. 


PROGNOSIS EMPIRICA. 


648. Sed et ex analogis experientiis ad 
futuram aegri sortem saepe concludere licet, 
quin ratio pathologica hujus prognoseos ad- 
signari possit. Atque propterea empirica vo- 
catur. Hanc multi callent homines, artis me- 
dicae penitus ignari , frequenti tantum cum 
aegris et morbis commercio eruditi.. Ita sa- 
cerdotes , parabolani , obstetrices. Hanc et 
medici penitus negligere non possunt. 

649. Nonnulla empiricorum prognoseos 
signorum adeo sunt generalia, ut ad omnes 
fere morbos extendantur. Sic facies hippo- 

cratica, sudor frigidus viscidus etc. sunt ma- 
la in omni morbo auguria. Nonnulla iterum 
specialibus tantum morbis conveniunt. Sic 
haemorrhagia auris in phrenitide pro lethali, 
cophosis in typho pro bono signo habetur. 
Atque haecce specialiora in decursu nosolo- 
giae specialis et ad lectos aegrorum semper 
adducentur. 

650. Notandum tamen venit, quod sae- 
pius jam monitum fuit, singulatim in mor- 
bis considerata phaenomena, uti in diagnosti- 
cis, ita in prognosticis nihil certi promitte- 
re; sed morbum semper et circumstantias 
morbi in omni. ambitu consideranda esse. 

651. Talis quoque empirica prognosis 
datur , quae ex integri morbi amplexu de- 
sumta futurum eventum, atque vitae pericu- 
lum timendum vel non timendum vario cer- 
titudinis gradu determinat. 

652. Periculum est ille status, in quo 
juxta experientiam dantur casus, quibus ma- 
lus eventus contingit. Quo plures illi casus , 
eo majus periculum ; quo pauciores, eo mi- 
nus. lta etiam in morbis. 

653. Evidentissimum periculum ibi est, 
ubi experientiae felicem eventum vix unquam 
observatum docent. Ita v. g. in hydropho- 
bia a veneno canis rabidi. 


| 

654. Periculum mortis probabile in om- 


. nibus illis morbis habetur, quibus ceteris pa- 


ribus plures homines succumbunt, quam ex 
iis convalescunt. Hujus probabilitatis variae 
omnino gradationes sunt. Ita in febre pesti- 
lentiali et maligna, variolosa, angina mem- 
branacea , phthisi pulmonah etc. 

655. Quo nunc fundamentum probabih- 
tatis minus est, eo minor est ipsa probabi- 
litas. In illis ergo casibus, ubi juxta expe- 
rientiam plures ex dato morbo convalescunt, 
quam moriuntur, periculum vitae est minus 
probabile. Ita in peripneumonia vera, morbo 
venereo etc. : 

656. Imo, quo pauciora tristiorum even- 
tuum exempla experientia exhibet , eo ma- 
gis suspicio periculi deletur. Ita v. g. in cor- 
ryza. 

657. Sed haecce momenta prognostica 
sunt nimis generalia, uti jam dictum fuit. So- 
lido ratiocinio, ad morbi speciem, subjectum, 
aliasque circumstantias caute respiciente, pru- 
denter sunt ubique modificanda. Alias caecus 
empirismus. : 

-658. Tandem autem empirico tal mo- 
do, non tantum vitae spes aut periculum , 
scd et morborum in alios transitiones varia 

certitudine praenoscuntur , sub diverso eo- 
rum in posthuma mala nisu. F ebris vario- . 
losa v. g. de simili exitu utplurimum suspe- 
cta est. 


Vide J. Lomnii, observat. medicinal. librum III. 

REGULAE QUAEDAM. 

659. Junioribus medicis, atque in ini- 
tio cursus practici sequentes praecipue ca- 
nones quoad prognosin sunt commendandi. 

660. In illis solummodo casibus confi- 
denter praesagiendum est, ubi futurum ne- 
cessarium expectatur. Nam sicuti certo prae- 
sagiri potest v. g. crastinus solis ortus, sic 
etiam vulneris absolute lethalis periculum cer- 
to praenunciari potest. 

661. In omni autem casu ancipiti, ubi 
mortis periculum vel probabile tantum, vel 
dubium est, prudenter prognosis suspenden- 
da , et quantum licet, differenda. Rogatus 
tunc medicus adfirmet periculum vel pro- 
babile, vel dubium. Et in leviori casu non- 
nisi ea sub conditione sanitatem promittat , 
si nulla accidentalia supervenerint. Relate er- : 
go tantummodo ad praesentem morbi statum, 

atque ad ipsius probabilitatis valorem, even- 
tum futurum adsecuret. 

662. Optimum est prognosin non anti- 
cipare ad plures dies et hebdomadas , sed 
crastini praecipue aut futuri. diei periculum | 
perpendere ; quod probabilius utcunque di- 
gnosci potest, ubi interim longioris tempo- 
ris spatio multa improvise mutari possunt in 
morbo. Atque suspendendo dubiam progno- 
sin in casu dubio, lucratur medicus interea 
tempus, ad certiorem postea instituendam. 

663. Sub ipso morbi initio ergo, nun- 
quam aliquid certi de futura remotiori sor- 
te pronunciandum est, praecipue illis in mor- . 
bis, qui versatiles in decursu sunt. Attamen 
dantur casus, ubi ob morae periculum prom- 
ta praesagitio deposcitur , caulissime insti- 
tuenda. : 

664. Tristis prognosis ipsi aegro vix un- - 
quam , vel rarissime aperienda ;. propinquis 
autem. non celanda est. Vitae periculum ip- 
sis aegris communicatum tristi pathemate ani- 
mi, mortem omnino accelerare potest. Pro- 


. pterea in praelectionibus clinicis aut aliena 


aegris lingua, aut cautissimo modo progno- 
sis profertur. 

665. E contrario, periculosissimi aegri, 
dummodo animi praesentia gaudeant, exhi- 
larandi sunt et dulci spe nutriendi. Illis au- 
tem, quorum scire interest, periculum non 
est negandum , praecipue ubi dispositiones in 
re domestica aegri, aut ad animae salutem 
necessariae sunt. 

666. Quare etiam medicus, utut ab ad- 
stantibus non rogatus, conscientia sua obli- 
gatur, ut quamprimum vitae periculum vi- 
derit, religionis officiis satisfieri jubeat; tum 
et morbi statum illis aperiat, qui rei dome- 
sticae curas agunt, ne aegri aliorum saepe 
in detrimentum , intestato defungantur. 


N. Taurelli, medicae-praedictionis methodus Frfti. 
1581. 

Th. Monfet, Nosomantica Hippocratica. Frft. 
1588. : 

L. Lemosü, de optima praedicendi ratione , libri 
VI. Venet. 1592. 

Pr. Alpini , de praesagienda vita et morte aegro- 
tantium , libri VII. Venet. 1601. 

Dr. Usler, de eventu in morbis praecognoscendo. 
Jen. 1601. 

J. Hucheri, de prognosi medica, libri II, Lugd. 
1602. 

P. Holtzenii prognosis vitaé et mortis. Col. 1605. 

Rod. Castrensis , Syntaxis praedielion. medicar, 


Lugd. 1661. | 
J. Juncker, r. Schankebank , monita circa progno- 
EU sin rite instituendam. Hal. 1733. - 


— — — r. Wilcke, Diss. de cauta prognosi a 
cauto medico instituenda. Hal. 1756. 
J. Th. Prochnau , de praesagienda vita et morte. 
L. B. 1746. 
J. V. Zeocani , neuentdeckte. Quellen von den 
Prognostiken. Leips. 1760. 
J. H. Pfutsch , Diss. exhibens fontes praedictionum 
| in morbis. Lips. 1760. 
M. D. T. Dictionnaire des Prognostics. Par. 1770. 
— — — deutsch. Bresl. 1771. 
— A. W. Smith , Kunst vorhinein zu wissen , ob ein 
Kranker geneset, etc. Wien 1803. 
A. Roeschlaub , Beytraege zur medicinischen Pro- 
gnost. (Magaz. VII. B.) 


667. Haec jam sunt omnia officia, quae 
medicus practicus non solum in prima aegri 
visitatione, sed pleraque et quotidie obser- - 
vare debet ad lectos aegrorum. 4 

668. Plurimis verbis examen aegri ex- 
plicatum fuit, quoniam cx eo difficillimum 
negotium , cognitio scilicet morbi pendet. 

669. Dantur autem casus, ubi aegri exa- 
men auribus non exauditur, sed ubi totum 
quasi examen, vel momentosissimae saltem 

morbi circumstantiae calamo describuntur , | 
atque aliis medicis scriptotenus communican- 
tur, aut etiam in proprios usus conser- 
vantur. . : 

670. Hinc aliqua adhuc superadducere 
liceat de modo historias morborum scribendi. 

CAPTUT NONUM. 


DE MODO HISTORIAS MORBORUM SCRIBENDI. 


(671 Hısrorıaz morborum saepe locum 
examinis aegri oretenus instituti subplere de- 
bent, ibi ubi medicus occasione destituitur , 
aegrum. auribus exaudiendi. 

| 672. Saepius contingit , aegros sub ipso 
morbi decursu aliorum medicorum consilium 
exposcere; quo intuitu necesse erit , ut me- 
dicus ordinarius historiam morbi enarret. Hanc 
vero labili memoriae vix fidet, sed pugillari 
suo rectius inscribet. 

673. Cujusvis medici officium ergo pe- 
üt, ut. diarium: aegrorum suorum , morbo- 
rumque tractandorum formet, cui quotidie 
sedulo notatu digniora inseruntur. 

674. Mittuntur quoque non raro ad fe- 
cultates et celebres viros epistolae consulta- 
toriae. Puderet tune medicum ordinarium hi- 
storiae morbi vel mancae, velinepte scriptae. 

675. In scholis practicis historiae om- 
iium morborum occurrentium absolute con- 

signari debent, atque omni die recitari; nec 
non praecipue in tertio examine rigoroso mor- 
bi tractatorum aegrorum unacum reddita ra- 
tione medelae institutae describendi, atque 
eorum historiae facultatis medicae censurae' 
subjiciendae sunt. 

676. In nosoccmiis quoque aliis debite 
dispositis acta medica colliguntur et adser- 
vantur. 

677. Selectiores denique historiae a pu- 
blicis institutis, aut viris amplificandae arti 
insudantibus prelo subjiciuntur , aut scripto- 
tenus sibi invicem communicantur. 

678. Exinde abunde elucescit , multiplici 
titulo necessariam ac utilem esse medico ar- 
tem historias morborum rite adnotandi et 
exarandi. 

679. Totius praeterea medicinae 'incre- 
mentum omne praecipue in eo consistit, ut 
habeantur historiae seu descriptiones morbo- 
rum, quoad fieri potest, graphicae et natu- 
rales. Quaevis observationum suam, qualem- 
cunque symbolam confert ampliandae arti, 
quae meris observationibus originem debet. 
Utinam ergo omnium temporum, terrarum- 
que omnium medici sedulo semper obser- 
vassent, observata utiliter adnotassent , ad- 

notata posteritati tradidissent. Solae enim hae 
observationes sunt securissima Data artis no- 
strae. Eum nobis valorem habent, quem axio- 
mata solidioribus disciplinis. 

680. Dolemus interim, plerosque medi- 
cos copiae observatorum magis studuisse , 
quam selectui et fructuosae eorum narratio- 
ni; nam pauciora ila videntur, ex quibus 
utilis fructus legi potest. Penitus in historiis 
illa quandoque desideramus, in quibus to- 
tius quasi negotii cardo vertitur. Ex una parte 
superfluas, ex altera contrario defectuosas 
deprehendimus , atque meliores et solidiores 
morborum historias in paryum omnino vo- 
lumen redigere possumus. 

681. Junioribus ergo medicis suadendum, 
ut exarandis bonis morborum historiis in ip- 
sis practicis scholis adhuc, consuetudine se 
adeommodent, ad debitam sibi dexteritatem 
comparandam , quae nonnisi longiori exerci- 
tio adtingi potest. / 

682 Quare etiam nostrorum aegroruur 
historiae quotidie describuntur, quotidie re- 
citantur, Professoris animadversionibus in- 
terpolantur ae emendantur. | 

683. Regulae quaedam generales de il- 
lis rite conscribendis hic adhuc adnectentur. 

: REGULAE. 


684. Bias regula. Historiae morborum 
debent esse verae. Phaenomena morborum de- 
bent certo enarrata, et medentia auxilia adhi- 
bita sincere sdsigoità esse. Facta historica, 
ubi a veritate recedunt et fabulosa fiunt , ud 
pravas consequentias ducunt; et dum postea 
in arte experimentali ad analogicas adplica- 
tiones occasionem praebent , non tantum nul- 
lius penitus valoris. sed et pessime nociva 
evadere possunt. 

685. Mala est conscientia et larga eo- 
rum medicorum, qui narrant phaenomena, 
quae non viderunt, ubi sat male fuisset, si 
illa narrassent, quae male viderunt. Sunt 
ignes quasi fatui, qui in salebras aut abys- 
sum sequentes trahunt; dum interim veri scri- 
ptores, ceu faces, ex devio itinere. secure 
reducunt. 

686. Adulterantur historiae morborum 
e multiplici ratione. Nonnulli fingunt phaeno- 
mena, ut negligentiam suam  dissimulent ; 
ali ut opinionem suam defendant ; alii ite- 
rum obiter et negligenter observant, aut de- 
nique ex oblivione aliena adducunt. Maxima 

veritas medica in omnem postetitatem 'aesti-: 
manda ex scriptis Hippocratieis et Sydenha- | 
mianis elucescit. Horum virorum candor eo 
se extendit, ut inaudita sinceritate et ea pro- 
ferant, quae ex propria quandoque culpa con- 
_ tigerunt. | 
687. Secunda regula. Historiae morbo- 
. rum debent esse adcurate scriptae. Non suf- 
ficit, ut vera solummodo phaenomena morbi 
adducantur, sed debent etiam omnia illa ad- 
curate adferri, quae ad morbum depingen- 
dum, et illum dijudicandum scitu necessa- 
ria sunt. Nullus saltem character morbi es- 
sentialis praeteriri debet, et nihil reticeri 
de omni illo, quod tempore morbi institu- 
tum aut commissum fuerit. Multi in hunc 
errorem labuntur, ut summe necessaria scitu 
sicco pede transeant, et ex nimia brevitate 
lectorem minus. sufficienter de morbo depi- 
cto instruant. Exinde vagum et incertum 
circa morbos judicium fertur; nam multa de- 
siderantur, quae ad morbum exacte dijudi- 
candum requirerentur. 
688. Quare Th. Sydenhamus suadet, ut 
morborum phaenomena clara quoque et na- 
turalia, quantumvis minuta , adcuratissime 

omnia adnotentur, imitando pictorum indu- 
striam et sinceritatem, qui : vel naevos et le- 
vissimas maculas in imagine. exprimunt , si 
veram cum originali similitudinem adtingere 
volunt. | 

689. Tertia regula. Morborum tamen A 
storiae debent esse simplices, nunquam ni- 
mis fuse scriptae et superfluis infartae. Di- 
splicet non tantum illa. garrulitas in morbo- 
rum historiis, quae minime ad objectum qua- 
drat; sed et nec minimus labor est, ex tanta: 
verborum. colluvie ea exquirere, quae ad rem. 
dignoscendam necessaria sunt. 

690. Praepimis illa phaenomena morbo- 
rum in historis non sunt referenda, quae 
non adsunt. Functiones enim sanae et illae- 
sae subponuntur illae, de quibus silentium 
observatur. 

691. Attamen nobiliores Madebe utut 
penitus illaesae, v. g. respiratio , pulsus etc. 
non sunt silentio praetereundae, ne negligen- 
tiae aut oblivionis fors suspicio excitetur . 

692. Item transeunte morbo in conva- 
lescentiae stadium , redeuntis sanitatisin va- 
riis functionibus phaenomena, sub diversis 
suis gradibus enumeranda semper veniunt. 

693. Penitus superflua in historiis mor- 

borum sunt nomina et cognomina aegrorum, 
atque omnes illae circumstantiae, quae po- 
tius rem familiarem aegri, ac particularia va- 
ria, quam morbum describendum spectant. 

694. Illam unice et ubique laudamus 
scribendi methodum, quae nihil superflui ad- 
dit, necessarii nihil omittit; simplicitate sua 
veritatis. tymbrum secumfert modo summe 
conspicuo. Pulcherrimae et utilissimae om- 
nino sunt tales morborum historiae. 

.695. Quarta regula. Historiae. morbo- 
rum debent ab omni hypothesi liberae esse > 
et mere historica facta continere. Nihil dam- 
nosius est ejusmodi historia, ubi quaevis 
prolata veritas in sententiam. et hypothesin 
scriptoris invertitur . et torquetur. Praeoc- 
cupantur tali modo animi lectorum , atque 
in similes opiniones non raro trahuntur , 
minimeque ex debito fonte indicationes pe- 
tuntur. T 

696. Quinta regula. Attamen sinceris | 
ratiociniis historias morborum interpolare om= 
nino decet. Scriptor scilicet debet saepius 
rationem reddere illorum, quae durante mor- 
bo suscepit, et qua ex causa suscepit; - qua- 
lem ergo ideam diagnosticam de morbo , et 
directricem in indicationibus formavit. 

yr ie Sed ista ratiocinia ex narratis mor- b 
i phaenomenis tracta debent esse: firma, du- - 
ce philosophia fluentia, hypothesibus nequa- - 
|. quam superstructa. Neglectis istis rationibus, | 
legentes de medela instituta non sufficienter 
instruuntur , atque stupent non raro ad au- 
xilia a 
698. Sexta regula. Optime eodem. ordi- 
ne historiae morborum scribuntur , quem 
circa aegros examinandos et universim. tra- 
ctandos exposuimus. Tali enim ordine ni- 
hil praetermittitur, et simplicissima simül in- 
ductione unum historiae membrum alteri jun- 
gitur. | | 
699. Hae quidem, etsi non solae, sal- 
tem insigniores sunt regulae in scribendis 
morborum historiis observandae. 
E. Stahl, Pr. de historiae morbor. criterio. Hal. 
1707. ; 
Fr. Hoffmann, Diss. de modo historias morbor. 
recte consignandi, Hal. 1721. 
P. Detharding, histor. morb. conscribend. fida me- 
thodus. Rost. 1734. 


N. Rosen , Diss. de historiis morbor. conscriben- 
dis. Harderw. 


700. Fragmenta utilia in 77. Sydenha- 
mi, M. Stollü et G. Richteri operibus inve- 

